އެމްބިއުލަންސް 23:38ގައި ނާދޭ، އޭގައި ފަރުވާ ވެސް ނުފަށާ!\n5 ޖޫން 2021 - 12:53 1\nމިޝްކާ: އޭނާއަށް ފަރުވާ ލަސްވުމުގައި ބޮޑެތި އިހުމާލުތަކެއް ހުރި ކަން ރިޕޯޓުން އޮތީ ހާމަވެފައި.\nކޮވިޑަށް ޕޮޒިޓިވްވެ، ހާލު ގޯސްވުމުން ފަރުވާއަށް ހޮސްޕިޓަލަށް ގެންގޮސްދޭން އެދި އާދޭސްކޮށް، ފަރުވާ ލަސްވެފައި ވަނިކޮށް މަރުވި ފާތުމަތު މިޝްކާގެ މަރާ ގުޅޭ ގޮތުން ހެލްތު މިނިސްޓްރީން ހެދި ރިވިއުއަށް ފަހު ނެރުނު ރިޕޯޓުގައި ހުރި ބައެއް ވާހަކަތައް އާއިލާއިން ދޮގުކޮށްފި އެވެ.\nމިޝްކާ ކޮވިޑަށް ޕޮޒިޓިވްވި ދުވަހުން ފެށިގެން މަރުވި ވަގުތާ ހަމައަށް ކަން ހިނގާފައިވާ ގޮތް އެ ރިޕޯޓުގައި ހިމަނާފައި އެބައޮތެވެ. އޭގައި ފެންނަން އޮތް ގޮތުގައި، އާއިލާއިން އަމަލުކުރީ ކޮވިޑާ ގުޅިގެން ހެލްތު ޕްރޮޓެކްޝަން އޭޖެންސީ (އެޗްޕީއޭ) އިން ކަނޑައަޅާފައިވާ އުސޫލްތަކަށެވެ.\nދަރިފުޅުގެ ހާލަތު ގޯސްވެ ގޮތް ހުސްވެފައި ތިބެގެން ވެސް ފަރުވާ ފޯރުކޮށްދޭން އެދެމުން ދިޔައީ ދީފައިވާ އިރުޝާދުތަކާ އެއްގޮތަށެވެ. އެކަމަކު، ރިޕޯޓުން ފެންނަން އޮތީ މީހެއްގެ ފުރާނަ ގެއްލިދާ ފަދަ ސީރިއަސް ހާލަތެއް މެދުވެރިވެއްޖެ ކަން ތަކުރާރުކޮށް އަންގަމުން ދިޔައިރު ވެސް މާ ބޮޑު ކަމަކަށް ނުހެދުމެވެ. ކޯލް ސެންޓަރު ހިނގަމުން ދިޔައީ، ބަލީގައި ހާލު ބޮޑުވާ މީހުންނަށް އެންމެ އެކަށީގެންވާ ފަރުވާ އާއި އަޅާލުން ދެވޭނެ އިންތިޒާމެއްގެ ތެރެއިން ނޫން ކަމެވެ.\nއެކަންކަން ބަލައި، ޒިންމާކުރުވޭނެ ނިޒާމެއް ވެސް ގާއިމްވެފައި ނެތް ކަމެވެ.\nމިޝްކާގެ މަރާ ގުޅޭ ގޮތުން ނެރުނު ރިޕޯޓުގައިވާ ގޮތުން އެންމެ ބޮޑު އިހުމާލަކީ، އެމްބިއުލަންސް ފޮނުވުން ލަސްވުމުވެ. އިމަޖެންސީއެއްގެ ގޮތުގައި ރިޕޯޓްކުރެވުނު ހިސާބުން ވެސް އެމްބިއުލެންސް އެކްޓިވޭޓް ނުކުރެވި ދެ ގަޑިއިރާއި 26 މިނެޓް ހޭދަވި އެވެ. އޭރު އެމްބިއުލަންސަށް އާދޭސްކޮށްގެން ނުފޮނުވުމުން އެ އިންތިޒާމް ހަމަޖައްސައިދޭން އެދި ދަރުބާރުގެއަށް ވެސް އާއިލާގެ މީހަކު ދިޔަ އެވެ.\nހޮސްޕިޓަލަށް ގެންދިޔައިރު އެމްބިއުލެންސްގައި މިޝްކާއަށް ފަރުވާ ނުދޭ ކަމަށް އާއިލާ އިން ބުންޏެވެ.\nހެލްތުން ނެރުނު ރިޕޯޓުން އެނގޭ ގޮތުގައި ބައްޔަށް މިޝްކާ މެއި، 30 ގައި ޕޮޒިޓިވްކަން އެނގުމުން ޑޮކްޓަރަކަށް ދައްކަން އާއިލާ އިން އެދުނެވެ. ނަމަވެސް އެދުނު ގޮތަށް ކޮންސަލްޓޭޝަން ފޯރުކޮށްދީފައެއް ނުވެ އެވެ.\nއެޗްޕީއޭ އިން އަމަލުކުރާ އުސޫލް ހަމަޖައްސާފައި އޮންނަނީ ބަލީގައި ޕޮޒިޓިވްވާ 15 އަހަރުން ދަށުގެ ކުޑަކުދިންނަށް "ކެއާ ކްލަސްޓާ" އިން ގުޅައި ހާލު ބަލާ ގޮތަށެވެ. އެކަމަކު އެ ކްލަސްޓާ އިން ވެސް މިޝްކާގެ މައިންބަފައިންނަށް ގުޅައި ހާލު ބަލައިފައެއް ނުވެ އެވެ.\n"އެޓެންޑަޑް" ޖަހައި ނިންމާލުން؛ ސީރިއަސް މައްސަލައެއް\nމިޝްކާގެ ހާލު ސީރިއަސްވެގެން ހޯމަ ދުވަހު 14:20ގައި ކޯލް ސެންޓަރަށް އާއިލާ އިން އެންގި އެވެ. އޭގެ ފަހުން ހާލު ސީރިއަސްވާތީ އެކި ފަހަރު މަތިން ގުޅައި މިޝްކާ ކޮވިޑަށް ޕޮޒިޓިވް ކަމާއި ނޭވާލަން އުނދަގޫކަން ހިކިކޮށް ކެއްސާ ކަމަށާއި ހުން އަންނަތާ ހަ ދުވަަސް ވެފައިވާ ކަން ކިޔައިދިނެވެ. ހާއްސަ އެހީއަށް ބޭނުންވާ ކުއްޖެއް ކަމުން ތެރަޕީ ނަގާ ކަމަށް ވެސް ބުންޏެވެ.\nއެމްބިއުލަންސް ލަސްވެގެން 23:16-23:33 އާ ދެމެދު އިތުރު ފަަސް ފަހަރަށް ކޯލް ސެންޓަރަށް ބެލެނިވެރިޔާ ގުޅިކަން ރިޕޯޓުން ފެންނަން އެބައޮތެވެ. އެއް ކޯލުގައި، މިޝްކާގެ ނޭފަތުން ލޭ އަންނަ ކަމަށާއި ހޭނެތިފައިވާ ކަމަށް ވެސް ބުންޏެވެ.\nއެކަމަކު، މި އާދޭސްތައް ކޯލް ސެންޓަރުން ނެގީ ރިޕޯޓުގައި ފެންނަން އޮތް ގޮތުގައި ވަރަށް އާދައިގެ ކަމެއްގެ ގޮތުގަ އެވެ. މައުލޫމާތު ޝީޓުގައި "އެޓެންޑަޑް" ކަމަށް މެޑިކަލް ރެސްޕޯންސް ޓީމުން އަޅައި ނިންމާލީ އެވެ.\nއެ ރިޕޯޓުގައި ބުނެފައިވާ ގޮތުގައި މި ހާދިސާއާ ގުޅިގެން އިންތިޒާމްތަކަށް އަންނަނީ ބަދަލު ގެންނަމުންނެވެ. އިމަޖެންސީ ކޯލްތަކަށް ކްލަސްޓާތަކުން ފިޔަވަޅު އަޅަމުން އާދޭތޯ ވެސް ބަލަމުން އަންނަ ކަމަށް ބުންޏެވެ.\nއާއިލާގެ ކަންބޮޑުވުމަކީ ކަމާގުޅޭ އިދާރާތަކުން، ކަން ހިނގި ގޮތް ހަގީގަތާ ހިލާފަށް ކިޔައިދިނުމެވެ.


America reserve in 50 million feefaa theyo dhookuranee\nބައިޑަންގެ އަމުރަށް އެމެރިކާގެ ރިޒާވުން 50 މިލިއަން ފީފާ ތެޔޮ ދޫކުރަނީ\nއެމެރިކާގެ ރައީސް ޖޯ ބައިޑަން: ރިޒާވުން 50 މިލިއަން ފިފާ ތެޔޮ ދޫކުރަން އަމުރު ކުރައްވާނެ\nއެމެރިކާގެ އެމެޖެންސީ ރިޒާވުން 50 މިލިއަން ފީފާ ސާފު ނުކުރާ ތެޔޮ ދޫކުރަން ބައިޑަން އަމުރު ކުރައްވާނެ ކަމަށް ވައިޓް ހައުސްއިން ބުނެފި އެވެ. "ސްޓްރެޓެޖިކް ޕެޓްރޯލިއަމް ރިޒާވް" އިން ތެޔޮ ނެގުމުގެ ބޭނުމެއް ކަމަށް ވައިޓް ހައުސްއިން ބުނީ ބޭނުމަކީ އެމެރިކާގައި ތެލުގެ އަގު ހިފެހެއްޓެމުއް ނެތި އުފުލެމުން ދާތީ އަގު ކޮންޓްރޯލް ކުރުން ކަމަށެވެ.\nޔޫރަޕަށާއި އެމެރިކާއަށް ބޭނުންވާ ވަރަށް ތެޔޮ ނުލިބުމުގެ ސަބަބުން އަގުތައް އުފުލި ވަނީ ބޮޑު މައްސަލައަކަށް ވެފަ އެވެ. ކޮވިޑާ ގުޅިގެން ގައުމުތައް ތަޅުލާފައި އޮތުމުން ތެލުގެ ސަޕްލައި ދަށްވީ ކަމަށް ގައުމުތަކުން ބުނެ އެވެ.\nއެމެރިކާއާ ބައިވެރިވުމުގެ ގޮތުން ޗައިނާއާ އާއި އިންޑިއާ، ޖަޕާން އަދި ސައުތު ކޮރެއާއިން ވެސް ރިޒާވުން ތެޔޮ ދޫކުރާނެ އެވެ. އިންޑިއާއިން ބުނީ ފަސް މިލިއަން ފީފާ މާކެޓަށް ނެރޭނެ ކަމަށެވެ.\nވައިޓް ހައުސްއިން ބުނީ ރިޒާވުން ތެޔޮ ނަގާނީ ދުރަށް ވިސްނައިގެން ކަމަށެވެ. އެގޮތުން ބައިޑަން ދެއްވާ ހުއްދައިގެ ބޭނުން ހިވާނީ ބައިބަޔަށް ބަހާލައިގެން ކަމަށެވެ.\nފުރަތަމަ ވިޔަވަހީގައި 32 މިލިއަން ފީފާ ނެރުމަށް ފަހު ދުވަސްކޮޅެއްގެ ތެރޭގައި އެމެޖެންސީ ރިޒާވަށް ހަމަ އެއަދަދަށް އިތުރުކުރަން އެމެރިކާއިން އޮތީ ގަސްދުކޮށްފަ އެވެ.\nވައިޓް ހައުސްއިން ބުނީ ބޭނުން ބޮޑުވާ ކަމަށް ފެންނަ ނަަމަ ރިޒާވުން އިތުރަށް ނަގާނެ ކަމަށެވެ. އަދި ބައިޑަން ވަކި ގޮތަކަށް އިރުޝާދު ދެއްވައިފި ނަމަ އެގޮތަކަށް އަމަލުކުރާނެ ކަމަށެވެ.\nއެމެރިކާގެ ރިޒާވް ތެޔޮ ޕައިޕްލައިން - ރިޒާވުން 50 މިލިއަން ފީފާ ނަގަނީ\nދުނިޔޭގައި ގޮތްކިޔޭ ފެންވަރުގެ ގައުމުތަކުން ރިޒާވުން ތެޔޮ ނެގުން ބޮޑު މައްސަލައަކަށް ވާނެ އެވެ. ގައުމުތަކަށް ދިމާވެފައި އޮތް ތެލުގެ މައްސަލަ ހައްލުކުރުމަށް އޯޕެކް ޕްލަސްއިން ބާޒާރަށް ތެޔޮ ނެރޭ އަދަދު އިތުރުކުރަން އެމެރިކާ އެދުމުން އެކަމަށް ދިނީ ވަނދު ތަރުހީބެކެވެ.\nއެމެރިކާގެ ރައީސްގެ ހައިސިއްޔަތުން ޖޯ ބައިޑަންއަށް މިމައްސަލައިގެ ތެރެއަށް ވަދެވަޑައި ގަންނަވަން ޖެހުނީ އެމެރިކާގައި ތެލުގެ އަގު ކޮންޓްރޯލް ނުވެ އަގުތައް އަދިވެސް އުފުލިދާނެ ކަމަށް ހީވެފައި އޮތުމުންނެވެ.\nދުނިޔޭގެ ބައެއް އެހެން ގައުމުތަކާ ގުޅިގެން އެމެރިކާއިން މަސައްކަތްކުރަނީ ދުނިޔެ ތެލަށްޖެހުން ހުއްޓުވުމަށެވެ. އެހެން ނަމަވެސް މިއީ ސިޔާސީ ގޮތުން އެމެރިކާ ކުޅޭ ކުޅިގަނޑަކަށް ހަދާފާނެ ކަމަށް އޮތް ބިރު ވެސް ބޮޑެވެ.\nއޯޕެކް ގައުމުތަކުން ވިސްނާފައި އޮތީ ދުވާލަކު 400،000 ފިފާއަށް ވުރެ އިތުރަށް މާކެޓަށް ނުނެރުމަށެވެ. އެއީ ކޮވިޑާ ގުޅިގެން އުޅަނދުފަހަރު ބޭނުންކުރާ އަދަދު ވަރަށް ބޮޑަށް ދަށްވެ ތެޔޮ އުފައްދާ ގައުމުތަކަށް މާލީ ގޮތުްނ ވަނީ ވަރަށް ބޮޑަށް ގެއްލުން ވެފަ އެވެ.\nއިންޑިއާ ތެލުގެ އަގު ޖަޕާން + ޖޯ ބައިޑަން


Pakistan gai hanguraama kuri kamah bunaa meehaa ge dhauvaa baathil kohfi\nޕާކިސްތާނުގައި ހަނގުރާމަ ކުރި ކަމަށް ބުނާ މީހާގެ ދައުވާ ބާތިލްކޮށްފި\nމުހައްމަދު އަބްދުލްރަހްމާން މީގެކުރިން ކޯޓަށް ހާޒިރު ކުރަނީ: އޭނާގެ ދައުވާ ވަނީ ބާތިލްކޮށްފަ - އަފްޝީން ނަސީރު | އަވަސް\nޕާކިސްތާނުގައި ހަނގުރާމެރި ޖަމާއަތާ ގުޅިގެން އެ ގައުމުގައި ހަނގުރާމަ ކުރަމުން ދިޔަ ކަމަށް ބުނެ ދައުލަތުން ދައުވާކޮށްފައިވާ ރ. ކަނދޮޅުދޫ، ފީރޯޒުގެ މުހައްމަދު އަބްދުލް ރަހްމާންގެ މައްސަލަ ކުރިމިނަލް ކޯޓުން ބޭރުކޮށްލައިފި އެވެ.\nމުހައްމަދު އަބްދުލްރަހީމްގެ މައްޗަށް އުފުލާފައިވާ ދައުވާގައި ބުނެފައިވަނީ ޕާކިސްތާނަށް މުހައްމަދު ގޮސްފައިވަނީ ކިޔެވުމަށް ކަމަށެވެ. އެއީ 2007 ވަނަ އަހަރު އެވެ. ނަމަވެސް 2009 ވަނަ އަހަރު އޭނާ ވަނީ ޕާކިސްތާނުގެ ވާނާ ކިޔާ އަވަށަކަށް ދިރިއުޅުން ބަދަލުކޮށް، ހަނގުރާމެވެރި ގުރޫޕަކާ ގުޅިފައި ކަމަށެވެ.\nދައުވާގައި އިތުރަށް ބުނާ ގޮތުން މިދިޔަ އަހަރުގެ މެދާ ހަމައަށް ވެސް މުހައްމަދު ދިޔައީ އެ ހަނގުރާމަވެރި ގުރޫޕާއެކު ހަނގުރާމާގައި ބައިވެރިވަމުންނެވެ. އޭނާ ހައްޔަރު ކޮށްފައިވަނީ 2016 ވަނަ އަހަރު ރޯދަ މަހުގެ ތެރޭގައި އެނބުރި ރާއްޖެ އައުމުންނެވެ.\nމުހައްމަދުގެ މައްޗަށް އުފުލާފައިވަނީ ރާއްޖެއިން ބޭރުގައި ހިނގާ ހަނގުރާމައެއްގައި ބައިވެރިވުމުގެ ދައުވާ އެވެ. އެ ދައުވާ އުފުލާފައިވަނީ ޓެރަރިޒަމް މަނާކުރުމުގެ ގާނޫނުގެ 16 ވަނަ މާއްދާގެ (ހ)ގެ އެއްވަނަ ނަންބަރުގެ (ނ)އާ ހަވާލާދީ އެވެ. އެ ކުށުގެ އަދަބަކީ 17 އަހަރާއި 20 އަހަރުގެ ޖަލު ހުކުމެކެވެ.\nމިއަދު މި މައްސަލާގައި އޮތީ ޝަރީއަތް ފެށުމުގެ ކުރިން ހުށަހަޅާ ހުށަހެޅުންތަކާ ގުޅޭ ގޮތުން ގޮތެއް ނިންމުމެވެ. އެންމެ ބޮޑު ބަހުސެއް މިއަދު ކުރެވުނީ ޝަރީއަތުގެ ކުރިން މުހައްމަދުގެ ފަރާތުން ހުށަހެޅި ހުށަހެޅުމަކާ ގުޅިގެންނެވެ. އެއީ އޭނާގެ މައްޗަށް ޓެރަރިޒަމްގެ ގާނޫނުގެ ދަށުން ދައުވާކޮށްފައިވަނީ އެ ގާނޫނަށް އަމަލު ކުރަން ފެށުމުގެ ކުރިން ހިނގި ކަމަށް ދައުލަތުން ބުނާ އަމަލެއްގެ މައްޗަށް ކަމަށް ބުނެ ހުށަހެޅި ހުށަހެޅުމެވެ.\nޓެރަރިޒަމް މަނާކުރުމުގެ ގާނޫނަށް އަމަލު ކުރަން ފަށާފައިވަނީ 2015 ވަނަ އަހަރުގެ 28 އޮކްޓޯބަރު ވަނަ ދުވަހު އެވެ. މުހައްމަދުގެ ވަކީލް ނޫރުއްސަލާމް އަބޫބަކުރު ވިދާޅުވީ، އެ ތާރީހުގެ ފަހުން މުހައްމަދު ޕާކިސްތާނުގެ އެއްވެސް ހަނގުރާމައެއްގައި ބައިވެރިވެފައިވާކަން ދައުލަތުން ހުށަހެޅި އެއްވެސް ހެއްކަކުން އެނގެން ނެތް ކަމަށެވެ. އެ ތާރީހުގެ ފަހުން އޭނާ ހަނގުރާމާގައި ބައިވެރިވިކަން އެނގޭ އެއްވެސް ހެއްކެއް އެބަހުރިތޯ ތަކުރާރުކޮށް ވަކީލް ދައުލަތާ ސުވާލު ކުރެއްވި އެވެ.\nޖަވާބުގައި ދައުލަތުގެ ވަކީލް ވިދާޅުވަމުން ދިޔައީ އެ ތާރީހުގެ ފަހުން ވެސް މުހައްމަދު ހަނގުރާމަގަ ބައިވެރިކަން އެނގެން އެބަ އޮތް ކަމަށެވެ. ނަމަވެސް އެކަން އެނގެން އޮތީ ކިހިނެއްކަން ސާފެއް ނުކޮށްދެވުނެވެ.\nމައްސަލަ ބައްލަވާ ގާޒީ އަހުމަދު ހައިލަމް ވެސް އެ ސުވާލު ދައުލަތާ ތަކުރާރުކޮށް ސުވާލު ކުރެއްވި އެވެ. ދައުލަތުގެ ވަކީލް ވިދާޅުވީ އެ ތާރީހުގެ ފަހުން ވެސް މުހައްމަދު ޕާކިސްތާނުގައި ދިރިއުޅުނު ކަމަށެވެ. އެވަރުން އަދި އޭނާ ހަނގުރާމަ ބައިވެރިކަން ސާބިތު ނުވާނެ ކަމަށް ގާޒީ ވިދާޅުވި އެވެ.\nދައުލަތުގެ ވަކީލް ދެން ވިދާޅުވީ، އިންޓެލް ރިޕޯޓުން މުހައްމަދު އެ ތާރީހުގެ ފަހުން ވެސް ހަނގުރާމާގައި ބައިވެރިކަން އެނގޭ ކަމަށެވެ. އެހެން ދައުލަތުން ވިދާޅުވުމުން އެއީ އިންޓެލް ރިޕޯޓްގެ ކޮން ސަފުހާއަކުންތޯ ގާޒީ ސުވާލު ކުރެއްވި އެވެ. އެ ސަފުހާއެއް ދައުލަތަކަށް ނުދެއްކުނެވެ.\nދެން ދައުލަތުން މަސައްކަތް ކުރެއްވީ ޓެރަރިޒަމްގެ ގާނޫނަށް އަމަލުކުރަން ފެށި ތާރީހުގެ ފަހުން ވެސް ޕާކިސްތާނުގެ ވާނާގައި ހަނގުރާމަ ކުރިއަށް ދިޔަކަން ސާބިތުކޮށްދިނުމަށެވެ. އެކަމާ ނުރުހުން ފާޅުކުރައްވައި ގާޒީ ހައިލަމް ވަނީ ދައުލަތުގެ ވަކީލަށް އިށީނުމަށް އަންގަވާފަ އެވެ.\nގާޒީ ހައިލަމް ވިދާޅުވީ، 28 އޮކްޓޯބަރުގެ ފަހުން މުހައްމަދު ވާނާގައި ހިނގި ހަނގުރާމާގައި ބައިވެރިކަން އިންޓެލް ރިޕޯޓަށް ރިޔާއަތްކޮށް ވެސް ދައުލަތަށް ބުނެދެވިފައިނުވާތީ އެ ދައުވާއަކީ ޖިނާއީ އިޖުރާއަތުގެ ގާނޫނުގެ 115 ވަނަ މާއްދާގެ ދަށުން ބާތިލް ދައުވާއެއް ކަމަށް ކަނޑައަޅުއްވާ ކަމަށެވެ. އެހެން ވިދާޅުވުމަށްފަހު ގާޒީ ޝަރީއަތުގެ މާލަމުން ނުކުމެވަޑައިގެންނެވި އެވެ.\nމި މައްސަލާގައި ދައުވާ ލިބޭ މުހައްމަދު އަބްދުލްރަހްމާންއަކީ ހ. ހަންޑްރެޑް ފްލާވާ ހުސެއިން ރަޒީން (ރަބަރޭ) މަރާލުމަށް ހަރަދުކުރި ކަމަށް ބުނެ ދައުވާކޮށްފައިވާ އިބްރާހިމް އަބްދުލްރަހްމާންގެ ބޭބެ އެވެ.\nޕްރޮސެކިއުޓާ ޖެނެރަލްގެ އޮފީސް ކްރިމިނަލް ކޯޓް ޕާކިސްތާން + ކުށްކުރުން\nއަމީންގެ ލެޕްޓޮޕްގައި ހުރި ވީޑިއޯތައް ދައްކައިފި\nވަޅި ހިފައިގެން އާގިލް ފަހަތުން ހަމްދޫން ދުވި: ހެކި


AFC Cup Group Stage Match Thah 1 Dhandehgai - Vaguthu\nއޭއެފްސީ ކަޕް ގްރޫޕް ސްޓޭޖް މެޗުތައް އެއް ދަނޑެއްގައި\n4 މަސް ކުރިން ( ޖުލައި 6, 2020 )\nކޮވިޑް-19އާ ގުޅިގެން މެދުކަނޑާލި އޭއެފްސީ ކަޕްގެ މެޗުތައް އޮކްޓޯބަރު މަހު އަލުން ފަށާއިރު، ދެކުނު އޭޝިއާ ޓީމުތަކުގެ ގްރޫޕް މެޗުތައް އެއް ދަނޑެއްގައި ކުޅޭ ގޮތަށް ނިންމައިފިއެވެ.\nއޭއެފްސީން މިދިޔަ މަހު ކްލަބުތަކާއެކު ވީޑިއޯ ކޮންފަރެންސް މެދުވެރިކޮށް ބޭއްވި ބައްދަލުވުމުގައި ހުށަހެޅި ދެ ޕްރޮޕޯސަލަކީ ކުރިން ކުޅޭ ގޮތަށް ހޯމް އެންޑް އަވޭ އުސޫލުކުން ކުރިއަށް ދިއުން ނޫނީ އެއް ގައުމަކަށް ހުރިހާ ޓީމުތަކެއް ގޮސްގެން އެއް ދަނޑެއްގައި ގްރޫޕް ސްޓޭޖު ހުރިހާ މެޗެއް ކުޅޭ ގޮތަށެވެ. މި ދެ ގޮތުން ފާސްކޮށްފައިވަނީ އަންނަ އޮކްޓޯބަރު މަހު 23 އިން ނޮވެމްބަރު4އާ ދެމެދު ގްރޫޕް ސްޓޭޖު މެޗުތައް ކުޅޭ ގޮތަށެވެ. މި ވަގުތު ހަދާފައި އޮތް ޝެޑިއުލަށް ބަލާއިރު، 13 ދުވަހު ތެރޭގައި ހުރިހާ ގްރޫޕް ސްޓޭޖުގެ މެޗެއް ނިމޭނެއެވެ. ބާކީ ފަސް މެޗު ކޮންމެ ޓީމެއް ނުކުޅެ އޮތްއިރު، ކޮންމެ ދެ މެޗެއްގެ ދެމެދު ދެ ދުވަހުގެ ބްރޭކެއް ލިބޭނެ އެވެ.\nމެޗުތައް އެއް ދަނޑެއްގައި ކުޅެން ނިންމިއިރު، އޭއެފްސީން މި ވަގުތު އޮތީ މުބާރާތުގެ ގްރޫޕް ސްޓޭޖުގެ މެޗުތައް ހޯސްޓް ކުރުމުގެ ފުރުސަތު މެމްބަރު އެސޯސިއޭޝަންތަކަށް ހުޅުވާލާފައެވެ. އަދި މި މަހުގެ ނިޔަލަށް ބެލުމަށް ފަހު މެޗުތައް ބާއްވާ ގައުމެއް އިއުލާން ކުރާނެއެވެ.\nއޭއެފްސީ ކަޕްގެ ދެކުނު އޭޝިއާގެ ގައުމުތަކަށް ހާއްސަ ގްރޫޕްގައި މި ފަހަރު ރާއްޖޭގެ ދެ ޓީމެއް ވާދަކުރެއެވެ. މި ގްރޫޕްގައި އޮތީ ރާއްޖޭގެ މާޒިޔާ އާއި ޓީސީ ސްޕޯޓްސް ކްލަބްގެ އިތުރުން ބަންގްލަދޭޝްގެ ޗެމްޕިއަން ބަޝުންދުރާ ކިންގްސް އަދި އިންޑިއާގެ ޗެންނާއީ ސިޓީ އެވެ.\nމާޒިޔާ ގްރޫޕް ސްޓޭޖުން ފުރުސަތު ހޯދީ ކޮލިފައިން ބުރު ކާމިޔާބު ކުރުމަށް ފަހު އެވެ. ޕްރިލިމިނަރީ ބުރުގައި މާޒިޔާ އިން ވަނީ ބަންގްލަދޭޝްގެ ޑާކާ އަބަހާނީގެ މައްޗަށް ކުރިހޯދައިފަ އެވެ. އަދި ޕްލޭއޮފް ބުރުގައި ވަނީ އިންޑިއާގެ ގަދަ ބާރު ބެންގަލޫރު ކަޓުވާލައިފަ އެވެ.\nއޭއެފްސީ ކަޕް ގްރޫޕް ސްޓޭޖް ޝެޑިއުލް ހަމަޖެހިފައިވާ ގޮތް\nކޮވިޑް-19 ގެ ބްރޭކުގެ ކުރިން ގްރޫޕް ސްޓޭޖުގެ ފުރަތަމަ މެޗުގައި މާޒިޔާ އާއި ޓީސީ ވަނީ މާޗު މަހުގެ 12 ވަނަ ދުވަހު ވާދަކޮށްފަ އެވެ. އެ ދުވަހު ޓީސީ ނުކުތީ ބަންގްލަދޭޝްގައި އެ ގައުމުގެ ބަޝުންދުރާ ކިންގްސްއާ ދެކޮޅަށެވެ. އަދި އޭގެ ފަހުން އިންޑިއާގައި މާޒިޔާ ވަނީ އެ ގައުމުގެ ޗެންނާއީ ސިޓީ އެފްސީއާ ދެކޮޅަށް ކުޅެފައެވެ.\nސެމީގައި މިފަހަރުވެސް ވިއެޓްނާމް ކުޅުންތެރިއެއް، ވޯޓުލުން ބުރާސްފަތީގައި ހުޅުވާލަނީ\nދެވަނަ ބުރުގައި ދަގަނޑޭއާއި ބަންގާޅުގެ ސޮހެލް ރަނާ، ވޯޓަށް ހުޅުވާލައިފި


Miee athu gulhaanulaa dhivehin ehbai vaanvee vaguthu - vNews.mv\nމިއީ "އަތު ގުޅާނުލާ" ދިވެހިން އެއްބައިވާންވީ ވަގުތު\nޙައްވާ މިންހާ 16 April 2020, 17:10\nދިވެހިންގެ އެއްބައިވަންތަކަމުގެ ވާހަކައަކީ ޒަމާނުއްސުރެ ދެކެވެމުން އަންނަ ވާހަކައެކެވެ. ގައުމަށް ދިމާވާ ކޮންމެ ބޮޑު ކަމެއްގައި ދިވެހިންގެ އެއްބައިވަންތަކަން ވަނީ ވަރަށް ފުރިހަމައަށް ފެނިގެން ގޮސްފައެވެ. ހަނދާން ހުންނަން ފެށި ހިސާބުން، ރާއްޖެއަށް ދިމާވެފައިވާ ކޮންމެ ކާރިސާއެއްގައި ދިވެހިންގެ ކިބައިން ވަރަށް ފުރިހަމައަށް ވަނީ ފެނިގެން ގޮސްފައެވެ. 2004 ވަނަ އަހަރު ސުނާމީ ކާރިސާއާއި، 2014 ވަނަ އަހަރު މާލެ ސަރަހައްދަށް ދިމާވި ފެނުގެ ކާރިސާގައިވެސް ދިވެހިންގެ އެއްބައިވަންތަކަން ވަނީ ވަރަށް ފުރިހަމައަށް ފެނިގެން ގޮސްފައެވެ.\nދުނިޔެއަށް ދިމާވި ކޮވިޑް-19ގެ ބަލިމަޑުކަން، ރާއްޖެއަށްވެސް ކުރިމަތިވެ، އޭގެ ބިރުވެރިކަމާއި މިހާރު މިވަނީ ކުރިމަތިލާން ޖެހިފައެވެ. ބިރުވެރިކަން ބޮޑުވެ، ހާސްކަން އިތުރުވާން ފެށީ އެއްވެސް ޓްރެވެލް ހިސްޓްރީއެއް ނެތް ދިވެއްސަކު ކޮވިޑް-19އަށް ޕޮޒިޓިވްވުމާއި ގުޅިގެންނެވެ.\n2004 ވަނަ އަހަރު ކުރިމަތިވި ސުނާމީ ކާރިސާގެ ތެރެއިން\nއެއާއެކު ދިވެހިންގެ އެކުވެރިކަމާއި އެެއްބައިވަންތަކަން ދެއްކުމަށް އެދި ގިނަ ބަޔަކު މިއަންނަނީ ގޮވާލަމުންނެވެ. އެހެންނަމަވެސް މިފަހަރު އެއްބައިވާން ޖެހެނީ "އަތު ގުޅާލައިގެން" ނޫނެވެ. މިއީ މީގެ ކުރިން ދިވެހިން އެއްބައިވަންތަ ވާގޮތާއި ތަފާތު ގޮތަކަށް އެއްބައިވަންތަ ވާންޖެހޭ ވަގުތެކެވެ. ވީހާވެސް ދުރު ދުރުގައި ތިބެގެންނެވެ. އެކަކު އަނެކަކު ހާލު ބަލަން ގެތަކަށް ނުގޮސް އަމިއްލަ ގެތަކުގައި ތިބެގެންނެވެ. ގާތް ތިމާގެ މީހަކުވިޔަސް ރަހްމަތްތެރިޔަކު ނުވަތަ އަވަށްޓެރިއަކު ބަލިވެ އޮތަސް، ވިހައިގެން އުޅުނަސް، ޚާއްސަ ދުވަހެއް ވިޔަސް ގެތަކަށް ނުދާންވީއެވެ. އެއްވުންތަކާއި ދުރުވާންވީއެވެ.\nމާލެއިން ކޮވިޑް-19އަށް ޕޮޒިޓިވް ކޭސްްއެއް ފެނުމާއި ގުޅިގެން މަބްރޫކްވެސް ވަނީ ހުރިހާ ދިވެހިންެގެ އެއްބައިވަންތަކަމުގެ ނަމޫނާ ދެއްކެވުމަށް ގޮވާލާފައެވެ. ކޮވިޑް-19ގެ ތަރުޖަމާނުގެ ނަމުން ގިނަބައެއްގެ ލޯބި ހޯދާފައިވާ މަބްރޫކް އަޒީޒް ވިދާޅުވީ ގައުމު ދަތުރުކުރަމުން މިދަނީ ކާރިސާއަކާއި ދިމާލަށް ކަމަށެވެ. ދިރިއުލޫމުގެ ހާލަތަށް ބަދަލު އައިސް ކެތްތެރިކަން އިސްކުރަންޖެހޭ ވަގުތު އަންނާނެ ކަމަށެވެ.\nމިކަހަލަ އެތައް ވަގުތަކާއި ރާއްޖެ މީގެ ކުރިންވެސް ކުރިމަތިލައިފި. އަޅުގަނޑު ހަނދާން ހުންނަން ފެށީއްސުރެ ސުނާމީ ކާރިސާއަކާއި، އެތައް ބަލިމަޑުކަމެއް އައިސްފަވޭ. މިކަމުގައި ހިތްހަމަޖެހުން ލިބޭ އެންމެ ބޮޑު ކަމަކީ އަމުދުން މިކަހަލަ ދަނޑިވަޅުތަކުގައި ދިވެހިންނަކީ އެއްބައެއްގެ ގޮތުގައި މަސައްކަތްކުރާ ބަޔަކަށްވުން. އޯގާތެރިކަމާއި އަޅާލުމާއި އަޚުވަންތަކުގެ ރޫހު އެންމެ ބޮޑަށް ފެންނަ ވަގުތަކީ މިކަހަލަ ވަގުތު. އުންމީދަކީ އެރޫހު މިދަނޑިވަޅުގައިިވެސް ފެނިގެން ދިޔުން\nކުޑަކުދިންގެ ޚާއްސަ ޑޮކްޓަރ އަބްދުﷲ ނިޔާފްވެސް ދެއްވަނީ މިފަދަ ނަސޭހަތްތަކެވެ. ގޮވާލަނީ އެކަކު އަނެކަކަށް އެހީތެރިވުމަށެވެ. އެހެންނަމަވެސް ގެތަކުގައި ތިބެގެންނެވެ. ޑރ ނިޔާފް ވިދާޅުވީ މުޅި ދުނިޔެ ވެސް މިއޮތީ އެކައްޗެއް ކިޔައިގެން ކަމަށެވެ. ކޮވިޑް-19ގެ ބަލިމަޑުކަން ފުހެލުމަށް ކަމަށެވެ. މުޅި ދުނިޔެ އެންމެ ދުޝްމަނަކާއި ހަނގުރާމަ ކުރަމުންދާއިރު، ހުރިހާ ޚިޔާލުތަފާތުވުންތައް އެއްކައިރިކުރުމަށެވެ. އެއްބައިވަންތަވުމަށެވެ.\nމުޅި ދުނިޔެއަށް ކުރިމަތިވެފައިވާ ޕެންޑަމިކްގެ މިހާލަތުގައި، ރާއްޖެއަށްވެސް ގޮންޖެހުންތަކަކާއި މިވަނީ ކުރިމަތިލާން ޖެހިފައެވެ. މިކަހަލަ ހާލަތުގައި ކަންބޮޑުވެ ހާސްވާނެއެވެ. އެހެންނަމަވެސް، އަޑު އަހަންވީ ކަމާއި ގުޅުން ހުރި އިދާރާތަކުން ދެއްވާ އިރުޝާދުތަކަށެވެ. އަމަލުކުރަންވީ އެއުސޫލުތަކަށެވެ.\nކޮވިޑް-19 އާއި ގުޅިގެން ބޭއްވި ނޫސްވެރިންގެ ބައްދަލުވުމުގެ ތެރެއިން\nލޮކްޑައުންއަކަށް ދާނެކަން ޔަގީންވުމާއި ގުޅިގެން އާންމުން ފިހާރަތަކަށް ދުއްވަން ފެށުމާއި، ގެއަށް ކާބޯތަކެތި ވެއްދުމުގެ މަސައްކަތުގައި ގިނަ ބަޔަކު އުޅުނެވެ. މިއީ މިކަންކުރަންވީ ގޮތް ނޫންކަން ދިޔައީ ކިޔައިދެމުންނެވެ. ކާބޯތަކެއްޗާއި، ބޭސްފަރުވާއާއި، ޒަރޫރީ އެއްވެސް ބޭނުމެއް ނުފުއްދި އެކަމުގައި ދަތިކަމާއި ކުރިމަތިލާން ނުޖެހޭ ކަމުގެ ޔަގީންކަން ރައީސުލްޖުމްހޫރިއްޔާވެސް ވަނީ ދެއްވާފައެވެ. ވީއިރުގައި، މިފަދަ ހާލަތެއް އަލުން ކުރިމަތިވެއްޖެނަމަ ފަރުދީ ޒިންމާ އަދާކުރައްވައި، ސަރުކާރުން ދެއްވާ އިރުޝާދުތަކާއި އެއްގޮތަށް އަމަލުކުރެއްވުމުގައި އެއްބައިވަންތަކަން ދެއްކެވުމަށް އަންނަނީ އިލްތިމާސްކުރަމުންނެވެ.\nމީގެ އިތުރަށް، ލޮކްޑައުންއާއި ގުޅިގެން މަގުމަތިވެފައިވާ ނުވަތަ ކާނެ އެއްޗެއް ނެތި ހާލުގައި ޖެެހިފައި ތިބި މީހުންނަށްވެސް އެހީތެރިކަން ވަނީ ފޯރުކޮށްދީފައެވެ. އަބަދުވެސް ރައްޔިތުންގެ ޚިދުމަތުގައި ތިއްބަވާ ފުލުހުން ވަނި އެމީހުންނަށް، ކާބޯތަކެތި ފޯރުކޮށްދިނުމުގައި އެހީތެރިކަން ފޯރުކޮށްދީފައެވެ.\nފޮޓޯ: މޯލްޑިވްސް ޕޮލިސް ސާވިސް\nމިފަދަ ކަންކަމުން ފެންނަނީ އެއްބައިވަންތަކެމެވެ. އަޅުގަނޑުމެންގެ ތެރޭގައި ހުރި ބައެއް ނުރަނގަޅު އާދަތައް ދޫކޮށްލެވިއްޖެ ކަމުގައިވާނަމަ، މިއެއްބައިވަންތަކަން އިތުރަށް ފުރިހަމަވެގެންދާނެއެވެ.\nގައުމަށް ކުރިމަތިވެފައިވާ މިހާލަތުން އަރައިގަތުމަށް ބޭނުންވަނީ އެކުވެރިކަމާއި އެއްބައިވަންތަކަމެވެ. ބޭނުންވަނީ ޚިޔާލު ތަފާތުކުރުންތައް އެއްކައިރިކޮށް، ސަރުކާރުން ދޭ އިރުޝާދުތަކަށް އަމަލުކުރާ މުޖުތަމައެކެވެ. މިހާލަތުން އަރައިގަތުމަށް މިވަގުތު އޮތް އެންމެ ވަރުގަދަ ހަތިޔާރަކީ އެއީއެވެ.\nކޮރޯނާވައިރަސް ސިއްހަތު މަބްރޫކް އަޒީޒް މޯލްޑިވްސް ޕޮލިސް ސާވިސް ރިޕޯޓް


SunOnline: Kuriah oiy5aharau therey Arabiyyaa imaaraaiy thalhaalan jeheyne: Report\ndate_range ބުދަ 23 ޖޫން 2021\nކުރިއަށް އޮތް ފަސް އަހަރު ތެރޭ އަރަބިއްޔާ އިމާރާތް ބޭނުން ނުކުރެވޭ ވަރު ވެދާނެ: ރިޕޯޓް\nއައިޝަތު ފަރީޙާ 10 Jun 2021, 13:26\nއަރަބިއްޔާ ސްކޫލް -- ސަން ފޮޓޯ/ ފަޔާޒު މޫސާ\nއަރަބިއްޔާ ސްކޫލު އިމާރާތް ކުރިއަށް އޮތް 3-5 އަހަރުގެ ތެރޭ ބޭނުން ނުކުރެވޭނެ ކަމަށް އެ ސްކޫލުގެ އިމާރާތުގެ އިންސްޕެކްޝަން ކުރިއަށް ގެންދިޔަ ކުންފުނިން އެކުލަވާލާފައިވާ އިިންސްޕެކްޝަން ރިޕޯޓުގައި ބުނެފި އެވެ.\nސްކޫލުގެ އިމާރާތަށް ލިބިފައިވާ ގެއްލުންތަކަށް ބަލާއިރު މަރާމާތުގެ އަގު ބޮޑުވާނެ ކަމަށް އެ ރިޕޯޓުގައި ވަނީ ފާހަގަކޮށްފަ އެވެ. އިމާރާތުގެ ސްޓްރަކްޗާ ހުރި ހާލަތަށް ބަލާއިރު ކޮންމެ ހަ މަހަކުން ރޫޓިން މެއިންޓެނެންސް ކުރަން ޖެހޭނެ ކަމަށާއި މިހާރު ހުރި ހާލަތަށް ބަލާއިރު އެއަށްވުރެ ބޮޑު މަރަމާތު ކުރިއަށް އޮތް 2-3 އަހަރުގެ ތެރޭ ކުރަން ޖެހޭނެ ކަމަށް ބުނެފައި ވެއެވެ.\nއަރަބިއްޔާ ސްކޫލުގެ އިމާރާތަށް ލިބިފައިވާ ގެއްލުންތަކަށް ބަލާއިރު ކުރިއަށް އޮތް 3-5 އަހަރު ތެރޭ އެ އިމާރަތް ބޭނުންކުރުން ރައްކާތެރި ނުވާނެ ކަމަށް ފާހަގަ ކުރެވޭ ކަމަށްވެސް އިންސްޕެކްޝަން ރިޕޯޓުގައި ވަނީ ބުނެފަ އެވެ. އަދި އެފަދަ ކަމެއް ދިމާވެދާނެ ކަމަށް ކޮންޓިންޖެންސީ ޕްލޭނު އެކުލަވަލުމަށް ވަނީ ރިކޮމެންޑު ކޮށްފަ އެވެ.\nއަރަބިއްޔާ ސްކޫލުގެ އިމާރާތުގެެ ހާލަތާމެދު ބެލެނިވެރިން ކަންބޮޑުވުން ފާޅުކުރަމުން ދަނިކޮށް އެ ސްކޫލުގެ އިންސްޕެކްޝަނެއް ހަދަން އެޑިއުކޭޝަނުން ނިންމި އިރު މިނިސްޓްރީ އިން ވަނީ އެތަނުގައި ކުރަންޖެހޭ މަރާމާތުތައް ކުރުމަށް ބަޔަކާ ހަވާލުކުރަން ވަނީ ނިންމައިފަ އެވެ.\nއަރަބިއްޔާ ސްކޫލުގެ އިމާރާތުގެ ތަނބުތަކާއި ފާރުތަލުގައި ރެނދުލައި ބައެއް ސަރަހައްދުތަކުގައި ޖަހާފައިވާ މުށިތައްވެސް ވަނީ ތަޅައިގެން ގޮސްފަ އެވެ.\nއެ ސްކޫލުގެ ކްލާސްރޫމުތަކާއި ކޮރިޑޯތައް އަދި ސްޓާފްރޫމާއި ކްލާސްރޫމުތަކުގައިވެސް ބޮޑެތި މަރަމާތުތައް ކުރަން ޖެހިފައި އެބަހުރިކަން އިންސްޕެކްޝަނުން ފާހަގަވެފައި ވެއެވެ.\nހަ ބުރީގެ އެެ އިމާރާތް ބޭނުންކުރަން ފެށީ 2013 ވަނަ އަހަރު އެވެ.\nގުރުއާން، އަރަބި ކިޔަވައިދޭން ރާއްޖެއިން ޓީޗަރުން ނުލިބުނު!\nއެޗްއެސްސީ އިމްތިހާނު ފަށައިފި\nކުރިއަށް އޮތް ފަސްއަހަރު ތެރޭ އަރަބިއްޔާ ބޭނުން ނުކުރެވޭނެ


9 rashehgai fenaai narudhamaa alhan3faraathakaa havaalukoffi - One Online\nޕްލޭނިން މިނިސްޓްރީގައި މިއަދު ބޭއްވި9ރަށުގެ ފެނާއި ނަރުދަމާ އެޅުމުގެ އެއްބަސްވުމުގައި ސޮއިކުރުމުގެ ރަސްމިއްޔާތު--- ވަން ފޮޓޯ/ މުހައްމަދު އައުޒަމް\nމިނިސްޓްރީ އޮފް ނޭޝަނަލް ޕްލޭނިން ހައުސިން އެންޑް އިންފްރާސްޓްރަކްޗާ\nނުވަ ރަށެއްގައި ފެނާއި ނަރުދަމާ އަޅަން ތިން ފަރާތަކާ ހަވާލުކޮށްފި\nނުވަ ރަށެއްގައި ފެނާއި ނަރުދަމާގެ ނިޒާމް ގާއިމްކުރުމަށް އިންޑިއާގެ ކުންފުންޏަކާއެކު ތިން ފަރާތަކާ ހަވާލުކޮށްފިއެވެ.\nމިއެއްބަސްވުމުގައި ހިމެނެނީ ށ. ފޯކައިދޫއާއި ށ. މަރޮއްޓާއި ށ. ކޮމަންޑޫއާއި ށ. ކަނޑިތީމާއި ރ. ވާދޫއާއި ރ. ރަސްގެތީމާއި ބ. ހިތާދޫއާއި ތ. ވަންދޫގެ އިތުރުން އެ އަތޮޅު ކަނޑޫދޫއެވެ. މި އެއްބަސްވުމުގައިވާ ގޮތުން ދެ އަހަރު ދުވަހުގެ ތެރޭގައި މި ނުވަ ރަށުގެ މަސައްކަތް ނިންމަން ޖެހެއެވެ.\nއޭގެ ތެރެއިން ފޯކައިދޫ، ކަނޑިތީމު، ރަސްގެތީމު، ހިތާދޫ، ވަންދޫގައި ފެނާއި ނަރުދަމާގެ މަސައްކަތް ކުރުމަށް ހަވާލުކޮށްފައިވަނީ އިންޑިއާގެ ޗެންނާއީއަށް ނިސްބަތްވާ މޯހަން މުތާ އެކްސްޕޯޓްސް ޕްރައިވެޓް ލިމިޓެޑާއެވެ.\nއަދި މި ޕްރޮޖެކްޓްގައި ހިމެނޭ ވާދޫ، ކޮމަންޑޫ، ކަނޑޫދޫގެ ފެނާއި ނަރުދަމާގެ ނިޒާމް ގާއިމްކުރުމަށް ހަވާލުކޮށްފައިވަނީ އަޒްރޯވާ މޯލްޑިވްސް ޕްރައިވެޓް ލިމިޓެޑާ އެވެ. އަދި މަރޮށީގައި ފެނާއި ނަރުދަމާ ގާއިމްކުރަން ހަވާލުކުރީ ސްޓެޓިކް ކޮމްޕެނީ ޕްރައިވެޓް ލިމިޓެޑާއެވެ.\nއޭގެ ތެރެއިން ފެނާއި ނަރުދަމާ އަޅަން ހަމަޖެހިފައިވަނީ ހިތާދޫ، ރަސްގެތީމު، ވަންދޫ، ވާދޫ، ކޮމަންޑޫ، އަދި މަރޮށީގައެވެ.\nފެނުގެ ނިޒާމް ކަނޑިތީމުގައި އަޅަން ހަމަޖެހިފައިވާ އިރު، ނަރުދަމާ އަޅަން ހަމަޖެހިފައިވަނީ ފޯކައިދޫގައެވެ.\nމި އެއްބަސްވުމުގެ ދަށުން ހިތާދޫ ފެނާއި ނަރުދަމާ ނިޒާމް ގާއިމް ކުރުމަށް ހަވާލުކޮށްފައިވަނީ 35.3 މިލިއަން ރުފިޔާއަށެވެ. ރަސްގެތީމުގައި ފެނާއި ނަރުދަމާ ނިޒާމް ގާއިމް ކުރުމަށް ހަވާލުކޮށްފައިވަނީ 24.2 މިލިއަން ރުފިޔާއަށެވެ.\nއަދި ފޯކައިދޫގައި ނަރުދަމާ ނިޒާމް ގާއިމް ކުރުމަށް ހަވާލުކޮށްފައިވަނީ 16.9 މިލިއަން ރުފިޔާއަށެވެ. އަދި ކަނޑިތީމުގައި ފެނުގެ ނިޒާމް ގާއިމް ކުރުމަށް ހަވާލުކޮށްފައިވަނީ 17.9 މިލިއަން ރުފިޔާއަށެވެ.\nވަންދޫގައި ފެނާއި ނަރުދަމާ ނިޒާމް ގާއިމް ކުރުމަށް ހަވާލުކޮށްފައިވަނީ 20.8 މިލިއަން ރުފިޔާއަށެވެ. އަދި ވާދޫގައި ފެނާއި ނަރުދަމާ ނިޒާމް ގާއިމް ކުރުމަށް ހަވާލުކޮށްފައިވަނީ 19.3 މިލިއަން ރުފިޔާއަށެވެ.\nކޮމަންޑޫގައި ފެނާއި ނަރުދަމާ ނިޒާމް ގާއިމް ކުރުމަށް ހަވާލުކޮށްފައިވަނީ 23.5 މިލިއަން ރުފިޔާއަށެވެ. އަދި މަރޮށީގައި ފެނާއި ނަރުދަމާ ނިޒާމް ގާއިމް ކުރުމަށް ހަވާލުކޮށްފައިވަނީ 35.3 މިލިއަން ރުފިޔާއަށެވެ. ކަނޑޫދޫގައި ފެނާއި ނަރުދަމާ ނިޒާމް ގާއިމް ކުރުމަށް ހަވާލުކޮށްފައިވަނީ 19.2 މިލިއަން ރުފިޔާއަށެވެ.\nޕްލޭނިން މިނިސްޓްރީގައި މިއަދު ބޭއްވި ރަސްމިއްޔާތުގައި ދިވެހި ސަރުކާރުގެ ފަރާތުން ސޮއިކުރެއްވީ ޕްލޭނިން މިނިސްޓްރީގެ ޑިރެކްޓަރު ޖެނެރަލް ފާތިމަތު ޝާނާ ފާރޫގެވެ. އިންޑިއާގެ މޯހަން މުތާ އެކްސްޕޯޓްސް ޕްރައިވެޓްގެ ފަރާތުން ސޮއިކުރެއްވީ އެކުންފުނީގެ ޕްރޮޖެކްޓް މެނޭޖަރު ކޭ.އާރު. ސާޖީއެވެ.\nއޭދަފުށީ މަގުތަކުގައި ތާރު އެޅުމުގެ މަސައްކަތް ފަށައިފި\nމިނިސްޓަރު އަސްލަމަށް މަޖިލީހުން ރުހުންދީފި\nގުޅިފަޅުން ހިއްކާ ސަރަހައްދުން 6000 ހައުސިން ޔުނިޓަށް ބިން ކަނޑައަޅަން ހުށަހެޅި ރިޕޯޓަށް ބަހުސް ފަށައިފި\nމިނިސްޓަރު އަސްލަމަށް ރުހުން ދޭން ކޮމިޓީން ނިންމައި، ތަޅުމަށް ފޮނުވައިފި


Ruhthah negee dhuvasve muskulhi vumun: Nizar - Hali News\nއައްޑޫ ލިންކު ރޯޑުގެ މެދުގައިހުރި ރުއްތައްނެގީ ދުވަސްވެ މުސްކުޅިވުމުން: މޭޔަރު ނިޒާރު\n10 March 2022, 21:24\nރުއްތަކުގެ ބަދަލުގައި ހިޔާބޮޑު ގަސްތައް އިންދާނެ\nރުއްތައް ދިގުވެ ސާފުކުރަން ވެސް ވަނީ ދަތިވެފައި\nއައްޑޫސިޓީ ބޮޑުފަނޑިޔާރު ތަކުރުފާނު މަގު (ލިންކް ރޯޑު) ގައިހުރި ގަސްތައް އައްޑޫ ސިޓީކައުންސިލުން ނަގައިފިއެވެ. މިކަމާ ގުޅިގެން އެތައް ބަޔަކު ގެންދަނީ ކަންބޮޑުވުން ފާޅުކުރަމުންނެވެ. މި މައްސަލާގައި ބައެއް އާންމުން ގެންދަނީ އީޕީއޭއަށް ވެސް ގުޅަމުންނެވެ.\nމިމައްސަލާގައި އީޕީއޭއަށް ގުޅުމުން އެކަމާ ބެހޭ ކޮމެންޓެއް ނުކުރައްވައެވެ. ވިދާޅުވީ އައްޑޫސިޓީ ކައުންސިލަށް ގުޅުމަށެވެ. މިފަދަ ކަންކަމޭމެދު މީގެ ކުރިން އީޕީއޭ އިން ވިދާޅުވެފައިވަނީ ތިމާވެއްޓަށް ގެއްލުމެއް ލިބޭނެ ކަމެއް މަޖުބޫރު ހާލަތުގައި ވެސް ކުރެވިއްޖެނަމަ އޭގެ ބަދަލުގައި ތިމާވެއްޓަށް ފައިދާހުރި ކަމެއް ނުވަތަ ކަންކަން ކުރުމަށެވެ.\nމޭޔަރު ޢަލީ ނިޒާރުގެ ބަސް\nމިކަމާ ގުޅިގެން އައްޑޫސިޓީގެ މޭޔަރު ޢަލީ ނިޒާރު ވިދާޅުވީ ރުއްތައް ނެގީ ދުވަސްވެ މުސްކުޅިވުމުން ކަމަށެވެ. އޭގެ އިތުރަށް ރުއްތައް ދިގުވުމުގެ ސަބަބުން ސާފުކުރަން ވެސް ވަރަށް ބޮޑަށް ދަތިވެފައިވާ ކަމަށް ނިޒާރު ވިދާޅުވިއެވެ. "އެއީ އުމުރުން ވަރަށް ދުވަސްވެފައިވާ ރުއްތަކެއް. ރުއްތައް އިންތިހާއަށް ދިގުވެއްޖެ. އެހެން ކަމުން ސާފުކުރަން ވެސް ދަތި. އޭގެ އިތުރުން އެއިން ރުކެއްގައި އެއްޗެއް އަޅަނީއެއްނޫން. ފައިދާއަށްވުރެ ގެއްލުން ބޮޑު. ރަނގަޅު ހިޔަލެއް ލިބެނީއެއްނޫން،" ރުއްތައް ނަގާލަން ޖެހުމާ ބެހޭގޮތުން މޭޔަރު ވިދާޅުވިއެވެ.\nމޭޔަރު ވިދާޅުވީ ރުއްތައް ދިގުވުމުގެ ސަބަބުން ދޭތެރެދޭތެރެއިން ރުކެއް ވެއްޓެމުންދާ ކަމަށެވެ. އެގޮތަށް ވެއްޓޭ ރުއްތަކުގެ ސަބަބުން ދުއްވާއެއްޗެއްސަށް ވެސް ވަރަށް ބޮޑަށް ގެއްލުންވެފައިވާ ކަމަށް އޭނާ ވިދާޅުވިއެވެ.\nދެން އިންދާނީ ކޮންކަހަލަ ގަހެއް\nނިޒާރު ވިދާޅުވީ ލިންކް ރޯޑު ދިއްލުމުގެ މަޝްރޫއެއް ކުރިއަށް އެބައޮތް ކަމަށެވެ. އެ މަޝްރޫއުގެ ދަށުން އެ މަގުގައި ގަސް އިންދަން ވެސް ވަނީ ނިންމައިފައެވެ. އެގޮތުން އަނބުގަހަކީ އައްޑޫގައި ހެދޭ ހިޔާބޮޑު ގަހެއް ކަމަށް ވިދާޅުވިއެވެ. މަސައްކަތް ކުރައްވާނީ އަނބުގަސްތައް އިންދަން ކަމަށް ވެސް އޭނާ ވިދާޅުވިއެވެ. އަނބުގަސް އިންދުމުގެ ވާހަކަތައް ދެކެވުނަސް އިންދާނީ ކޮންވައްތަރެއްގެ ގަހެއް ގަހެއްކަން ފައިނަލް ކުރާނީ މަޝްވަރާތަކަށްފަހު ކަމަށް ވެސް މޭޔަރު ވިދާޅުވިއެވެ.\nކަންބޮޑުވާ ބައެއް މީހުންގެ ބަސް\nލިންކުރޯޑުގެ "ރުއްފަށާ" ގެ ނަމުން މަޝްހޫރުވެފައިވާ ރުއްތައް ނެގެމުން އެކަމާ ކަންބޮޑުވެ ވަރަށްގިނަމީހުން ގެންދަނީ ޚިޔާލުފާޅު ކުރަމުންނެވެ. އަދި އީޕީއޭއަށް ގުޅައިގެންވެސް ގެންދަނީ ޝަކުވާ ކުރަމުންނެވެ. އެފަދަ މީހުން ބުނަނީ މިއީ ތިމާވެއްޓަށް ކަނޑައެޅިގެން ގެއްލުން ދިނުން ކަމަށެވެ.\nހައުސިން މިނިސްޓްރީގެ ކުރީގެ ކޯޑިނޭޓަރ އަހުމަދު އަމަން ރުއްފަށުގެ އެހާރާއި މިހާރުގެ ފޯޓޯއެއް ފޭސް ބުކުގައ ހިއްސާ ކުރަމުން ވިދާޅުވެފައިވަނީ "ކަންކަންވާކަން ދައްކަން އެއްމެރަނގަޅީ ކުރަން ފަށާފައިހުރި ކަން ކަން ނިމޭތޯ ބެލުން." ކަމަށެވެ.\nޝަރަފުއްދީން ސްކޫލުގެ ކުރީގެ ޕްރިންސިޕަލް ޑރ. އަޙުމަދު އަދީލް ނަސީރު ވިދާޅުވެފައިވަނީ "އަފިރިން ލޯފިހަގައްމެއި ރިޑިގަދަނިވޭހެއް ނުނީ. ހެއުކޮށް މަންޒަރަ ބަލަފެލެއު. މަށް ފެނޭ މަންޒަރަކީ ރައްޔިތުންނަށް ކަންކަން ކޮށްނިދީގެން ކައުންސިލުން ދަންޖެހޭތަން. އާރާސްތު ނިވޭފެހޭ، ފަނާކޮށްގެންވިޔަސް ކޮންމި ދުވަހަކިޔަސް ކޮންމިޔަސް ޕްރޮޖެކްޓައް ތެބެ ހިނގުވަތާ. ﷲއަށް ހަމްދުކޮށްގެން ދުއާކެރައި،" ކަމަށެވެ.


FSM Ge “Mekunu” Farah Araifi އެފްއެސްއެމްގެ “މެކުނު” ފަރަށް އަރައިިފި – Huvadhoo News FSM Ge “Mekunu” Farah Araifi Huvadhoo News\nއެފްއެސްއެމްގެ “މެކުނު” ފަރަށް އަރައިިފި\nއެފްއެސްއެމް ގެ ތެޔޮ ބާޖު “މެކުނު” ފަރަށް އަރައިފިއެވެ.\nގިނަ އަދަދަކަށް ޕެޓްރޯލާއި ޑީސެލް ބަރުކޮށްގެން ދަތުރު ކުރި އެފްއެސްއެމް ގެ ތެޔޮ ބާޖެއް ށ. ނޫމަރާ ހުޅަނގު ފަރާތު ނެރު މައްޗަށް އުރިފައިވާ ކަމުގެ ރިޕޯޓެއްް މިއަދު ހެދުނު 6:59 ގައި ލިބިފައިވާ ކަމަށް އެމްއެންޑީއެފް އިން ބުނެފިއެވެ.\nއެމްއެންޑީއެފް އިން ބުނީ މިހާރު އެމްއެންޑީއެފް ނޮދާރން އެރިޔާ ކޯސްޓް ގާޑް ސްކުއަޑްރުން މިހާރު އެ ސަރަހައްދުގައި ހަރަކާތްތެރި ވަމުން ދާ ކަމަށެވެ. އަދި މި ބާޖު ފުންކުރުމުގެ މަސައްކަތް މި ބޯޓުގެ ވެރި ފަރާތުން ފުނުވާފައިވާ އެހެން ބޯޓެއްގެ އެހީތެރިކަމާއެކު ކުރަމުންދާ ކަމަށް ވެެސް އެމްއެންޑީއެފް އިން މައުލޫމާތު ދެއެވެ.\nމި ބޯޓު ށ. ފޯކައިދޫ އިން ހދ. ނޭކުރެންދޫ އަށް ދަތުރު ކުރަމުންދިޔައީ 100000ލީޓަރުގެ ޑީސެލާއި 15000 ލީޓަރުގެ ޕެޓްރޯލް ބަރުކޮށްގެންނެވެ. ނަމަވެސް މިއިން އެއްވެސް އެއްޗެއްގެ ލީކެއް އަދި ނޫޅޭ ކަމަށް ވެެސް އެމްއެންޑީއެފް އިން މައުލޫމާތު ދެއްވިއެވެ.


"Coolie No. 1" ge poster gai Varun Mask alhaigen\n"ކޫލީ ނަންބަރު 1"ގެ ޕޯސްޓަރު ވަރުން މާސްކް އަޅައިގެން\nމާސްކް އެޅުމާއި އެކަކު އަނެކަކަށް ދުރުދުރުގައި ތިބުން އަދި ގޭގައި ތިބުމަކީ މިހާރު ލޮކްޑައުނަށް ލުއި ދޭ ގައުމުތަކުގެ މީހުން އެންމެ ގިނައިން ތަޖުރިބާ ކުރާނެ ކަންތައް ތަކެވެ. މި ކަންތައްތައް މިހާރު ފިލްމުތަކުން ވެސް ފެންނަން ފަށައިފި އެވެ.\nދާދިފަހުން ވަރުން ދަވަން ޝެއާ ކުރި އޭނާގެ އަލަށް ރިލީޒްވާން ތައްޔާރުވަމުންދާ "ކޫލީ ނަންބަރު 1" ގެ ޕޯސްޓަރުގައިވާ ފޮޓޯގައި ވަރުން ވެސް ފެންނަނީ މޫނުގައި މާސްކެއް އަޅާފައި ހުއްޓަ އެވެ.\n"އެންމެން ހެއްވާލަން އަހަރެމެން އަންނަން ވައުދުވަން،" ޕޯސްޓަރު ޝެއާ ކުރަމުން ވަރުން ލިޔެފައި ވެއެވެ.\nސިނަމާތައް ބަންދު ކޮށްފައި އޮންނަތާ ތިން މަސް ދުވަސް ވެފައި ވާތީ ރިލީޒް ކުރަން ތައްޔާރު ކޮށްފައިވާ ބޮލީވުޑްގެ ގިނަ ފިލްމުތަކެއް ވެސް ހުރީ ރިލީޒް ކުރެވޭނެ ތާރީޚެއް ހަމަނުޖެހި އެވެ. "ކޫލީ ނަންބަރު 1" ވެސް އެންމެ ކުރިން ރިލީޒް ކުރަން އޮތީ މިދިޔަ މޭ 1 ވަނަ ދުވަހު އެވެ. ނަމަވެސް އެ ދުވަހަށް ރިލީޒް ނުކުރެވުމުން ފިލްމު ފެންނާނެ ދުވަހެއް އަދި ޔަގީނެއް ނޫނެވެ.\nނަމަވެސް ވަރުން ޝެއާ ކުރި ޕޯސްޓަރާއެކު އޭނާގެ ފޭނުން ސޯޝަލް މީޑިއާގައި ދަނީ ވަރަށް އުފާ ފާޅު ކުރަމުންނެވެ. އަދި ފިލްމު ބަލާލާ ހިތުން ކެތްތެރިކަމެއް ނެތި އިންތިޒާރުގައި ތިބި ކަމަށް ގިނަ ބަޔެއްގެ ކޮމެންޓުތަކުގައި ބުނެފައި ވެއެވެ.\nސާރާ އަލީ ޚާން އާއެކު ވަރުން ކުޅެފައިވާ "ކޫލީ ނަންބަރު 1" އަކީ އޭނާގެ ބައްޕަ ޑޭވިޑް ދަވަން 1995 ގައި އުފެއްދި ހަމަ މި ނަން ކިޔާ ކްލެސިކް ފިލްމެއްގެ ރިމޭކެކެވެ. އޮރިޖިނަލް ފިލްމުގެ ތަރިންނަކީ ގޯވިންދާ އާއި ކަރިޝްމާ ކަޕޫރެވެ.\nމިފަހަރުގެ ފިލްމު ވެސް ޑައިރެކްޓްކުރަނީ ޑޭވިޑް އެވެ. އަދި ގޯވިންދާ އާއި ކަރިޝްމާ ވެސް މެހެމާނު ރޯލެއް ކުޅޭ ކަމުގެ ޚަބަރުތަކެއް ތަންކޮޅެއް ކުރިން ވަނީ ފެތުރިފަ އެވެ.


Huva kuraa rasmiyyaathah dhandugai hadhaafai vanee Majleehuge maalameh\nހުވާ ކުރާ ރަސްމިއްޔާތަށް ދަނޑުގައި ހަދާފައި ވަނީ މަޖިލީހުގެ މާލަމެއް\nއެތަން ތައްޔާރު ކުރީ ސިފައިން\nހުކުރު ދުވަހުގެ ރޭ ވެސް މަސައްކަތް ކުރިއަށް ގެންދިޔަ\nހުވާ ކުރައްވާނީ މަޖިލީހުގެ ޖަލްސާއެއްގައި\nކ. މާލެ 18 ނޮވެންބަރު 2018 | އާދީއްތަ 22:47 11,003\nގަލޮޅު ދަނޑުގައި ތައްޔާރުކޮށްފައިވާ މަޖިލީހުގެ މާލަން - ރާއްޖެ އެމްވީ\nއިންތިހާބީ ރައީސް އިބްރާހިމް މުހައްމަދު ސޯލިހު ހުވާ ކުރައްވާ ރަސްމިއްޔާތަށް ގައުމީ ފުޓްބޯޅަ ދަނޑުގައި ރައްޔިތުންގެ މަޖިލިސް ސިފަވާ ގޮތަށް ހާއްސަ މާލަމެެއް ތައްޔާރުކޮށްފިއެވެ.\nރައްޔިތުންގެ މަޖިލިސް ކުރާ މާލަން ސިފަވާ ގޮތަށް، ހާއްސަ މާލަމެއް ތައްޔާރުކޮށްފައި ވަނީ ގައުމީ ފުޓްބޯޅަ ދަނޑުގެ ހުޅަނގުފަރާތު ސްޓޭޖު ސަރަހައްދުގައެވެ. ރައްޔިތުންގެ މަޖިލީހުގެ 85 މެމްބަރުންނަށް ތިބެވޭ ގޮތަށް ގަލޮޅު ދަނޑުގެ ވިނަގަނޑާ ދިމާލުން ބައެއްގައި ވަނީ ފިލާ ޖަހައިގެން ސްޓޭޖެއް ވެސް ހަދާފައެވެ.\nމިއަދު ހަވީރު 5:00 ގައި ގައުމީ ފުޓްބޯޅަ ދަނޑުގައި ބާއްވާ ރައްޔިތުންގެ މަޖިލީހުގެ ޖަލްސާ އަށް އެ މާލަން ތައްޔާރު ކުރީ ސިފައިންނެވެ. ހުކުރު ދުވަހުގެ ރޭ ވެސް ސިފައިން ވަނީ އެތަން ތައްޔާރު ކުރުމުގެ މަސައްކަތް ކުރިއަށް ގެންގޮސްފައެވެ. އެ މަސައްކަތް ކުރިއަށްދާ ގޮތް ބެއްލެވުމަށް ރައްޔިތުންގެ މަޖިލީހުގެ ނާއިބު ރައީސް ރީކޯ މޫސާ މަނިކު ހުކުރު ދުވަހުގެ ރޭ މެންދަމު ވެސް ދަނޑަށް ވަޑައިގެން ހުންނެވިއެވެ.\nގަލޮޅު ރަސްމީ ދަނޑުގައި ބާއްވާ މަޖިލީހުގެ ޖަލްސާއަށް މާލަން ތައްޔާރު ކުރުމުގައި ސިފައިން-- ފޮޓޯ/ ޙުސައިން ޙަސަން\nއިންތިހާބީ ރައީސް ހުވާ ކުރައްވާ ރަސްމިއްޔާތުގައި ބައިވެރިވެ ވަޑައިގެންނެވުމަށް އިންޑިއާގެ ބޮޑުވަޒީރު ނަރެންދުރަ މޯދީ މިއަދު ރާއްޖެ ވަޑައިގަންނަވާނެއެވެ. މޯދީގެ އިތުރުން އެ ރަސްމިއްޔާތުގައި ބޭރުގެ 250 އަށް ވުރެ ގިނަ އިއްޒަތްތެރިން ރާއްޖެ ވަޑައިގަންނަވަން ވަނީ ފައްޓަވާފައެވެ. ދައުލަތުގެ އިއްޒަތްތެރިންނާއި ކައުންސިލަރުން ވެސް ބައިވެރިވެ ވަޑައިގަންނަވާ ރަސްމިއްޔާތުގައި ދައުވަތު އެރުވިގެން 12،000 ވުރެ ގިނަ މީހުން ބައިވެރިވާނެއެވެ.


New Zealand Hamalaagai Ehves Dhivehsakah Gehlumeh Nuvey - Vaguthu\nނިއުޒިލެންޑް ހަމަލާގައި އެއްވެސް ދިވެއްސަކަށް ގެއްލުމެއް ނުވޭ\nނިއުޒިލޭންޑްގެ ކްރިސްޗާޗް ސަރަހައްދުގެ ދެ މިސްކިތަކަށް މިއަދު ދިން ހަމަލާގައި އެއްވެސް ދިވެއްސަކަށް އަނިޔާއެއް ނުވާ ކަމުގެ ޔަޤީންކަން ފޮރިން މިނިސްޓަރު އަބްދުﷲ ޝާހިދު ދެއްވައިފިއެވެ.\nޝާހީދު މިއަދު ކުރެއްވި ޓްވީޓެއައި ވިދާޅުވީ، ނިއުޒިލޭންޑްގައި ދިރިއުޅެމުން ދިޔަ ދިވެއްސަކު މިހަމަލާގައި ޝަހީދުވެފައި ނުވާ ކަމަށާއި އަދި އަދި ޒަޚަމްވެފައި ނުވާ ކަމަށެވެ. އަދި މިޓްވީޓްގައި އެހަމަލާގައި ޝަހީދުވި ފަރާތްތަކުގެ އާއިލާއަށް ޝާހިދުވަނީ ތަޢުޒިޔާ ވިދާޅުވެފައެވެ.\n— Abdulla Shahid 🎈 (@abdulla_shahid) March 15, 2019\nމާޗް 15, 2019 15:40\nދިވެހިން މިސްކިތްތަކަށް ހުކުރުނަމާދަށާއި އެހެން ނަމާދު ތަކަށް ނުދަންޔާ މިސްކިތަށްދިން ހަމަލާއެއްގައި ދިވެހިންނަކަށް އަނިޔާއެއް ނުވާނެ އެއްނު. އެހެނެއްނޫން ބާޔަކަށް ނައިޓް ކުލަބަކަށް ދިން ހަމަލާއެއްނަމަ ދިވެހީންވެސް މަރުވި މީހުންގެ ތެރޭގައި ގިނަ އަދަދަކަށް ހިމެނުނީސް ކަަމަށް ގަބޫލް ކުރެވެނީ.\nމާޗް 15, 2019 19:51\nރާއްޖޭގައި އުޅޭ %30 ދިވެހިންނަކީވެސް ހުކުރުނަމާދަށާއި އެހެން ނަމާދުތަކަށް މިސްކިތަށް ނުދާ ބައެއް. އެމީހުން ވަރަށް އުފާވާނެ ރާއްޖޭގައި ނައިޓް ކުލަބުތައް ގާނޫނީގޮތުން ހުއްދަ ކުރިއްޔާ.\nމާޗް 15, 2019 16:38\nމާޗް 15, 2019 17:42\nމި ފަދަ ހާދިސާތައް މި ރާއްޖޭގައި ވެސް މިހާރު މިދާ ގޮތުން ނަމަ ހިނގުން ގާތް. ނިއުޒީލެންޑް ގައި ދިވެއްސަކަށް ކަމެއް ނުވާ ކަމަށް ބުނުމަކީ މި އަމަލަށް ސަރުކާރުން ފަހުރުވެރި ވުމެއްނޫން. ދިވެހިރާއްޖޭގައި މިފަދަ ކަންކަމަށް މަގު ހުޅުމުމަށް ދިވެހީންގެ ތެރެއިން ބަޔަކު ބޭރުގެ ކާފަރުންނާއި ގުޅުގެން ކުރަމުންދާތާ ޒަމާން ތަކެއް ވެއްޖެ ﷲ ގެ ރަހްމަތް ދިވެހިންނަށް އަބަދުގެ އަބަދަށް ލިއްބައި ދެއްވާނދޭވެ އާމީން\nމާޗް 15, 2019 17:44\nދިވެއްސަކަށް ގެއްލުންވާނީ ނިއުޒީލެންޑަގައި އުޅޭ އެއްވެސް ދިވެއްސަކު މިސްކިތަށް އަރާނަމައެއްނު؟ ނިއުޒީލެންޑްގައި އުޅޭ އެއްވެސް ދިވެއްސަކު ދުވަހަކުވެސް އެއިން މިސްކިތަކަށްނާރާނެ. ޝާހިދު ހިތުން މާމޮޅުވާހަކައެއްދޯތިބުނީ.؟\nމާޗް 15, 2019 19:17\nތިފަދަ ހަމަލާއެއްގަ ދިވެހިނަށް ވަރަށް ހާނިއްކަ ނުވާނެ. އެ ވަކި ނަސީބު ރަނގަޅު ކަމަކުނުންނެއް ނޫން. ބޭރު ގައުމުތަކުގަ އުޅޭ ދިވެހިން ވަރަށް މިސްކިއްތަކާ ދުރު. ނަމާދަށް ނާރާ، ނާޗަރަގީގަ ނަދު ވަގުތުތަކުގަވެސް އުޅެނީ. އެހެނެއް ނޫން ނާސި ގެއަކަށް ކަސީނޯއަކަށް ހަމަލާއެއް ދީފިއްޔާ ދިވެއްސަކަށް އަނިޔާވުން ވަރަށް ގާތްވާނެ. މިކަން އިނގޭގެ ކައިރީގަ މިއޮތް ލަންކާއަށް ޖައްސާލައިގަ ކަންކަން ބަލާލީމަ!\nމާޗް 15, 2019 20:14\nމިސްކިތަށް ދިން ހަމަލާއަކާ އެތާ އުޅޭ ދިވެހިންނަކާ ކީކީ. މިސްކިތަށް ދޭ ހަމަލާއާ ކުރިމަތިލާން ޖެހޭނީ މިސްކިތަށް އަރާ މީހުންނަކަށްނު.\nމާޗް 15, 2019 20:16\nދިވެހިން މިސްކިތަށް ނާރާތީ އުފާ ކުރަމޭ ނުބުނީ ކީއްވެ.\nމާޗް 15, 2019 20:38\nއެތާނގައިތިބި ދިވެހިން މިސްކިތަށް ނުދަނީތޯ؟\nމާޗް 15, 2019 23:58\nހިޔެއް ނުވޭ މިސްކިތައް ދިވެއްސަކުދާނެހެނެއް.. މި ރާއްޖޭގައި އަމިއްލަ ވަތަނުގައި ހިނގާފަ ދެވޭހިސާބުގަ މިސްކިތް ހުންނައިރު ނަމާދައް ނުދާބަޔަކު އަދި ލެއްވިހާ މިނިވަންކަމެއް ދީފައި އޮންނަ އަދި އެހާ ފާހިޝް ކަމާއި ދުނިޔޭގެ ޒީނަތްތެރިކަމުން ފުރިފައިވާތަންތާގައި އުޅޭއިރު މިސްކިތައް ދާނޭ ބުނަން ވަރައް ދައްޗެވެ. މި ބުނީ އެކަކު ދެމީހަކު ނުދާނެ ވާހަކައެއް ނޫނެވެ. މި ބުނީ މެޖޯރިޓީ ނުދާނެޔޭ..އަދި މިވީގޮތުން ދެން އަމުދުން ނުދާނެކަމައް ގަބޫލް ކުރެވޭ..\nމާޗް 16, 2019 01:16\nއަދިބެސް އަހަރުމެން މި ޤާފިލް ކަމުގެ ނިދިން ހޭލާކައް ނުވޭތަ


އަބޫ ޣުރައިބު ޖަލުގެ ޞަފްޙާތަކުން ޞަފްޙާއެއް – ۞ Haqqu.info\nޚަބަރު ރިޕޯޓް ދިރާސާ\nއަބޫ ޣުރައިބު ޖަލުގެ ޞަފްޙާތަކުން ޞަފްޙާއެއް\n28/03/2015 04/07/2016 ޢަބްދުލް މަތީން މިކްޔާލް\nޢިރާޤުގެ ނޫސްވެރިޔާ، ޙުސައިން އަލްމަޢާޟީދީ\nއިސްލާމީ ޚިލާފަތު ރުޖޫޢަވުމުން، ހުޅަނގުގެ ކާފަރުންނާއި، މެދުއިރުމައްޗާއި އަދި އެނޫނަސް ނަމުން މުސްލިމު ސަރުކާރުތަކުގެ ލޭބަލް ޖަހައިގެން ތިބި ޠާޣޫތީ ދަޥްލަތްތަކުން، ޚިލާފަތުގެ ލޯބި މީސްތަކުންގެ ހިތްތަކުގައި އާލާވެ އެކަމަށް އެދިދާނެކަމުގެ ބިރަށްޓަކައި، މީޑިއާ އަދި ނޫސްމަޖައްލާތަކާއި އެހެނިހެން ޚަބަރު ފަތުރާ ވަޞީލަތްތައް ބޭނުންކޮށްގެން، ޚިލާފަތުގެ މައްޗަށް ރޯ ބުހުތާނު ދޮގުތައް ފަރުތަން މަސައްކަތްކުރަން ފެށިއެވެ.\nނަތީޖާއެއްގެ ގޮތުން، ހުޅަނގުގެ ޚަބަރުތަކަށް ބަރޯސާވެ ޤަބޫލުކުރާ އުނި ސިކުނޑިތަކުން އެ ވާހަކަތަށް ތެދުކުރިއިރު، ދުވާލުހާ ސާފުކޮށް އެމީހުންގެ ދޮގުވެރިކަން ފަޅާއަރަމުންދާ ދިއުމަށް ހޭ ޖެހިފައިވާ މީހުން އެކަންކަން ބަލައެއް ނުގަތެވެ. އެއާއި ޚިލާފަށް، ޚިލާފަތުގެ ޚަބަރުތައް އަމިއްލައަށް ދިރާސާކުރަން އިށީނުމުގެ އިތުރުން، ނުވިތާކަށް ޚިލާފަތުގެ ބިމަށް ދަތުރުކުރަންވެސް ފެށީއެވެ.\nހުސައިނުލް މަޢާޟީދީއަކީ މިފަދަ އެކަކެވެ. ހަނގުރާމައިގެ ޚަބަރުތައް ދިރާސާކުރާ ނޫސްވެރިއެއްގެ އިތުރުން ފޮތްވެސް ލިޔާ މުއައްލިފެކެވެ. އަލްޖަޒީރާ، އެންބީސީ، އޭއެޕްޕީ، އަލްޢަރަބިއްޔާ އަދިވެސް އިތުރު ނޫސްތަކަށް މަސައްކަތްކޮށްފައިވާ މި ނޫސްވެރިޔާއަކީ 2003 ވަނަ އަހަރު ޢިރާޤުގެ ހަނގުރާމަ ފެށުނުއިރު، އެންބީސީ ޚަބަރުގެ ނޫސްވެރިއެއްގެ ގޮތުގައި މަސައްކަތްކުރަމުން ދަނިކޮށް، އެމެރިކާ ސިފައިން އޭނާ ހައްޔަރުކޮށް، އެއްވެސް ކޯޓު މަރުޙަލާއަކަށް ނުގޮސް 200 އަހަރުގެ ޖަލު ޙުކުމެއް އިއްވިގެން ދިޔަމީހެކެވެ. ކާފަރުންގެ އެ ޙުކުމުން ﷲ އޭނާ ސަލާމަތްކޮށްދެއްވި ނަމަވެސް، 361 ދުވަސް އޭނާ ހޭދަކޮށްފައިވަނީ ޢިރާޤުގެ އެކިއެކި ޖަލުތަކުގައްޔާއި އަދި ނުބައިކަމާއި އަނިޔާވެރިކަމަށް މަޝްހޫރު [އަބޫ ޣުރައިބު] ޖަލުގައެވެ.\nހީވެސް ނުކުރާގޮތަކަށް އޭނާ އެތަނުން މިންޖުކުރެއްވުމުން، [ނަރަކައިގައި 361 ދުވަސް] ގެ ނަމުގައި އޭނާގެ ޙަޔާތުގެ އަނދިރި ޞަފްޙާތައް ބަޔާންކޮށް ފޮތެއްވެސް ލިޔުނެވެ. އޭގެ ފަހުގައިވެސް، އެމެރިކާއަށް ބަސް އެއްލަމުން ދިއުމާއެކު، 2007 ވަނަ އަހަރު ޢިރާޤު ދޫކޮށް ދިއުމަށް އޭނާއަށް މަޖުބޫރު ކުރެވުނެވެ. އޭގެ ފަހުގައި އޭނާގެ ދެ ފިރިހެން ކުދިންނާއިއެކު އޭނާ ދިރިއުޅެމުން ގޮސްފައިވަނީ ފިންލޭންޑުގެ ރައްޔިތެއްގެ ގޮތުގައެވެ.\n2013 ވަނަ އަހަރު ނޫސްވެރިޔަކު ކުރި ސުވާލުތަކަށް ޖަވާބުދެމުން، އޭނާގެ ޙަޔާތުގެ އަނދިރި ޞަފްޙާތައް ކުޑަކުޑަކޮށް ކިޔައިދީފައިވެއެވެ. އޭނާ ބުނިގޮތުގައި، އެމެރިކާ ސިފައިން އޭނާ ހައްޔަރުކުރުމުން، ހީވެސް ނުކުރާ އެތައްކަމެއް ތަޙައްމަލްކުރަން ޖެހުނެވެ.\n[އެމީހުން އަހަންނާމެދު ކަންތައްކުރަމުން ދިޔައީ ޖަނަވާރެއްހެން! ޙަޤީޤަތަށް ބުނަންޏާ، އެމީހުން އަހަންނާމެދު ކަންތައްކުރަމުން ދިޔައީ އަހަންނަކީ ދެން އެއްވެސް އެއްޗަކަށް ނުވާހެން! އެެހެންމިބުނީ، ޖަނާވަރުންނަށްވެސް ކޮންމެވެސް އަގެއްވޭ. އެމީހުން އަހަންނަށް ކުޅަ ކަންކަމާއި އަހަންނަށް ފެނުނު ކަންކަމުގެ ސަބަބުން އަހަރެންގެ ނަފްސުދެކެ ނަފްރަތުކުރުމަށާއި އަދި އަހަރެން އުފަންވިކަމަށްޓަކައިވެސް ނަފްރަތުކުރުމަށް އަހަންނަށް މަޖުބޫރުކުރުވި. އެހެންމީހުނާއިމެދު އެމީހުން ކަންތައް ކުރީ އަހަންނާއި މެދު ކަންތައްކުޅަ ގޮތަށްވުރެ މާ ނުބައިކޮށް. އެމީހުން އަހަރެންގެ ކުރިމަތީގައި އެފަދަ ގޮތްގޮތަށް ކަންތައްތައް ކުރީ ސައިކޮލޮޖިކަލް ގޮތުން އަހަންނަށް ބިރުދެއްކުމަށްޓަކައި. އެހެންވީމަ އެކަންކަން އަހަރެން ބެލުމަށް އެމީހުން ބޭނުންވި!]\nއެމެރިކާ ސިފައިންގެ ވާހަކަ ކިޔައިދެމުން އޭނާ ބުނަމުން ދިޔައެވެ. ތަރުޖަމާ ކޮށްދޭން ޢަރަބިން ތިއްބެއްކަމަކު، ހުރިހާ ކަމެއް ކުރަނީ އެމެރިކާނުންނެވެ. ވަކި މީހަކު އައިސް އަނިޔާ ކުރަނީކީއެއްވެސް ނޫނެވެ. ގާޑުންނަށާއި ސިފައިންނަށްވަނީ މަތިން އެކަންކަމަށް އޯޑަރު ދެވިފައެވެ. ބައެއްފަހަރު އިސް އޮފިސަރުން ޚުދު އަމިއްލައަށް އައިސް އަނިޔާކޮށް ހެދިއެވެ. އެންމެ ފުރަތަމަ ހައްޔަރުކުރެވުނު ދުވަހުވެސް ހުރިހާ ނޫސްވެރިންގެ ކުރިމަތީގައި ޙުސައިންގެ ގައިގައި ތަޅަމުން ގެންދިޔައެވެ. އޭގެ ފަހުގައި ޢިރާޤުގެ ޕާލަމަންޓު ޢިމާރާތުގެ ބިމުއަޑީގައި ހުންނަ ތަނަކަށް ގެންގޮސް ވަރަށް ތެޅިއެވެ. އަދި ސިފައިންގެ ކުއްތާތައް ފޮނުވާ ދަތް އަޅުވާވެސް ހެދިއެވެ. އޭގެ ފަހުގައި [ރޫޙު ޖަލު] ގެ ނަމުން މަޝްހޫރުވެފައިވާ ޖަލަށް ގެންދެވުނެވެ. އަދި އެއަށްފަހުގައި [ޢިރާޤުގެ ޤުއަންޓަނާމޯ] ގެ ނަންދެވިފައިވާ [އައްސުޖޫދު ޕެލެސް] ޖަލަށް ގެންދެވުނެވެ.\n[އެތަނުގައި އަހަރެންގެ ލޯ ކުރިމަތީގައި އަންހެންވެރިން ރޭޕުކޮށް ހެދި! އަހަރެން އޮރިޔާންކޮށް ޖަނަވާރުންނަށް ހެދިފައިވާ ކޮށްޓަކަށް އަހަރެން ވެއްދި! އަދި ދޮގުބުނާމީހުން ދެނެގަންނަ މެޝިނަކަށް އަހަރެން ގުޅައި، އަހެރެން ނުވެސް ކުރާކަންކަމަށް އެއްބަސް ކުރުވާވެސް ހެދި! އަދި މިއީ އަބޫ ޣުރައިބު ޖަލަށް އަހަރެން ގެންދިއުމުގެ ކުރިން. އަބޫ ޣުރައިބުގައި ވީ ކަންތަކުގެ ވާހަކަ ދައްކަންވެއްޖެނަމަ، ކަލޭގެ އިސްތަށިގަނޑު ނުރަ ވެދާނެ! އެއީ އެތަން ވަރަށް.. ވަރަށް.. ބުއްދިފިލައިދާވަރުވޭ!]\nއަލްމަޢާޟީދީ ބުނިގޮތުގައި، އަބޫ ޣުރައިބުގެ ޖަލަކީ އޭނާ ހޭދަކުރި ދުވަސްތަކުގައި އޭނާއަށް ކުރިމަތިވި އެންމެ ނުބައި ޖަލެވެ. އަބޫ ޣުރައިބު ޖަލަށް ގެންދިއުމަށްފަހު އޭނާއަށް ދިމާވި ކަންކަން ވަރަށް ކުރުގޮތަކަށް ކިޔައިދިނެވެ.\n[އެމީހުން އަހަރެންގެ ހެދުންތައް ބޭލި! އަދި އަހަރެންގެ އަތައި ފައި ބަނުމަށްފަހު، މޫނު މައްޗަށް ކުޑަކަމުދިޔަ! އެމީހުންބުނި، އަހަރެން ފެންބޯން ބޭނުންނަމަ، އެމީހުންގެ ކުޑަކަމުދާ ތަކެތި ބޯށޭ! އެމީހުން ކުނިބުންޏާއި އަދި ބޮޑުކަމުދާ ތަކެތި އަހަރެންގެ ގަޔަށް އުކާހެދި! އެހެނަސް، އެހެންމީހުންނަށް ދިމާވި ކަންކަން މާ ނުބައިކަން ބޮޑު. އަހަންނަށް ކުރި ކަންކަމަށްވުރެ، އެކަންކަމުގެ ސަބަބުން އަހަންނަށް ކުރި އަސަރު ބޮޑު. ކަލޭގެ ކުރިމަތީގައި އަންހެނަކާއި ކުޑަކުއްޖަކު ރޭޕުކޮށްލެވޭއިރު، ކަލެއަށް ކުރެވޭނީ ކޮން އިޙްސާސެއް؟ ކޮންކަމެއް ކުރެވެން އުޅޭނީ؟ އެހެނެއްކަމަކު، އެއްވެސް ކަމެއް ކަލެއަށް އެމީހުންނަކަށް ކޮށްނުދެވޭނެ! ކަލޭ ކަލޭގެ ނަފްސު ދެކެ ނަފްރަތުކުރަން ފަށާނެ! ކަލޭ ކަލޭގެ ދިރިއުޅުންދެކެ ނަފްރަތުކުރާނެ! އިންސާނިއްޔަތުދެކެ ނަފްރަތުކުރާނެ! އެހެނީ، މިގޮތަށް އެހެންމީހުންނަށް އިހާނެތިކޮށްހިތާ އިންސާނަކަށް، އިންސާނެކޭ ބުނުމުގެ ޙައްޤު ލިބިގެނެއްނުވޭ!]\nއަބޫ ޣުރައިބުގެ ޖަލުން ލީކުވި އެމެރިކާ ސިފައިންގެ މުޑުދާރު އަނިޔާވެރިކަމުގެ ފޮޓޯތަކަކީ އެތަނުގައި ކުރި ކަންކަމުގެ އަދި ހަމަ އެންމެ %5 ކަމުގައި ޙުސައިން ބުނެއެވެ. އޭނާ ޞިފަކުރާގޮތުގައި، މިފަހުގެ ޤަރުނުތަކުގައި ހިނގި އެންމެ ނުބައިކަން ހިނގިތަނަކީ އެއީއެވެ. ޙުސައިން އޮތް ޖަލު އެޕާޓްމަންޓުގައި، އޭނާގެ އިތުރުން 68 އަންހެނުން އޮތެވެ. ކުރިމަތީގައި އޮތް ގޮޅީގައި އޮތް އަންހެންމީހާގެ ޢުމުރުން 70 އަހަރެވެ.\n[ބައެއް ފަހަރު އެމެރިކާ ސިފައިން ބޭނުންވާ މީހާ އަތުނުޖެހުމުން، އޭނާގެ ބަދަލުގައި އޭނާގެ އަންހެނުން، ނުވަތަ ދަރިފުޅު، ނުވަތަ މައިންބަފައިން ހައްޔަރު ކޮށްގެން ގެނޭ! އާއިލާގެ މީހުން ގެނެސްގެން، މި އުކުޅު ބޭނުންކޮށްގެން އެމީހުން އަމިއްލައަށް ޙަވާލުވޭތޯ އެމީހުން ތިބޭ! ހަނގުރާމައިގަވެސް ކޮންމެވެސް ވަރެއްގެ އުޅުމެއް ހުންނަންވާނެ! އެކަމަކު ޢިރާޤުގައި ހިނގި ހަނގުރާމައިގައި އެފަދަ އެއްވެސް އުޅުމެއް އަދި އަޚްލާޤެއް ނެތް! މިސާލަކަށް ބުނާނަމަ، އެމެރިކާ ސިފައިންނަށް ޙަމަލާއެއް ނުވަތަ މަގުތައްމަތީގައި ބޮމެއް ގޮއްވާލައިފިނަމަ، އެމީހުން މުޅި އެ ސަރަޙައްދު ބަންދުކޮށްލާނެ. އަދި މަގުތަކުގައި ތިބި ކުޑަކުދިންނަށް ދާންދެން ހައްޔަރުކޮށްގެން ގެންދާނެ… އެކުޑަކުދިންނެއް ވަކި އަނިޔާއަކުން ސަލާމަތެއް ނުވޭ! އެކުދިންނަށްވެސް އަނިޔާތައް ދެވުނު. ކުޑަކުދިންވެސް ރޭޕުކުރި އަދި އަންހެންކުދިން ރޭޕުކުރެވެނީ އެކުދީންގެ މައިންގެ ކުރިމަތީގައި. 11 އަހަރުގެ އަންހެން ކުއްޖަކު އޭނާގެ މަންމަގެ ކުރިމަތީގައި4ސިފައިން ވެގެން ރޭޕުކޮށްލި! ރޭޕްކޮށް ނިމުމުން އެކުއްޖާއަކަށް ނޭނގުނު އޭނާއަށް ވީގޮތެއްވެސް. (ހެޔެއް ނުހުރޭ) ދެން އަންހެންކުއްޖާ އޭނާގެ މަންމަގެ ގާތުގައި އެހި. “ކީއްވެގެން ތިޔަ ރޮނީ؟ އަހަރެންގެ ބައްޕަ މަރުވީތަ ނޫނީ ކިހިނެއްވީތަ؟”]\nއަބޫ ޣުރައިބަށް ޙުސައިން ވެއްދިއިރު، އޭނާގެ ޢަދަދަކީ 153000 އެވެ. މާނައަކީ އޭނާގެ ކުރިން ދޮޅު ލައްކައެއްހާ މީހުން އެ ޖަލަށްވަނީ ވަދެފައެވެ. ބައެއްމީހުން އަނބުރާ ނުކުތްް ނަމަވެސް، އަނެއްބައެއްގެ ކަށްވަޅެއްކަމުގައި އެތަން ވަނީ ވެފައެވެ. [އަހަރެމެން މި ޖަލު ތައްޔާރުކުރީ، ޢިރާޤުގެ އެންމެން ގެނެސް ތަޙްޤީޤުކުރުމަށްޓަކައި!] އެމެރިކާގެ ޢަސްކަރީ ޖާސޫސީ އިދާރާގެ އިންވެސްޓިގޭޓަރަކު ބުނި ބުނުން އޭނާގެ ހިތުން ފިލައި ނުދެއެވެ. ޢިރާޤުގެ ކޮންމެ އާއިލާއަކުން މީހަކު ހައްޔަރުވެ ނުވަތަ ޤަތުލްވެ ގޮސްފައިނުވާ އާއިލާއެއް ނުވާނެއެވެ. ޙުސައިންގެ އާއިލާގެ4ބެއިންވެސް އެކި ފަހަރުމަތިން ހައްޔަރުކޮށްފައިވެއެވެ.\nޙުސައިން ބުނާގޮތުގައި، އެމެރިކާ ސިފައިން ޢިރާޤުން ފޭބީ ހަމައެކަނި ގަނޑަކުންނެވެ. ޢިރާޤުގެ އެމެރިކާ އެންބަސީގައި އެކަނިވެސް 16000 މުވައްޒަފުން މަސައްކަތްކުރެއެވެ. ޢަސްކަރީގޮތުން އެމެރިކާނުން ފޭބިނަމަވެސް، ސިޔާސީގޮތުން ތަން ހިންގާ ބަޔަކީ އެމެރިކާއެވެ. ނަމަވެސް އަދި ކޮންމެވެސް ދުވަހަކުން ޢިރާޤު މިނިވަންވާނޭ ކަމަށް ޙުސައިން އުއްމީދުކުރެއެވެ. ޙުސައިނުގެ ޖިސްމާނީގޮތުން ފެންނަންހުރި ޒަޚަމްތައް ރަނގަޅުވިއެއް ކަމަކު، ހިތުގައި ޖެހިފައިވާ ޒަޚަމްތަކެއް ރަނގަޅެއް ނުވާނެކަމަށް އޭނާ ބުންޏެވެ.\nޒަޚަމްތަކަކީ ރޫޙާނީ ފެންވަރުގައި ލިބިފައިވާ ޒަޚަމްތަކެއް. ކަލޭމެންނަށް އަހަރެންނަކީ ޞިއްޙަތު ރަނގަޅު މީހެއްގޮތުގައި ފެނިދާނެ. އެކަމަކު އަހަރެންގެ އެތެރޭގައިވާ ޒަޚަމްތައް ހުރީ ވަރަށް ފުންކޮށް. އެއީ، ހިނގި ކަންކަން ހަނދާންވާ ކޮންމެ އިރެއްގައި، އެހެންމީހުންދެކެ ނަފްރަތު ކުރުމުގެ ކުރީން، އަހަރެން އަހަރެންގެ އަމިއްލަ ނަފްސުގެ މައްޗަށް ނަފްރަތުކުރަން!\nޙުސައިނުލްމަޢާޞީދީ ނޫސްވެރިން ރޭޕުކުރުން ކުޑަކުދިން އަނިޔާ އަބޫޣުރައިބް އެމެރިކާ އެމެރިކާނުން އޮރިޔާންކުރުން ޖަލު\nIbnu Muhammadh says:\n28/03/2015 at 2:08 pm\nއޭ މިކަންކަމަށް ޣާފިލުވެފައި ތިބި ދިވެހިންނޭވެ. ކަލޭމެން ތިޔަބުނަނީ އަހަރެމެންނަކީ 100% މުސްލިމުން ކަމުގައެވެ. ތިޔަކުރާ ދައުވާގެ ދޮގުކަން ބޮޑުކަމާއެވެ. ދީނުގެ ހައްޤުގައި ކަލެއަށް ލިބުނީފަހެ ކޮން އަނިޔާއެއްޔެވެ؟ ދީނުގެ ޙައްޤުގައި އެއްވެސް ޖަލަކަށް ވަންނަން ޖެހުނުހެއްޔެވެ؟ އެންމެ ކުޑަމިނުން އެއްފަހަރު ނަމަވެސް ހައްޔަރުކުރެވުނު ހެއްޔެވެ؟ ނިކަން ދެކިބަލާށެވެ! އަނިޔާލިބުނު މީހުންގެ ވާހަކަ މިހެރަ ހުށައެޅެނީއެވެ. މާމައެއް! މަންމައެއް! ބޮޑުދައިތައެއް! ދަރިއެއް! އުޚުތެއް! އެމީހުނަށް ކުރެވިފައިމިވާ ލާއިންސާނީ އަނިޔާގެ ސަބަބަކީ ކޮބާއެއްޔެވެ؟ އެއީ އެމެރިކާނުންނެވެ. އިޒުރޭލުގެ ބައްޕައެވެ. އިޒުރޭލަށް ރުޅިއަރާ ބަޔަކު، އެމެރިކާއަށް ރުޅިނޭރުމަކީ ބޮޑު މައްސަލައެކެވެ.\n’ޢަބްދުއްލަޠީފް މުޙައްމަދު މުޙައްމަދު says:\nއެމެރިކާގެ އަނިޔާވެރިކަން އެއްބަޔަކަށްެވެސް އޮޅިފައެއް ނުވެއެވެ. ނަމަވެސް މުސްލިމުންގެ ޙަޤިޤީ މަޤާމުގައި އުޅުމުގެ ހިތްވަރު ނެތި ޣާފިލުވެފައި ވަނީއެވެ.


Foreign ministry medhuverikoh mihaaru India ah dheveyne | Mihaaru\nފޮރިން މިނިސްޓްރީ މެދުވެރިކޮށް މިހާރު އިންޑިއާ އަށް ދެވޭނެ\n08 ޖުލައި 2020 - 14:56\nބޮޑެތި ބަލިތަކަށް ރާއްޖޭން ލިބެން ނެތް ފަރުވާތައް ހޯދުމަށް އާސަންދަ މެދުވެރިނުކޮށް އިންޑިއާ އަށް ދެވޭނެ އިންތިޒާމު މިހާރު ހަމަޖެހިފައިވާ ކަމަށް ފޮރިން މިނިސްޓްރީން މިއަދު ބުނެފި އެވެ.\nކޮވިޑް-19 ފެތުރޭތީ އިންޑިއާގެ ބޯޑަރުތައް ވެސް ބަންދުކޮށްފައި ވާއިރު، ރާއްޖޭން ލިބެން ނެތް ފަރުވާތައް ހޯދަން މީގެ ކުރިން އިންޑިއާ އަށް މީހުން ފޮނުވާފައިވަނީ އާސަންދަ ކުންފުނިންނެވެ. އަދި އިންޑިއާ ނޫން އެހެން ގައުމަކަށް ބޭސްވަރުވާ އަށް ދާން މިހާތަނަށް ހުއްދަ ވެސް ލިބިފައެއް ނުވެ އެވެ.\nފޮރިން މިނިސްޓްރީން ބުނީ ފޮރިން މިނިސްޓަރު އަބްދުﷲ ޝާހިދު، މާލޭގައި ހުންނަވާ އިންޑިއާ ސަފީރާއި އިންޑިއާ ސަރުކާރާ އެކު ކުރެއްވި މަޝްވަރާތަކަށް ފަހު އިންޑިއާ އިން މިހާރު ފޮރިން މިނިސްޓްރީ މެދުވެރިކޮށް އިންޑިއާ އަށް ދާން ހުށަހެޅޭނެ ކަމަށެވެ.އިންޑިއާއަށް ދާން ބޭނުންވާ މީހުން ފޮރިން މިނިސްޓްރީގެ ކޮންސިއުލާ ޑިޕާޓްމަންޓަށް އީމެއިލް ކުރުމަށް މިނިސްޓްރީން އެދިފައިވެ އެވެ.\nމިނިސްޓްރީން ބުނީ ފޮރިން މިނިސްޓްރީ މެދުވެރިކޮށް އިންޑިއާ އަށް ދިއުމުގެ ހުއްދަ އަށް އެދުނަސް، ދަތުރުކުރެވޭނީ އިންޑިއާ ސަރުކާރުން ބަލަންޖެހޭ ކަންތައްތައް ބެލުމަށް ފަހު، ހުއްދަ ދޭ ބަޔަކަށް ކަމަށެވެ. މި ފުރުސަތަކީ ހަމައެކަނި ރާއްޖން ދެވެން ނެތް ކްރިޓިކަލް ކެއާ އަށް ހުޅުވާލާފައިވާ ފުރުސަތެއް ކަމަށް ވެސް ބުންޏެވެ.\nހުއްދަ ލިބޭ މީހުން އިންޑިއާ އަށް ދާން މާލޭގައި ހުންނަ އިންޑިއާގެ ހައިކޮމިޝަނުން މެޑިކަލް ވިސާ ނަގަން ޖެހޭނެ ކަމަށާއި ގޮސް އިންޑިއާގައި ތިބުމާއި، ކަރަންޓީންވުމުގެ އިންތިޒާމްތަކާއި، ބޭސްފަރުވާގެ ކަންތައްތައް ހަމަޖައްސަން ޖެހޭނީ އަމިއްލައަށް ކަމަށް ވެސް މިނިސްޓްރީން ބުނެފައިވެ އެވެ.\nގިނަ ގައުމުތަކުގެ ބޯޑަރުތައް ބަންދުކޮށްފައިވާތީ، ރާއްޖެއިން ނުލިބޭ ފަރުވާތައް ހޯދުމަށް ރާއްޖެ އިން ބޭރަށް މީހުން ފޮނުވުމުގައި ގިނަ ދަތިކަން ވަނީ ކުރިމަތިވެފަ އެވެ. ރާއްޖެއިން ބޭރަށް ދާން ޖެހޭ ގިނަ ބައެއް އާސަންދައިގެ ދަށުން ލިސްޓުކޮށްފައި ވާއިރު އޭގެ ތެެރެއިން 28 މީހުން މިހާރު ވަނީ މިހާރު ފޮނުވައިފަ އެވެ. އާސަންދައިގެ ދަށުން ދާން އެދިފައިވާ ދެވަނަ ލިސްޓުގެ މީހުންނަށް ދެވޭނެ ދުވަހެއް އަދި އަންގައިފައެއް ނުވެ އެވެ.\nއިންޑިއާ ފޮރިން މިނިސްޓްރީ އާސަންދަ\nފޮރިންމިނިސްޓްރީ އާ އިންޑިއާ ވަނީ ކާޕެޓަކުން ގުޅާލާފަ, ފޮރިންމިނިސްޓްރީ އަށްގޮސް އެތާ އޮތް ކާޕެޓް ތެރެއައް ވަނީމަ ނިކުމެވޭނީ ކޮޗިންގެ ހޮސްޕިޓަލް އަށް.\nފޮރިންމިނިސްޓްރީ އަކީ މަތިންދާ ބޯޓެއް ތަ ؟\nއަދިވެސް ވިސްނަން ނުވޭތަ! ގައުމުގައި ތި ހިދުމަތްތައް ގާއިމުކޮށްބަަލަަ. އަބަދު އިންޑިއާއިން ތަ ހިދުމަތް ހޯދަންޖެހޭނީ. ހިދުމތަކީ ގާއިމުކުރީމަ ލިބޭއެއްޗެއް. އިންޑިއާއަށް ބާވައިލެއްވި އެއްޗެއް ނޫން\nއިންޑިއަން އެންބަސީގެޑެސްކެއް ރާއްޖޭގެ ފޮރިން މިނިސްޓްރީގައި ބެހެއްޓި ވާހަކަތަ މިބުނަނީ... އެހާސާފެއްނުވި.\nރާއްޖޭގެ ސިއްހީ ނިޒާމު ވަރުގަދަކޮށް އިންޑިޔާއިން ލިބޭ ހިދުމަތްތައް ލިބޭވަރުކުރަން އެބަޖެހޭ. ދިވެހިން ޓެކްސް ފައިސާ އިން އިންޑިޔާގެ ޓްރިވެންޑްރަމް މުއްސަދިވެއްޖެ. މިއީ އިންޑިޔާ ވަރަށް އުފާވާކަމެއް.\nތިބުނާވަރަށް ދިވެހިން މެޑިސިންގެ ރޮނގުން ކުރިއަށް ދާނެ ގޮތެއް އަދި ނުފެނޭ. އެވަރުވެފަ ތިބި މީހުނާ އެއަށްވުރެ ކުރީގައި ތިބި މީހުންވެސް އިންޑިއާއަށް ފަރުވާ ހޯދަން އެބަދޭ. ޖަރުމަން ޔޫކޭ އެމެރިކާ ފަދަ ގައުމުތަކުންވެސް ބޮޑެތި ބަލިތަކަށް ފަރުވާ ހޯދަން އެބަދޭ. އެޚިދުމަތް އެގައުމުތަކުގައި ލިބެން ނެތިގެނެއް ނޫނެވެ. އިކޮނޮމިކަލީ ފާއިދާ ބޮޑުވީމައެވެ. އަހަރުމެން ވަސީލަތް ނެތްބަޔަކު ކިހިނެއް ހަދާނީ.\nލަންކާއިންވެސް ހުއްދަ ލިބޭތޯ ބަލާބަލަ. އެވެސް ދިވެހިން ވަރަށް ގިނައިން ބޭސްފަރުވާއަށް ދާ އަވައްޓެރި ގައުމެއް.\nދަތުރެއް އިންތިޒާމު ކުރަން އެހާ އުނދަގުލެވެ. ދަތުރުގެ ބަޖެޓް އެހާ ޑެފިސިޓެވެ. ދެކޮޅުގައި ކަރަންޓީން ވާންޖެހޭތީ އެހާމެ ޓައިމް ވޭސްޓް އެވެ.ޚަރަދު ބޮޑެވެ. އިންޑިއާ ލޮކްޑައުންގައި އޮތުމާއި ބާރަށް ކޮވިޑަ ފެތުރޭތީ ވާނެ ދަތި އުދަގޫ އަދި އިހްސާސް ކުރަން ވެސް ނޭގެވެ. ޔާ ﷲ ! މި ބަލިމަޑު ކަން ފިއްލަވާން ދޭވެ އެވެ.ޢާމީން\nފެނޭތަ ހިންގުންތެރި ވަޒީރުން. ހާދަ ބަލިމީހުނެއް އެބަތިއްބޭ މިފަދަ ފުރުސަތަކަށް ބަލަބަލާ. ސާބަސް ވަޒީރު.\nޔާ ﷲ ! މި ދަތި އުދަގޫ ދުވަސް ތަކުން އަޅަމެން ސަލާމަތް ކުރައްވާން ދޭވެ.އާމީން


Imaam Nimendhen tharaaveeh namaadhugai madu kohffi nama mulhi rey alhukan kurumuge savaab dharuma libeyne އިމާމް ނިމެންދެން ތަރާވީޙު ނަމާދުގައި މަޑުކޮށްފިނަމަ މުޅިރޭ އަޅުކަންކުރުމުގެ ސަވާބާއި ދަރުމަ ލިބޭނެ: ހުކުރުޚުތުބާ – Ilm Imaam Nimendhen tharaaveeh namaadhugai madu kohffi nama mulhi rey alhukan kurumuge savaab dharuma libeyne\nއިމާމް ނިމެންދެން ތަރާވީޙު ނަމާދުގައި މަޑުކޮށްފިނަމަ މުޅިރޭ އަޅުކަންކުރުމުގެ ސަވާބާއި ދަރުމަ ލިބޭނެ: ހުކުރުޚުތުބާ\nއިމާމް ނިމެންދެން ތަރާވީޙު ނަމާދުގައި މަޑުކޮށްފިނަމަ މުޅިރޭ އަޅުކަންކުރުމުގެ ސަވާބާއި ދަރުމަ ލިބޭނެކަމަށް މިއަދު ހުކުރުޚުތުބާގައު ވިދާޅުވެއްޖެއެވެ.\nތަރާވީޙު ނަމާދު ޖަމާޢަތުގައި އަދާކުރުމަށް މަސައްކަތްކުރުމެވެ. ރޯދަމަހުގެ ރޭތައް އަޅުކަމުގައި ހޭދަކުރުމަކީގަދަވެގެންވާ ސުންނަތެކެވެ. ދެރަކުޢަތުން ދެރަކުޢަތުން ރޭ އަޅުކަންކުރުމަށް ސުންނަތުން ސާބިތުވެފައިވެއެވެ. އެގޮތުން ޖަމާޢަތުގައި ކުރެވޭ ރޭއަޅުކަމުގެ ތެރޭގައި ތަރާވީޙު ނަމާދު ހިމެނެއެވެ. އަދި އިމާމް ނިމެންދެން އެ އަޅުކަމުގައި މަޑުކޮށްފިނަމަ މުޅިރޭ އަޅުކަންކުރުމުގެ ސަވާބާއި ދަރުމަ ލިބެއެވެ.\nރޯދައަކީ ތިމަން ރަސްކަލާނގެއަށް\nޚާއްޞަ ވެގެންވާ އަޅުކަމެކެވެ. އެރޯދައަށް ޖަޒާދެއްވާނީ ތިމަން ރަސްކަލާނގެއެވެ. ރޯދައަކީ އައްޑަނައެކެވެ. ތިޔަބައިމީހުންގެ ތެރެއިން މީހަކު ރޯދައަށް ހުރި ދުވަހެއްނަމަ، ހަޑިހުތުރު ވާހަކަ ދެއްކުމާއި އަޑުގަދަކުރުމުން ދުރުހެލިވާހުށިކަމެވެ. އަދި މީހަކު ބަދުބަސް ބުނެ އަރައިރުން ވެއްޖެނަމަ، ތިމަންނަ މިހުރީ ރޯދައަށް ބުނާހުށިކަމެވެ. މާތް ﷲ ގަންދީ ވިދާޅުވަމެވެ. ރޯދަވެރިއާގެ އަނގައިގެ ވަސް މާތް ﷲގެ ޙަޟުރަތުގައި ގޮމަކަސްތޫރީގެ ވަހަށްވުރެ ވަސްމީރުކަން ބޮޑެވެ. ރޯދަވެރިޔާ އުފާވާނެ ދެވަގުތެއް ވެއެވެ.\nދެވަނައަށް ކުރަންޖެހޭ ކަމަކީ، ކީރިތި ޤުރްއާން ކިޔެވުމުގައި ވީހާވެސް ގިނަވަގުތު ހޭދަކުރެވޭތޯ ބެލުމެވެ. މިމައްސަރު މާތްކުރެވުނު އެއްސަބަބު ކަމުގައިވަނީ ކީރިތި ޤުރުއާން މިމައްސަރުގައި ބާވައިލެއްވުމެވެ.


SunOnline: Iran in Americage Jasoosy viuga eh athulaigenfi\nއީރާނުން އެމެރިކާގެ ޖާސޫސީ ވިއުގައެއް އަތުލައިގެންފި\nމުހައްމަދު ޖަވާދު ޔޫސުފު 19 Jun 2019, 11:30\nތެހެރާން (ޖޫން 19) : އީރާން ތެރޭގައި ޖާސޫސީ ހަރަކާތްތަކެއް ހިންގަމުން ގެންދިޔަ އެމެރިކާގެ ޖާސޫސީ ވިއުގައެއް އީރާނުން ހައްޔަރުކޮށްފި އެވެ.\nއީރާނުގެ އެންޓި ސްޕައިވެއާ ޔުނިޓާ ހަވާލާދީ އެގައުމުގެ ރަސްމީ ނޫސް އެޖެންސީ ބުނީ އީރާން ތެރޭގައި ހަރަކާތްތެރިވަމުންދިޔަ އެމެރިކާގެ ޖާސޫސީ ވިއުގައެއް ރޫޅާލައި އޭގައި ހިމެނޭ އެމެރިކާގެ އެޖެންޓުންތަކެއް ހައްޔަރުކޮށްފި ކަމުގަ އެވެ. އެ އެޖެންޓުންތައް ހައްޔަރުކުރީ އެމީހުންގެ އުޅޭގޮތާއި ޖާސޫސުކުރުމަށް ކުރަމުން ގެންދިޔަ މަސައްކަތްތައް އެތައް ދުވަހެއްވަންދެން ބަލައި އެމީހުންގެ މޮނިޓާކޮށް ފަސްފަހަތުން ހިނގުމަށް ފަހު ރެޑް ހޭންޑްކޮށް ކަމަށް ވެސް އީރާނުގެ އެންޓި ސްޕައިވެއާ ޔުނިޓުން ބުނެ އެވެ.\nއީރާނުގައި ޝާއިއުކޮށްފައިވާ މީޑީއާ ރިޕޯޓްތައް ބުނާ ގޮތުން އެގައުމުގައި ހަރަކާތްތެރިވި އެމެރިކާގެ ޖާސޫސީ އެޖެންޓުންގެ ތެރޭގައި ގިނައީ ފައިސާ ދީގެން ގަނެލާފައިތިބި އީރާނުގެ ޒުވާނުންނެވެ. އެމީހުން ޖާސޫސު ކުރުމަށް ޓަކައި ފާރަލަމުން ދިޔަ ތަންތަނުގެ ތެރޭގައި އީރާނުގެ އިންފޮމޭޝަން ޓެކްނޮލޮޖީއާ ގުޅޭ އިދާރާތަކާއި ހަތިޔާރުގެ ސިނާއަތުގެ އިންޑަސްޓްރީ އާއި އިގްތިސާދީ އަދި ވިޔަފާރީގެ މުއައްސަސާތައް ހިމެނެ އެވެ.\nއެމެރިކާގެ ޖާސޫސީ ވިއުގަ ހަލާކުކޮށްލައި އެވިއުގައިގެ އެޖެންޓުން ހައްޔަރު ކުރެވުމަކީ އީރާނުގައި އެމެރިކާ ހިންގާ ޖާސޫސީ ހަރަކާތްތަކަށް ލިބިގެން ދިޔަ ވަރަށް ބޮޑު ހީނަރުކަމަކަށް ވެގެންދާނެކަމަށް އީރާނުގެ އެންޓި ސްޕައިވެއާ ޔުނިޓްގެ މަސްއޫލުވެރިއަކު ވިދާޅުވި އެވެ. އީރާނުން އެމެރިކާގެ ޖާސޫސީ ވިއުގައެއް އަތުލައިގެންފައި މިވަނީ އެމެރިކާއިން ގަލްފަށް ސިފައިންނާއި ބަރު ހަތިޔާރު ޖަމާކޮށް އީރާނަށް ބިރު ދައްކައި ހަރުކަށި އިންޒާރުތައް ދެމުން ގެންދާ ދަނޑިވަޅެއްގަ އެވެ.\nއީރާނުން ވަނީ އެމެރިކާގެ ގޯނާތަކާއި ދުއްތުރާތަކުން އީރާނުގެ ނިއުކްލިޔާ އެއްބަސްވުން ހިމާޔަތްކުރުމުގައި ޔޫރަޕްގެ ބާރުތައް ނާކާމިޔާބުވެފައިވާތީ ޔޫރޭނިޔަމް ފައްކާކުރުމުގެ މަސައްކަތްވެސް އަލުން ފަށާފަ އެވެ. އެމެރިކާއިން ސިފައިންނާއި ހަތިޔަރު ޖަމާކޮށް ގަލްފުގެ މަސްރަހު ހޫނުކޮށްފައި ވަނިކޮށް ގަލްފުގައި ދަތުރުކުރާ ތެޔޮޓޭންކަރުތަކަށް ވެސް ވަނީ ގޮތްނޭނގޭން ހަމަލާތަކެއް އަމާޒުވެފަ އެވެ.\nމި ޙަމަލާތަކުގެ ފަހަތުގައިވަނީ ވެސް އީރާން ކަމަށް އެމެރިކާ ވަނީ ތުހުމަތުކޮށްފަ އެވެ. ނަމަވެސް އެމެރިކާގެ މި ތުހުމަތުތަކާއި އެމެރިކާގެ ބިރު ދެއްކުމުގެ އަމަލުތައް ބައިނަލްއަގްވާމީ މުޖްތަމައުން ބަލައިނުގަންނަ މަންޒަރު މިހާރު ފެންނަމުންދާކަން މުރާސިލުން ވަނީ ފާހަގަކޮށްފަ އެވެ. އިރާގުގައި ފަނާކުރަނިވި ހަތިޔާރު ހުރިކަމަށްބުނެ އިރާގަށް އަރައިގަތުމަށްޓަކައި އެމެރިކާ ހެދި ދޮގުތަކަށްފަހު އެމެރިކާގެ ދައްކާ ވާހަކަތަކާއި އެމެރިކާގެ ޖާސޫސީ މައުލޫމާތުތަކުގެ އިތުބާރު ބައިނަލްއަގްވާމީ ދުނިޔޭގައިވަނީ ވަރަށް ބޮޑަށް ގެއްލިފަ އެވެ. (ނޫސްއެޖެންސީތައް)


Loaibakee kanu ehchehkan saabithukohdhinee mi meehaa\nލޯތްބަކީ ކަނު އެއްޗެއްކަން ސާބިތުކޮށްދިނީ މި މީހާ\nކެރީން އާއި އެޑްމިލްސަން ކައިވެނީގެ ރަސްމިއްޔާތުގައި --\nޒުވާން ދެ ލޯބިވެރިޔަކު އެންގޭޖްވާ ދުވަހު އެ ނަގާ ފޮޓޯތަކަކީ ވަރަށް އުންމީދުން ފުރިގެންވާ ފޮޓޯތަކެކެވެ. ދެ މިހުން އެކުގައި ހަޔާތުގެ ދިގު ދަތުރެއް ފަށަން ތައްޔާރުވަމުންދާ ކަމުގެ ނިޝާނެއްގެ ގޮތުގައި އެ ފޮޓޯތައް ވެގެން ދެއެވެ. ނަމަވެސް ބްރެޒީލްގެ މި ދެ ލޯބިވެރިންގެ ވާހަކަ ވަރަށް ތަފާތެވެ. އެޑްމިލްސަން އަލްސަންޓާރާ އާއި ކެރީން ޑި ސޫޒާ 2018ގައި އެންގޭޖްވި ދުވަހު ނެގި ފޮޓޯތައް ފޮޓޮގްރާފަރުންނަށް ވެސް ވަރަށް ޚާއްސަ އެއްޗަކަށް ވީ ސަބަބުތަކެއް ނެތިއެއް ނޫނެވެ. މި ދެ ޒުވާނުންގެ ހަގީގީ ލޯބީގެ ވާހަކަ އަކީ ވަރަށް އިބުރަތުން ފުރިގެންވާ އެހާމެ އަސަރުގަދަ ވާހަކައަކަށް ވާތީ އެވެ.\nކެރީން އަކީ ވަރަށް މަދުން ނޫނީ ދުނިޔޭން ނުފެންނަ ހަމުގެ ބައްޔެއް ކަމަށްވާ ޒީރޯޑާމާ ޕިގްމެންޓޯސަމް ޖެހިފައިވާ ޒުވާން އަންހެނެކެވެ. މިއީ ޖެނެޓިކް ބައްޔެއް ނަމަވެސް ގައިން ގަޔަށް އަރާ ބައްޔެއް ނޫނެވެ. މި ބަލި ޖެހޭ މީހުންގެ ހަން އާދަޔާހިލާފަށް ސެންސިޓިވް އެވެ. އަލްޓްރާވައިލެޓް ދޯދިތައް ހަމުގައި ޖެހިއްޖެނަމަ ހީވެސް ނުކުރާވަރަށް ހަންގަނޑު ހަލާކުވެ އެވެ. އަދި އެންމެ ހިތާމަހުރި ކަމަކީ މި ބައްޔަށް މިހާތަނަށް ފަރުވާއެއް ހޯދިފައި ނުވާ ކަމެވެ.\nކެރީންގެ ހަޔާތުގެ ބައިވެރިޔަކީ އެޑްމިލްސަން އެވެ. މިހާރު ކައިވެނިކޮށް ދެމަފިރިން އުފާވެރި ހަޔާތެއް ވަނި ފަށާފަ އެވެ. އަދި އެމީހުންގެ ހުވަފެނީގެ ބިނާކުރުމުގެ މަސައްކަތުގައި ދެ މީހުން އުޅެނީ ވަރަށް އަވަދިނެތި އެވެ. މި ދެ މީހުންގެ ހަޔާތުގެ ވާހަކައަކީ ބްރެޒީލްގެ ރައްޔިތުންނަށް އަދި މުޅި ދުނިޔެއަށް ވެސް ވަރަށް އިބުރަތްތެރި ވާހަކަ އެކެވެ. ކެރީންގެ ހާލަތު ހާމަވާ ފޮޓޯތަކަށް ބަލާލުމުން މި ހަގީގަތް ވަރަށް ބޮޑަށް ހާމަވާނެ އެވެ. އަދި ހަގީގީ ލޯތްބަކީ ހަގީގަތުގައި ކަނު އެއްޗެއްކަން ޔަގީން ކުރެވޭނެ އެވެ.\nކެރީން އަށް ދިރިއުޅުމަކީ ވަރަށް އުނދަގޫ އަދި ހުރަސްތަކުން ފުރިގެންވާ ދިގު ދަތުރެކެވެ. އުމުރުން އެންމެ ތިން އަހަރުގައި ހަމުގެ ވަރުގަދަ ބައްޔެއްގެ ޝިކާރައަކަށް ވެފައިވާތީ އެވެ. ކިރިޔާ އިރުގެ އަލިކަން ޖެހިލިޔަސް ކެރީންގެ ދުވަސް ދިޔައީ އެވެ. އޭނާގެ ގައިގެ ހަންގަނޑު އަނދައިގެން ދަނީ ހީވެސް ނުކުރާ ވަރަށެވެ. މި ބަލީގައި ހަންގަނޑަށް މައިގަނޑު ގޮތެއްގައި ދިމާވާ މައްސަލަތަކަކީ ހަންގަނޑު ކުރަކިވެގެން ގޮސް ތަންތަންގަނޑު ނެއްޓުމާއި ހަންގަނޑު ކަޅުވުމެވެ. އެހެންކަމުން މިފަދަ ބައްޔެއް ޖެހިފައިވާ އިންސާނަކު އުޅޭނެ ހާލު ކޮންމެ މީހަކަށް ވެސް އިހްސާސް ކުރެވޭނެ އެވެ. އަދި މި ބަލި ހުންނަ ހުރިހާ މީހުންނަށް ކަހަލަ ގޮތަކަށް ހަޔާތުގެ ކޮންމެވެސް ހިސާބެއްގައި މޫނު، ތުންފަތް، ނުވަތަ ލޮލުގެ ބޮނޑިއަށް ކެންސަރު ޖެހޭކަން ސިއްހީ ތަޖުރިބާކާރުން ފާހަގަ ކޮށްފައި ވެއެވެ.\nކެރީންގެ ބައްޔަށް އަބަދާ އަބަދު ބޭސްކުރަން ޖެހެ އެވެ. އަދި ބޭސްތަކުގެ އަގުބޮޑުކަމުން އޭނާގެ އާއިލާއަށް އުފުލޭ ވަރުގެ ބުރަކަށް އެކަން ނުވެ އެވެ. ނަމަވެސް އާއިލާގެ މީހުންގެ ލޯތްބާއި އޯގާތެރިކަން އަދި އޭނާއަށް އަމިއްލަ ނަފްސަށް އޮތް އިތުބާރަކީ މިފަދަ ހާލެއްގައި ވެސް މިހާތަނަށް ކެރީން އަށް ދިރިހުރެވުނު ސަބަބުކަން އޭނާ ފާހަގަ ކުރެ އެވެ.\nއިނގިރޭސި ވިލާތަށް ދިން އިންޓަވިއު އެއްގައި ކެރީން ބުނެފައިވަނީ ކުޑައިރު އާއިލާއަށް ހާއްސަކޮށް މައިންބަފައިންގެ ލޯތްބަށް އޭނާއަށް ވަރަށް ބޮޑަށް ބޭނުންވި އެވެ. އަދި އެމީހުން އެ ލޯބި އޭނާއަށް ވަރަށް ފުރިހަމައަށް ދިނެވެ. މި ބަލީގެ ސަބަބުން ވަރަށް ގިނަ ފަހަރަށް ހޮސްޕިޓަލުގައި އެޑްމިޓް ކޮށްގެން ވެސް ކެރީން އަށް ފަރުވާ ދީފައި ވެއެވެ.\nކެރީން އާއި އެޑްމިލްސަން\nހަޔާތުގެ ބައިވެރިޔެއް ހޯދުން\nކެރީންގެ ބަލީގެ ސަބަބުން އޭނާއަށް ހަޔާތުގެ ބައިވެރިޔަކު ދުވަހަކުވެސް ލިބިދާނެ ކަމާ މެދު ގިނަ ބަޔަކު ޝައްކު ކުރާނެ އެވެ. ކެރީން ބުނި ގޮތުގައި ސޯޝަލް މީޑިއާގައި ވަރަށް ގިނައިން އޭނާގެ ވާހަކަތައް މީހުންނާ ހިއްސާކުރެ އެވެ. އަދ ދިރިއުޅުމުގައި ތަފާތު ދަތިތައް ތަހައްމަލު ކުރާ މީހުންނަށް އިރުޝާދު ދީ އެހީތެރިވެދެ އެވެ. އެހެންވެ ދުނިޔޭގެ އެކި ކަންކޮޅުތަކުން އަބަދުވެސް މީހުން ކެރީން އަށް މެސެޖުކޮށް ތަފާތު ކަންކަމާ ގުޅޭ ގޮތުން މަޝްވަރާ ކުރެ އެވެ. އިންސްޓަގްރާމްގައި ކެރީން ފޮލޯކުރާ މީހުންގެ އަދަދު 120،000 އަށް އަރާފައި ވުމީ ގިނަ ބަޔަކަށް އޭނާއަކީ މަގުބޫލު މީހަކަށް ވެފައިވާ ކަމުގެ ހެއްކެކެވެ.\nކެރީން އަށް އޭނާގެ ހަޔާތުގެ ބައިވެރިޔާ އާ ބައްދަލުވީ ވެސް ސޯޝަލް މީޑިއާ އިންނެވެ. އެއް ދުވަހަކު ކެރީން އޭނާގެ ފޭސްބުކް ޕޭޖްގައި ފޮޓޮއެއް ޝެއާ ކުރި އެވެ. އަދި އޭނާގެ ބަލީގެ ސަބަބުން ދިރިއުޅުމަށް ދިމާވާދަތިތަކުގެ ވާހަކަ ކެޕްޝަންގައި ލިޔުނެވެ. މި ޕޯސްޓް ނަގައި އެހެން ފޭސްބުކް ޕޭޖެއްގައި ޝެއާކުރީ ކެރީންގެ އެފްބީ ފްރެންޑުންގެ ތެރޭގައި ހިމެނޭ މީހެކެވެ. ކެރީންގެ މިހާރުގެ ފިރިމީހާ އެޑްމިލްސަން އަކީ އެ ޝެއާކުރި ޕޭޖް ފޮލޯކުރާ މީހެކެވެ.\nރިއޯ ޑީ ޖެނޭރިއޯގައި ދިރިއުޅޭ އެޑްމިލްސަން އަށް ކެރީންގެ ޕޯސްޓް ފެނިގެން އޭނާގެ ޕްރޮފައިލް އަށް ގޮސް އޭނާއަށް ފްރެންޑް ރިކުއެސްޓް ފޮނުވި އެވެ.\n"އޭނަގެ ފްރެންޑް ރިކުއެސްޓް އަހަރެން ގަބޫލުކުރިއިރު ހިޔެއް ނުކުރަން މިއީ އަހަރެންގެ ހަޔާތުގެ އެންމެ ލޯބިވާ މީހާ އާ ބައްދަލުވުމުގެ ފެށުމެކޭ،" ކެރީން ބުންޏެވެ.\nއެހިސާބުން ކެރީން ޝެއާ ކުރާ ހުރިހާ ޕޯސްޓެއް އެޑްމިލްސަން ކިޔަން ފެށި އެވެ. އަދި އޭނާގެ ފޮޓޯތަކަށް ލައިކް ދޭން ފެށި އެވެ.\nޖެނުއަރީ 28، 2018 ގައި ކެރީން އާއި އެޑްމިލްސަން އެކަކު އަނެކަކާ ވާހަކަ ދައްކަން ފެށީ އެވެ. އެގޮތަށް ފަސް މަސް ދުވަސް ވަންދެން ވާޙަކަ ދެއްކުމަށްފަހު ކެރީން ރިއޯ ޑި ޖެނީރޯ އަށް ގޮސް އެޑްމިލްސަން އާ ބައްދަލުކުރި އެވެ.\n"އަހަންނަށް އޭނާ [އެޑްމިލްސަން[ ދެކެ ލޯބި ވެވުނީ. އޭނާއަކީ އަޖައިބެއް ފަދަ ރަނގަޅު މީހެއް،" ކެރީން ބުންޏެވެ.\nމާ ގިނަ ދުވަހެއް ނުވެ އެޑްމިލްސަން ޕްރޮޕޯސްކުރުމުން ކެރީން އެ ޕްރޮޕޯސަލް އަށް އާނއެކޭ ބުންޏެވެ. މި ދެ ލޯބިވެރިންގެ ވާހަކަ ސޯޝަލް މީޑިއާގައި މަޝްހޫރުވެ ބްރެޒީލްގެ ވަރަށް މަޝްހޫރު ފޮޓޮގްރާފަރަކަށް މި ޚަބަރު ލިބުނެވެ. އަދި ކެރީން އަށް ގުޅާފައި އެ ދެ މީހުންގެ ފޮޓޯޝޫޓެއް ކޮށްދޭން ހުށަހެޅި އެވެ.\n"އަހަރެންގެ ހަޔާތުގެ ވާހަކަ ފޮޓޯތަކަކުން ކިޔައިދޭން ލިބުނީތީ ފޮޓޮގްރާފަރު ހުރީ ވަރަށް އުފާވެފަ،" ކެރީން ބުންޏެވެ.\nފޮޓޯގްރާފަރުގެ ޕްރޮފެޝަނަލް ކެމެރާއިން ކެރީން އާއި ލޯބިވެރިޔާގެ ލޯބީގެ ވާހަކަ ކުރަހާލިލެއް އަސަރުގަދަކަމުން ދުނިޔޭގެ އެތައް ހާސް ބަޔަކު މި ފޮޓޯތައް ބަލަން ޝައުގުވެރިވި އެވެ. ފޮޓޯގްރާފަރު އޭނާގެ ފޮޓޯތަކުގެ ޒަރިއްޔާއިން ދުނިޔެއަށް ދައްކާލީ އެ ދެ ލޯބިވެރިންގެ މެދުގައި އޮތް ސާފު ތޯހިރު އަދި ހަގީގީ ލޯތްބެވެ. އެއީ ބޭރުފުށުން ފެންނަ އިންސާނަކު ދެކެ ވީ ލޯތްބެއްނޫނެވެ. އެ ލޯބީގައި ދެއްކުންތެރިކަމެއް ބޭރުފުށުގެ ރީތިކަމެއް ނެތެވެ. އޭގައި ވަނީ ދެ ފުރާނައެއްގެ މެދުގައި އޮތް ހަގީގީ ޖަޒުބާތުތަކެކެވެ.\n"ތި ދެ ލޯބިވެރިންގެ ލޯބީގެ ފޮޓޯތައް ނެގުމުގެ ޝަރަފު ލިބުމުން އަހަރެންގެ ރޫހަށް ހަމަޖެހުން ލިބުނު. އަދި އަހަރެންގެ ސިކުނޑިއަށް ބަޔާން ނުކުރެވޭ ވަރުގެ ހިމޭންކަމެއް ލިބުނު،" ފޮޓޮގްރާފަރު ބުނެފައި ވެއެވެ. "ލޯތްބަކީ ލައްވާފައިވާ އެއްޗެއް. އަހަރެން މި ބުނަނީ ތެދެއްކަން ގަބޫލުކުރޭ،" މިހާރު ކައިވެނިކޮށް އުފާވެރި ހަޔާތެއް ބިނާކޮށް ހުވަފެނީ ގެ ތައްޔާރުކުރުމުގެ މަސައްކަތުގައި އުޅެމުން ކެރީން ބުންޏެވެ.\nމި މީހާއަށް އެއްވެސް ކަމެއް އުނދަގުލެއް ނޫން!\nހުދުބަލިޖެހިފައިވާ މޮޑެލް، އާ ރޫހެއް ގެނެސްދީފި\nވެކްސިން ޖެހީމަ ކިނބުލަކަށް ބަދަލު ވެދާނެ: ބްރެޒިލްގެ ރައީސް\nއެއްމާބަނޑު ކުދިން ގިނަ އަވަށެއް!


އައްތީން ސޫރަތުގެ ތަފުސީރު4– DhiSalafiyyah\nއައްތީން ސޫރަތުގެ ތަފުސީރު 4\n02/12/2014 ތަފްސީރު, ޤުރުއާނާއި އޭގެ ޢިލްމުތައްއަލްއަޚް އަބޫ ފުޟައިލު މުއުތަމިން އަޙްމަދު\nثُمَّ رَدَدْنَاهُ أَسْفَلَ سَافِلِينَ ﴿٥﴾\nމާނައީ: “އެއަށްފަހުގައި ތިމަންއިލާހު އެންމެ ދަށުދަރަޖައަށް އޭނާ ރައްދުކުރެއްވީމެވެ.”\nމިއާޔަތުގައި މިވާ އެންމެ ދަރުދަރަޖައަށް ރައްދުކުރެއްވުމުގެ މުރާދަކީ އިންސާނާ ޙަލްޤުކުރެއްވުވުމުގައި އެންމެ ދަށުދަރަޖައަށް ރައްދުކުރެއްވުމެވެ. ﷲތަޢާލާގެ ވަޙީ ބަސްފުޅުގައިވާ ފަދައިންނެވެ.\n﴿وَمِنكُم مَّن يُرَدُّ إِلَىٰ أَرْذَلِ الْعُمُرِ﴾ [النحل: ٧٠]\nމާނައީ: “އަދި أَرْذَلِ الْعُمُرِ އާ ހަމައަށް (އެންމެ ނިކަމެތި ޢުމުރާ ހަމައަށް) ރައްދުކުރައްވާ މީހުން ތިޔަބައިމީހުންގެ ތެރެއިން ވެއެވެ.”\nއިންސާނާގެ އުމުރުން މައްޗަށް ދާވަރަކަށް އިންސާނާގެ ބާރު ދައްވެ އޭނާގެ ސޫރައަށް ބަދަލުތައް އާދެއެވެ. އަދި މޫނުމަތީގެ ރީތިކަމަށްވެސް ބަދަލު އާދެއެވެ. އަދި އެހެނިހެން ގޮތްގޮތުންވެސް އިންސާނާ ދުވަސްވަމުން ދާވަރަކަށް ބަދަލުތައް އާދެއެވެ.\nއިންސާނާ ޚަލްޤު ކުރެވިފައިވަނީ އެންމެ ރީތި ސޫރައިގައޭ ބުނެވުމުން އޭގެ ތެރޭގައި ﷲތަޢާލާ އިންސާނާގެ ގައިގައި ލައްވާފައިވާ ފިޠުރަތުވެސް ހިމެނިގެންވެއެވެ. އަޅުކަންތައް ގުޅިފައިވަނީ ނުވަތަ ބިނާވެފައިވަނީ ފިޠުރަތުގެ މައްޗަށެވެ.\nއަދި މިއިން އިޝާރާތްކޮށްދެނީ އިންސާނުންގެ ޙާލަތު ބަދަލުވެގެންދާކަމެވެ. އީމާންކަމާއި ޢަމަލުގެ ގޮތުން މަތީ ދަރަޖަތަކުގައި ވުމަށްފަހު ދަށު ދަރަޖައަށް ވެއްޓިގެން ދާކަމެވެ. މި ދެމާނަވެސް މި އާޔަތުގައި ޝާމިލުވެގެންވެއެވެ.\n(ނޯޓު: މިއާޔަތުގައި މިވާ ރައްދަކުރެއްވުމުގެ މުރާދަކީ އެއީ ނަރަކައަށް ވެއްދެވުންކަމުގައި ބައެއް ތަފްސީރު ޢިލްމުވެރިން ވިދާޅުވެއެވެ. ބައްލަވާ ތަފްސީރު އިބުނު ކަޘީރު)\nމިއީ ފަޟީލަތުއްޝައިޚް މުޙައްމަދު ބުން ޞާލިޙް އަލްޢުޘައިމީން رحمه اللهލިޔުއްވާފައިވާ سورة التينގެ ތަފްސީރުގެ ތަރުޖަމާއެވެ.


Umra ah dhiumuge thayyaareethah madu jassaalan edhefi | Mihaaru\nއުމްރާ އަށް ދެވެން ނެތުމުން ތައްޔާރީތައް މަޑުޖައްސާލަން އިސްލާމިކް މިނިސްޓްރީން އަންގައިފި\n27 ފެބުރުއަރީ 2020 - 20:14\nކޮވިޑް-19 ފެތުރޭތީ، އުމްރާ އަށް މީހުން ދިއުމާއި މަސްޖިދުއް ނަބަވީ އަށް ޒިޔާރަތްކުރުން ސައޫދީ ސަރުކާރުން ވަގުތީ ގޮތުން މަނާކޮށްފައިވާތީ އުމްރާގެ އަޅުކަމަށް ދިއުމަށް ކުރަންޖެހޭ ކަންކަން މަޑުޖައްސާލުމަށް އިސްލާމިކް މިނިސްޓްރީން މިއަދު އަންގައިފި އެވެ.\nއުމްރާގެ އަޅުކަމަށް ސައޫދީ ރައްޔިތުން ނޫން އެހެން މީހުން ދިއުން އެ ގައުމުން މިއަދު ވަނީ ވަގުތީ ގޮތުން މަނާކޮށްފަ އެވެ.\nއިސްލާމިކް މިނިސްޓްރީން ނެރުނު ބަޔާނެއްގައި ބުނީ އުމްރާ އަށް ވިސާ ދޫކުރުން ސައޫދީން މިއަދު ހުއްޓާލާފައިވާކަން އިއުލާނުކޮށްފައިވާ ކަމަށާއި ވިސާ ދޫކޮށްފައިވާ ފަރާތްތަކަށް ވެސް ސައޫދީ އަށް އެތެރެ ނުވެވޭނެ ކަމަށް ނިންމާފައިވާ ކަމަށެވެ.\n"އެހެންކަމުން ދިވެހި ރާއްޖެއިން އުމްރާ އަށް މީހުން ގެންދާ ކުންފުނިތަކާއި އުމްރާވެރިން، އުމްރާއަށް ދިއުމަށްޓަކައި ކުރަންޖެހޭ ކަންކަން މަޑުޖައްސާލުމަށް" މިނިސްޓްރީން ނެރުނު ބަޔާނެއްގައި ބުނެފައިވެ އެވެ.\nއުމްރާގެ އަޅުކަމާ ގުޅޭ ގޮތުން ސައޫދީ ސަރުކާރުން ނިންމާ ގޮތަކާ ބެހޭ ގޮތުން މައުލޫމާތު ލިބޭ ވަރަކުން ހާމަކުރަމުން ގެންދާނެ ކަމަށް ވެސް ބަޔާނުގައިވެ އެވެ.\nއުމްރާއަށް އެހެން ގައުމުތަކުން މީހުން އެތެރެވުމުގެ ހުއްދަ ނުދޭން ސައޫދީން ނިންމާފައި ވިޔަސް ދިވެހި 49 މީހަކު މިއަދު ވަނީ އުމްރާއަށް ފުރައިފަ އެވެ. މިއަދު ހަވީރު ފުރި ނަވާ ހައްޖު އެންޑް އުމްރާ ގުރޫޕުގެ މީހުންނަށް ސައޫދީ އަށް ދެވޭނީ މިރޭގެ ވަގުތެއްގަ އެވެ.\nޗައިނާގައި މިދިޔަ އަހަރު ފެތުރެން ފެށި ކޮވިޑް-19 މުޅި ދުނިޔެ އަށް ފެތުރި ނުރައްކާ ވަނީ ބޮޑުވެފަ އެވެ. ނޭވާލާ ނިޒާމަށް ޖެހޭ މި ބަލި 80،000 އަށް ވުރެ ގިނަ މީހުންނަށް ޖެހި 2،770 މީހަކު ވަނީ މަރުވެފަ އެވެ. އަދި މިހާތަނަށް 46 ގައުމަކުން ވަނީ ބަލި ފެނިފަ އެވެ.\nކޮރޯނަވައިރަސްގެ ވައްތަރެއް ކަމަށްވާ މިޑްލްސް އީސްޓް ކޮރޯނާވައިރަސް (މާސް) 2018 ވަނަ އަހަރު ސައޫދީ އަރަބިއްޔާގައި ފެތުރިފައިވެ އެވެ. އެފަހަރު ވެސް ސައޫދީން ވަނީ ހައްޖާއި އުމްރާ އަށް މީހުން އެތެރެވުން ކޮންޓްރޯލްކޮށް ރައްކާތެރިކަމުގެ ފިޔަވަޅުތައް އަޅައިފަ އެވެ. ނަމަވެސް ހައްޖާއި އުމްރާ އަށް މީހުން ގެނައުން ހުއްޓައެއް ނުލަ އެވެ.\nބަދަލު ލިބޭނެތޯ ކެންސަލްވުމުން މިއީ ވަރަށް އުފެދޭ ސުވާލެއް.\nމިހާލަތުގައި މަޑުޖައްސާލުމުން ކުންފުނި ތަކުން އުމްރާ ވެރިން ނަށް ބަދަލު ދޭން ޖެހޭނަމަ ދެން ކަންކުރަން އޮތް ގޮތެއް އަންގާލިނަމަ ރަގަޅުވީސް އަހަރީ ފީ ގެ ނަމުގައި ކޮންމެ ކުންފުޏެއް އަތުން 24000.00ރ ނަގާ އިރު މިވަރު ކަމެއް ހިގައިގެން އުޅޭއިރު އިސްލާމިކް މިންސްޓްރީން މި ޙިދުމަތްދޭ ކުންފުނިތަކާއި ބައްދަލު ކޮށް މިކަމުގެ ސަބަބުން އުމްރާވެރިން ނާއި ކުންފުނި ތަކަށް އެންމެ މަސްލަޙަތު އޮތް ހައްލެއް ހޯދަން މަސެއްކަތް ކުަރަންޖެހޭ އެބަ މިނިސްޓަރަށް މި މިސެޖް\nނެރެލި ބަޔާނަކުން ހުރިހާ ކަމެއް އެ ނިންމާލީ. ސަރުކާރު / އިސްލާމިކް މިނިސްޓްރީ މިއަށްވުރެއް ޒިންމާދާރުވާން ޖެހޭ. 'ކުނުފުނި' ބުނެފައިވާ ފަދައިން ސަރުކާރުން / އިސްލާމިކް މިނިސްޓްރީން އަމަލުކުރަން ޖެހޭ ކަމުގައި ދެކެން.\nޢިސްލާމިކް މިނިސްޓަރަށް އުމްރާގެ ކަންކަން އިންތިޒާމް ވެގެންދާ ގޮތް އަންގާދޭން ހޭލުން ތެރިކަމުގެ ޕްރޮގްރާމެއް ހިންގައިދޭން ބޭނުން މިމެސެޖް ވަޒީރު ބައްލަވާނެ ކަމަށް އުންމީދު ކުރަން\nކަލޭމެން ތިތަނަށް ނުދާނަމަ ތިކަމެއް ދިމާ ނުވާނެ


ރައީސުލްޖުމްހޫރިއްޔާ ރަމަޟާން މަހުގެ ތަހުނިޔާ ވިދާޅުވެއްޖެ – Maldivian Democratic Party\nރައީސުލްޖުމްހޫރިއްޔާ ރަމަޟާން މަހުގެ ތަހުނިޔާ ވިދާޅުވެއްޖެ\nބަރަކާތްތެރި ރަމަޟާންމަސް ފެށުމުގެ މުނާސަބަތުގައި، ރައީސުލްޖުމްހޫރިއްޔާ މުޙަންމަދު ނަޝީދު، ރާއްޖޭގެ ރައްޔިތުންނަށް ތަހުނިޔާ ވިދާޅުވެއްޖެއެވެ. މިދަންނަވާލަނީ މިމުނާސަބަތުގައި ރައީސުލްޖުމްހޫރިއްޔާ ފޮނުއްވި ތަހުނިޔާގެ ޚިތާބެވެ.\nރޯދަމަހަކީ، ހެޔޮ ކަންތައްތައް އިތުރުކުރުމުގެ މަހެވެ. ޤުރުއާނުގެ މައްސަރެވެ. އަޅުގަނޑުމެންގެ ތެރޭގައި ތިބި ނިކަމެތި ފަޤީރުންނަށް އެހީވުމުގެ މަހެވެ. އެހެންކަމުން، މިމަހު، ވީހާވެސް ގިނަ ހެޔޮ ކަންތައްތަކެއްކޮށް، މި މައްސަރުގެ ބޭނުން ފުރިހަމަގޮތުގައި ހިފުމަކީ، އަޅުގަނޑުމެން ކޮންމެ މީހެއްގެ ޢަޒުމެއް ކަމުގައި ހެދުމަށް އަޅުގަނޑު އިލްތިމާސް ކުރަމެވެ. އަދި އަޅުގަނޑުމެންގެ ތެރޭގައި ތިބި އެކިއެކި އެހީތެރިކަމަށް ބޭނުންޖެހިފައިވާ މީހުންނާމެދު މި މައްސަރުގައި ވަކިން ޚާއްޞަ ސަމާލުކަމެއް ދިނުމަކީވެސް މުހިންމު ކަމެކެވެ.”


"Black Panther" ge aamdhany billion akah bure machcha | Mihaaru\n"ބްލެކް ޕެންތާ" ގެ މަންޒަރެއް: ފިލްމަށް ބޮޑު ތަރުހީބެއް އަންނަނީ ލިބެމުން.\n"ބްލެކް ޕެންތާ" ގެ އާމްދަނީ ބިލިއަން ޑޮލަރު ފަހަނައަޅައިފި\n11 މާޗް 2018 - 11:11\nމިދިޔަ މަހުގެ 16 ގައި ރިލީޒްކޮށް، އެތައް ބައެއްގެ ތައުރީފު ލިބެމުން އަންނަ ސުޕަހީރޯ ފިލްމް "ބްލެކް ޕެންތާ" ގެ އާމްދަނީ ބޮކްސް އޮފީހުގައި އެއް ބިލިއަން ޑޮލަރު ފަހަނައަޅައި ހިނގައްޖެ އެވެ.\nމިއީ މި އަހަރު ބިލިއަން ޑޮލަރުގެ އާމްދަނީއެއް ހޯދި ފުރަތަމަ ފިލްމެވެ. "ބްލެކް ޕެންތާ" ގެ އާމްދަނީ އެއް ބިލިއަން ޑޮލަރަށް ވުރެ މައްޗަށް ދިޔައީ ދުނިޔޭގެ އެކި ކަންކޮޅުތަކުގައި ދައްކައިގެންނެވެ. ބިލިއަން ޑޮލަރު އެ ފިލްމް ފަހަނައަޅައި ދިޔައީ މި ހަފުތާ ބަންދުގައި ފިލްމަށް ވަން އާމްދަނީއާ އެކުގަ އެވެ.\nމާވެލް އިން ޕްރޮޑިއުސްކޮށް، ވޯލްޓް ޑިޒްނީން ޑިސްޓްރިބިއުޝަނާ ހަވާލުވި "ބްލެކް ޕެންތާ" އަކީ 200 މިލިއަން ޑޮލަރުގެ ބަޖެޓަކުން ރަޔަން ކޫގްލާ ޑައިރެކްޓް ކުރި ފިލްމެކެވެ. މީގައި ކިޔައި ދެނީ އެފްރިކާ ބައްރުގެ ހިޔާލީ ގައުމެއްގެ ބައެއްގެ މެދުގައި ހިނގާ ހާދިސާތަކެކެވެ. ފިލްމްގެ ކާސްޓުންގެ ތެރޭގައި ޑެނިއަލް ކަލޫޔާ، ލުޕިޓާ ނިޔޮންގޯ، މައިކަލް ބީ. ޖޯޑަން އަދި އެންޖެލާ ބެސޭ ފަދަ ތަރިން ހިމެނެ އެވެ.\n"ބްލެކް ޕެންތާ" ބިލިއަން ޑޮލަރު ކުލަބަށް ވަނުމާ އެކު، ވެގެން ގޮސްފައި ވަނީ 2016 ގައި ރިލީޒް ކުރި "ކެޕްޓަން އެމެރިކާ ސިވިލް ވޯ" އަށް، ފަހު، މާވެލްގެ ފިލްމެއް ބިލިއަން ޑޮލަރު ކުލަބުން ޖާގަ ހޯދި ފުރަތަމަ ފަހަރަށެވެ. ހަމަމިއާ އެ މިއީ މާވެލް އާއި ޑިޒްނީގެ ގުޅުމުގެ ތެރެއިން ބިލިއަން ޑޮލަރު ކުލަބަށް ވަން ފަސް ވަނަ ފިލްމެވެ. ހަމަމިއާ އެކު، މިއީ ބިލިއަން ޑޮލަރު ކުލަބަށް ވަން 33 ވަނަ ފިލްމަށް އިރު، އެ ކުލަބުން ޖާގަ ހޯދި ޑިޒްނީޒްގެ 16 ވަނަ ފިލްމެވެ.\nފާހަގަކޮށްލެވޭ އަނެއް ކަމަކީ "ބްލެކް ޕެންތާ" އަކީ އުތުރު އެމެރިކާ އިން މާވެލް އަށް އެންމެ ބޮޑު އާމްދަނީއެއް ލިބުނު ދެވަނަ ފިލްމް ވެސް ކަމެވެ. ފިލްމް އުތުރު އެމެރިކާ މާކެޓުން ޖުމްލަ 520 މިލިއަން ޑޮލަރުގެ އާމްދަނީއެއް ލިބިފައިވާ އިރު، މާވެލްގެ ފިލްމްތަކުގެ ތެރެއިން އެންމެ ބޮޑު އާމްދަނީއެއް ހޯދި ފިލްމްގެ ރެކޯޑް އޮތީ 2012 ގެ ފިލްމް "ދި އެވެންޖާޒް" ގަ އެވެ. އެ ފިލްމަށް ނޯތު އެމެރިކާ އެކަނި ވެސް 620 މިލިއަން ޑޮލަރުގެ އާމްދަނީއެއް ލިބިފައިވެ އެވެ.\n"ބްލެކް ޕެންތާ" ފަސް ޖެހުމެއް ނެތި، ކުރިއަށްދާ އިރު، މި ހަފުތާގައި ވަނީ ޑިޒްނީގެ "އަ ރިންކަލް އިން ޓައިމް" ސިނަމާތަކުގައި ދައްކަން ފަށައިފަ އެވެ. މި ފިލްމްގެ ކާސްޓުންގެ ތެރޭގައި އޯޕްރޭ ވިންފްރީ، ރީސް ވިދަސްޕޫން، ކްރިސް ޕައިން އަދި މައިންޑީ ކޯލިން ހިމެނެ އެވެ.


Gaumee anhen team ah Aqsa miskithah ziyaarai kurumuge sharaf\nގައުމީ އަންހެން ޓީމަށް އަގުސޯ މިސްކިތަށް ޒިޔާރަތްކުރުމުގެ ޝަރަފު\nއަގުސޯ ކައިރީގައި ހުންނަ، އެހެން މިސްކިތެއް ކަމަށްވާ ގުބައްތުއް ސަހަރާ ކުރިމަތީގައި ޓީމު ފޮޓޯއަކަށް ހުއްޓިލައިގެން --\nއޮލިމްޕިކްސްއަށް ކޮލިފައިވުމަށް ފަލަސްތީނާ ދެކޮޅަށް ކުޅެން އެ ގައުމަށް މިހާރު ދަތުރުކުރަމުން އަންނަ އަންހެން ގައުމީ ފުޓްބޯޅަ ޓީމް ކުރި ދަތުރު ނިންމާލުމުގެ ކުރިން، ގުދުސްގައި ހުންނަ އަގުސޯ މިސްކިތަށް ޓީމުން ޒިޔާރަތް ކޮށްފި އެވެ.\nއިސްރާއީލުން، ފަލަސްތީން ރައްޔިތުންނާ ދެކޮޅަށް ހިނގަމުންދާ ގަތުލުއާންމާއި އުދުވާންގެ ތެރެއިން އަގުސޯ މިސްކިތަށް ޒިޔާރްތް ކުރުމުގެ ފުރުސަތު ފަލަސްތީންގެ ކޮންމެ މީހަކަށް ނުދެ އެވެ. އަދި ފަލަސްތީނަށް ގޮސް ހަދާ މީހުންނަށްވެސް އެ ފުރުސަތު ލިބުމުގައި އަބަދުވެސް އުނދަގޫތައް ކުރިމަތި ވެއެވެ.\nއަގުސޯ މިސްކިތަކީ މުސްލިމުންގެ އެންމެ މުގައްދަސް ތިން މިސްކިތުގެ ތެރެއިން އެއް މިސްކިތެވެ. މުސްލިމުންގެ ހިތުގައި އެ މިސްކިތާ މެދު ހާއްސަ ޝަރަފެއް ދެވިފައިވާ މިސްކިތަށް ވަނުމުގެ ފުރުސަތު މިނިވަން ކަމާއެކީގައި ހުޅުވާލެވިފައެއް ނުވެ އެވެ.\nއަގުސާ މިސްކިތަށް، ޒިޔާރަތް ކުރުމަށް ފަހު، އަންހެން ޓީމު ވަނީ އެ މިސްކިތް ކައިރީގައި ހުންނަ އެހެން މިސްކިތެއް ކަމަށްވާ، ގުބައްތުއް ސަހަރާ ނުވަތޯ "ޑޯމް އޮފްދަ ރޮކް" މިސްކިތަށް ވެސް ގޮސްފަ އެވެ. ގުބައްތު ސަހަރާ މިސްކިތް ކުރިމަތީގައި ޓީމު ނަގާފައިވާ ފޮޓޯއެއް އެފްއޭއެމުން ވަނީ ޓްވީޓް ކޮށްފަ އެވެ. އެފްއޭއެމްގެ ޓްވީޓްގައި ވަނީ ޓީމު އަގުސޯ މިސްކިތަށް ޒިޔާރަތް ކުރި ކަމަށް ބުނެފަ އެވެ.\nއެތަނަށް ޒިޔާރަތްކުރި ޓީމްގެ ބައެއް މެންބަރުން ބުނި ގޮތުގައި އެ މިސްކިތައް ޒިޔާރަތްކުރެވޭނެ ކަމަށް އެ މީހުން ތިބީ އުންމިދުކޮށްގެނެއް ނޫނެވެ. އެކަމަކު އެތަނަށް ޒިޔާރަތް ކުރަން ފުރުސަތު ލިބުމުން ކުޅުންތެރިން ވަނީ މިސްކިތުގައި ނަމާދުވެސް ކޮށްފަ އެވެ. އެޓީމުން ބުނީ މިއީ އެ މީހުންގެ ހަޔާތުގައި ލިބުނު ބޮޑު ޝަރަފެއް ކަމަށެވެ.


ނޫނު ޑެއިލީ 11 ސެޕްޓެމްބަރ 20190ކޮމެންޓް ހަބަރު، އަތޮޅު ހަބަރު، ސިޔާސީ،\nރައްޔިތުންގެ މަޖިލީހުގެ މިދިޔަ ދައުރުގެ ނ. އަތޮޅު މެމްބަރުންގެ ހާޒިރީ އަށް ބަލާއިރު އެއްވެސް ޖަލްސާއެއް ވައްޓާ ނުލައްވާ ހަމައެކަނި ވަޑައިގެންނެވި މެމްބަރަކީ ވެލިދޫ ދާއިރާގެ މެމްބަރު މުހައްމަދު އަބްދުﷲ ޝަފީގް ކަމަށް މަޖިލިސް އިން އާންމުކުރި ހާޒިރީން ދައްކައިފި އެވެ.\nމަޖިލިހުން އާންމު ކުރި 19 ވަނަ މަޖިލިހުގެ ފުރަތަމަ ދައުރުގެ ހާޒިރީގައިވާ ގޮތުން އެ ދައުރުގައި ބޭއްވި 47 ޖަލްސާ އަށް މުހައްމަދު އަބްދުﷲ ޝަފީގް ހާޒިރުވެ ވަޑައިގެންނެވި އެވެ. މަޖިލިހުގެ ހުރިހާ ޖަލްސާތަކަށް ހާޒިރުވެވަޑައިގެންފައި ވަނީ 35 މެންބަރެކެވެ.\nނ. އަތޮޅު މެމްބަރުންނަށް ބަލާއިރު ދެވަނަ އަށް އެންމެ ގިނަ ޖަލްސާ އަށް ވަޑައިގެންނެވީ ހޮޅުދޫ ދާއިރާގެ މެމްބަރު ޔޫނުސް އަލީ އެވެ. ޔޫނުސް ވަނީ އެންމެ ޖަލްސާ އެއްފިޔަވާ ހުރިހާ ޖަލްސާ އަކަށް ވަޑައިގަންނަވާފަ އެވެ.\nމަނަދޫ ދާއިރާގެ މެމްބަރު އަހުމަދު ހާރޫން2ޖަލްސާ އަކަށް ވަޑައިނުގަންނަވަ އެވެ. އަދި ކެނދިކުޅުދޫ ދާއިރާގެ މެމްބަރު އަހުމަދު އީސާ ތިން ޖަލްސާ އަކަށް ވަޑައިނުގަންނަވަ އެވެ. ނޫނު އަތޮޅު މެމްބަރުންގެ ހާޒީރީ ރަނގަޅުއިރު، ވަޑައިނުގަންނަވާ ދުވަސްތަކަކީ މުޅިން ވެސް ސަލާމް ބުނުއްވާފައިވާ ދުވަސްތަކެވެ.\nމިދިޔަ ދައުރުގައި 47 ވަނަ ޖަލްސާ ބޭއްވުމަށް ފަހު، މަޖިލިހުގެ މެމްބަރުން އެއް މަސް ދުވަހުގެ ޗުއްޓީއަކަށް ވަނީ ވަޑައިގެންފަ އެވެ. މިއީ އެއް ދައުރު ތެރޭގައި މިހާ ގިނަ ޖަލްސާ ބޭއްވި ފުރަތަމަ ފަހަރެވެ.\nމަޖިލިސް 19ގެ ފުރަތަމަ ދައުރުގައި މަޖިލިހަށް 161 މައްސަލައެއް ހުށަހެޅި އިރު، އޭގެތެރެއިން 70.2 ޕަސެންޓު ނިމިފައިވެ އެވެ. އަދި މަޖިލިހުގެ ކޮމިޓީތަކުން 400 އަށް ވުރެ ގިނަ ބައްދަލުވުން ބޭއްވި އެވެ. އަދި ކޮމިޓީތަކަށް 500 އަށް ވުރެ ގިނަ ގަޑިއިރު ހޭދަކޮށްފައިވެ އެވެ.


ލޯބި – Page 494 – Esfiya – Dhivehi Vaahaka Site\nއެކުގައިވާން އެދެމޭ… 12\nއެ ޒުވާނާ ދުވެލާފައި ކަހަލަ ގޮތަކަށް ސިޑިން އަރައިގެން ގޮސް އާލިކްގެ ކެބިން ހުޅުވާލުމާއިއެކު ސިހިގެން ދިޔައީ ކުރިމަތިން ފެނުނު މަންޒަރަކުންނެވެ. ކޮމްޕިއުޓަރު ދޮށުގައި އެއްޗެއް ޓައިޕް ކުރުމުގައި އަވަދިނެތި އިން ރީތި...\nތީ ހާދަ ލޯބި ލޯތްބެކޭ .. ބީވެއްޖެޔޭ އަތުންމަގޭ 2\nގެއަށް އައިސް ވަނުމަށްފަހު ޝަޒާ ފާރުގައި ލެނގިލިއެވެ. އޭނާއަށް ފުންނޭވާތަކެއް ދޫކުރެވެމުންދެއެވެ. އެކަނިމާއެކަނި ހުރެ ހިނިތުންވެވެމުންދެއެވެ، އިފާޒް އޭނާއަށް ބަލާލުމުން އެހިތަށް އަސަރު ކުރިވަރު އޭނާއަށް އެނގިއްޖެއެވެ. ލޯބިވާވަރު އިހުސާސްކުރެވިއްޖެއެވެ. ޝަޒާ ނުކުތީ...\nހިތުގާ ފޮރުވާލަދޭށޭ7ވަނަ ބައި\n” އޯހ… އެހެންތަ؟ މަރުހަބާ! ” ނާސިހާ ޝާނާއަށް ހިނިތުންވުމެއް ރައްދުކުރުމަށްފަހު އިތުރަށް ވާހަކަ ދައްކާކަށް ނަހަދައެވެ. ފިހާރައަށް ވަނެވެ. އެވަގުތު ޔާނާމަތިން ހަނދާންވުމުން އަވަސް އަވަހަށް ޔާނާއަށް ގުޅިއެވެ. ” ނާސިހާ.....\nހިތް ނުރޮއްވާ… (17)\n……………”ގުޑް މޯރނިންގ” ހެނދުނުގެ ނާސްތާއަށް ކާމޭޒު ދޮށަށް ޖަމާވެތިބި އެންމެނަށް ހެނދުނުގެ ސަލާމް ކޮށްލަމުން މާހީއައިސް ބުނެލިއެވެ. މާހީގެ އަޑަށް އެދިމާއަށް އެނބުރުނު އެންމެން ހައިރާންވެ ތިބީ މާހީއަށް ސުވާލުގެ ނަޒަރަކުން...\nކަރުނަ އޭގެ އިންތިހާއަށް….9 ވަނަބައި\nރޭގަނޑުގެ ހަތް ގަޑި ތިރީސް ވީއިރު އަޔާ އޮތީ ނިދާފައެވެ. މިހެންވެ ހަނީފާ ގަސްތު ކުރީ ލިބުނު ރަނުގެ ފުރުސަތުގެ ބޭނުން ހިފާށެވެ. އޭނާ...\n” އަދި މަންމަ ދޮންބެ މަތިން ކޮންމެ ދުވަހަކު ކޮންމެ ވަގުތަކު ހަނދާން ކުރި ވާހަަކަ ބުނެދޭށެވެ. އަދި ދޮންބެގެ ނަންވެސް ނުބުނެވެ ދޯއެވެ. ދޮންބެގެ ނަމަކީ ” ވިކާޝް ” އެވެ....\nއެކުގައިވާން އެދެމޭ… 10\nވިޝާ އޭނާގެ އުނގުގައި ބޯ އަލާލައިގެން އޮތް އާލިކްގެ އިސްތަށިގަނޑުގައި ފިރުމާލިއެވެ. އަދި ލޯތްބާއިއެކު އޭނާގެ ކަރުނަތައްވެސް ފޮހެލަދިނެވެ. އެއާއިއެކު ލޯ މަރާލައިގެން އޮތް އާލިކް ފަނޑު ހިނިތުންވުމަކާއިއެކު މަޑުމަޑުން ތޭންކްސް އޭ...\nހިތުގާ ފޮރުވާލަދޭށޭ 6ވަނަބައި\nދުވަސްތައް މާޒީވަމުން ދެއެވެ. ޖަމީލާގެ ބަލިޙާލަތު ބޮޑުވަމުންދެއެވެ. އެކަނި ޙާލަތަށް އުޅެން އުނދަގުލެވެ. ޖަމީލާގެ ފައިގެ ރިހުން ގަދަވެގެން އުޅެއެވެ. އަޅާލާނޭ މީހަކު ނެތުމުން އޭނާ ވަރަށް ރޮޔެވެ. ” އަހަރެން އެކަނި...\nއާދުވަހަކަށް އިރުއަރައިފިއެވެ.މުޅި މާލެއަށް ހަލަބޮލިކަން ވެރިވެއްޖެއެވެ. އެމީހެއްގެމަސްއޫލިއްޔަތާއިގެން ކޮންމެ މީހަކުވެސް ދުވަހުގެ މަސައްކަތް ފަށައިފިއެވެ.އަރައިގެން އައި އިރުގެ ރަން ދޯދިތައް ފަރުދާ ކަހާލެވިފައިވާ ކުޑަދޮރުންފޭދިގެން އައިސް ލަޔާލްގެ މޫނަށް އެޅިފައިވެއެވެ. ލޮލަށް ކިތަންމެއުދަނގޫވަމުން...\n(އަޅުގަނޑަށް ހުރިހާ ނަމެއްވެސް ވަރަށް ކަމުދިޔަ. ވަރަށް ބޮޑަށް ޝުކުރިއްޔާ. އަޅުގަނޑު ހުވާ ކޮށްފައި މިބުނަނީ، ހުރިހާ ނަމެއް ލެވޭ ނަމަ ލީމުސް. އެހެން ކަމުން ނަންތައް ޖެހުނީ އެއްޗެއްގައި ލިޔެ ލޯ...\n” ކީކޭތަ ހިތައް އަރަނީ.. ކަލޭ ކިޔާހާ އެއްޗެއް އަޑު އަހަން މަ މީ ގަމާރެއް ކަމަށްތަ.. ނޫނީ ކަލޭ ބުނާހާ ގޮތެއް ހެދިގެން ހުންނަން މަ މީ ޕަޕެޓެއް ކަމަށްތަ ހީކުރަނީ..”...\nމާލޭގެ ފަޅުތެރެއަށް ލޯންޗު ވަނުމުން އަދީލް ނިހާ ކައިރިއަށް ދިޔައެވެ. އޭރު ނިހާއަށް ވަނީ ނިދިފައެވެ. ކުޑަކުއްޖެއްފަދައިން ފައިކުރު ކޮށްލައިގެން އޮތްގޮތުން ނިހާއަށް ބަލަން ހުރެވުނީއެވެ. ލޯންޗުގެ އިންޖީނު ހުއްޓުމާއެކު ނިހާއަށް ހޭލެވުނެވެ....\nވާރޭ ތެރޭގައި ދެމީހުން އެކުގައި ދުވެލާފައި ދިޔައިރު ދެލޯބިވެރިއަކު ވާރޭގެ ހިތްގައިމު މާހައުލުގައި ލޯބީގެ ވަގުތުކޮޅެއް ހޭދަކުރަމުންދާ ފަދައެވެ. ކާރަށް އެރުނުއިރު ދެމީހުންވެސް ތިބީ ފުދޭވަރަކަށް ތެމިފައެވެ. އާލިކް ތެމިފައިވާ ިއސްތަށިގަނޑަށް އަތްލައްވާލާ...\nލަފްޒު (ދެވަނަ ބައި) -ސްނީކް ޕީކް-\n(އަދި ފިރިހެން ކެރެކްޓަރ އަށް ކިޔާނެ ނަމެއް ފައިނަލް އެއް ނުވެއެވ. ތިބޭފުޅުން އެކަމުގައި ހެލްޕް ވެއްޖެއްޔާ ވަރަށް ބޮޑަށް ރަނގަޅު) އަހަރެން ހިން ދިރުވާލީމެވެ. މަޒީގެ ހަނދާންތައް، ކަޝްފު ކުރެވިފައިވާ ހިސާބުން...\nހިތުގާ ފޮރުވާލަދޭށޭ 05\n” އަހަރެންނަށް އަސްލު ހަޤީޤަތެއް ނުވެސް އެނގޭ! މަށަށް ޝައްކުވެގެން މި ބުނެލީ… އެކަމަކު ިހާރު އެނގިއްޖެ ހުރިހާ ކަމެއްވެސް… ދެން އަހަރެން ކަންތައް ކުރާނެގޮތް ބަލަންހުންނާތި! ” ނާސިހާ ހިނިތުންވެލަމުން ހިނގައިގަތެވެ....\nޝޮޕިންއަށް ދާ ކޮންމެ ރެޔަކުވެސް ، މަޖީދީމަގުގެ ވަކި ހިސާބަކަށް އަންނަތަނުން ބަނޑުހައިވާގޮތްވާނެއެވެ. ހުއްޓެވޭނެއެވެ. ކުޑަކުއްޖެއްފަދައިން ތުންވެސް ދަމާލެވޭނެއެވެ. އެވަރު ނުފުދިގެން ހުއްޓި ކުސްވެސް ތެޅޭނެއެވެ. އަތުގައި ހިފާ ޕްލީޒްއޭވެސް ބުނެވޭނެއެވެ. ”...\nPage 494 of 519« First«...102030...492493494495496...500510...»Last »


Niyafathi hudhu kuruma dhahugulhaa beys vareh neh - AO News\nނިޔަފަތި ހުދުކުރުމަށް ދަތްއުގުޅާ ބޭސްވަރެއް ނެތް\nޒަމާނީ ފެޝަނާއެކު ނިޔަފަތި ދިގުކުރުމަކީ ދެ ޖިންސުގެ މީހުންވެސް އާންމުކޮށް ކޮށްއުޅޭ ކަމެކެވެ. ނިޔަފަތީގައި ފާޑުފާޑުގެ ކުލަޖެއްސުމާއި، ޑިޒައިން ހެދުމަކީވެސް ފަހަކަށް އައިސް ފެންނަ ފެޝަނެކެވެ. ނިޔަފަތި ރީތިކޮށް ބެހެއްޓުމަކީ ގިނަ ބަޔަކު ހާއްސަ ސަމާލުކަމެއް ދޭ ކަމަކަށް ވާއިރު ބައެއް ފަހަރު ނިޔަފަތީގައި ރިދޫކުލައެއް ޖެހުމާއި ނިޔަފަތި ފީވުމަކީ މަދުން ނަމަވެސް ދިމާވާ މައްސަލައެކެވެ. ނިޔަފަތީގައި ރީދޫ ކުލަޖެހުމުން ގިނަ މީހުން ކިއުޓެކްސް އިން އެ ރީދޫކުލަ ފޮރުވާލާއިރު މިކަމަށް ދާއިމީ ހައްލެއް ހޯދުމަކީ ވަރަށް ފަސޭހަކަމެކެވެ.\nދަތްއުގުޅާ ބޭސް: ދަތްއުގުޅާ ބޭހަކީ ހަމައެކަނި ދަތް ރީތިކޮށް ހުދުކޮށްލާ އެއްޗެއް ނޫނެވެ. މިއީ ވަރަށް ގިނަ ކަންކަމަށް ބޭނުންކުރެވޭ މޮޅު ހައްލެކެވެ. މި ގޮތުން ނިޔަފަތުގައި ރީދޫކުލަ ހުންނަ ނަމަ ދަތްއުގުޅާ ބުރުހެއްގައި ބޭސްކޮޅެއް އުގުޅުމަށްފަހު މަދުވެގެން ފަސް މިނިޓްވަންދެން ނިޔަފަތީގައި ސްކްރަބްކޮށްލާށެވެ. ކޮންމެ ހަފްތާއަކު އެއް ފަހަރު މި ގޮތަށް އަމަލުކުރާނަމަ ނަތީޖާ ފެންނާނެކަން ޔަގީނެވެ.\nލުބޯ: ލުބޯއަކީ ނިޔަފަތީގައި ހުންނަ ރީދޫ ކުލަ ފިލުވާލުމަށް ދެވޭނެ އެންމެ ފަސޭހަ ގުދުރަތީ އެއް ފަރުވާއެވެ. ކޮންމެ ހަފްތާއަކު އެއް ފަހަރު ފަނަރަ މިނިޓް ވަންދެން ލިބޯ ފޮއްޗަކުން ނިޔަފަތީގައި އުގުޅާށެވެ. މި ގޮތަށް ފަނަރަ މިނިޓްވުމުން، ސައިބޯނި ލައިގެން ރަގަޅަށް އަތް ދޮވެލާށެވެ.\nއެޕަލް ސިޑަރ ވިނެގަރ(އާފަލު ރާހުތް): އެޕަލް ސިޑަރ ވިނެގަރ އަކީ ފަންގަލް އިންފެކްޝަންތަކުން ރައްކާތެރިކޮށްދޭ މޮޅު ފަރުވާއެކެވެ. މި ގޮތުން ކޮންމެ ހަފްތާއަކު އެއްފަހަރު ތާޒާ ފެނުގެ ތެރެއަށް 02 ސަމުސާ އެޕަލް ސިޑަރ ވިނެގަރ އެޅުމަށްފަހު ފަނަރަ މިނިޓްވަންދެން އަތް ފެނުގެ ތެރެއަށް ލާށެވެ. ފަރުވާތެރިކަމާއެކު ގަވައިދުން މިކަން ކުރާނަމަ އަތުގެ ނިޔަފަތިތަކުގެ އިތުރުން އަތްތިލައަށްވެސް ފައިދާ ކުރާނެއެވެ.\nދަތްއުނގުޅާ ބޭސް ބޭނުން ކޮށްގެން ވެސް ހަންގަނޑު ރީތިކޮށްލެވިދާނެ !


SunOnline: Maruge massala akaa gulhigen India ge ufaaverikamaa behey minister hoadhany\nމަރުގެ މައްސަލައަކާ ގުޅިގެން އިންޑިއާގެ އުފާވެރިކަމާ ބެހޭ މިނިސްޓަރު ހޯދަނީ\nރުގިއްޔާ މުހައްމަދު މޫސާ 15 Dec 2017, 13:53\nއިންޑިއާގެ މަދްޔަ ޕްރަދޭޝްގެ އުފާވެރިކަމާ ބެހޭ މިނިސްޓަރު ލާލް ސިންހް އާރުޔާ -- ފޮޓޯ: ޕްރަދޭޝް18\nދިއްލީ (ޑިސެމްބަރު 15): އިންޑިއާގެ މަދްޔަ ޕްރަދޭޝްގައި ހިނގި މަރުގެ މައްސަލައަކާ ގުޅިގެން އެސްޓޭޓުގެ އުފާވެރިކަމާ ބެހޭ މިނިސްޓަރު، ނޫނީ ހެޕިނަސް މިނިސްޓަރު ހޯދަން ފަށައިފި ކަމަށް ފުލުހުން ބުނެފި އެވެ.\nއިންޑިއާގެ ވެރިކަން ކުރާ ބާރަތިޔާ ޖަނަތާ ޕާޓީ (ބީޖޭޕީ)ގެ މެމްބަރެއް ކަމަށްވާ ލާލް ސިންހް އާރުޔާ ހޯދަމުން ދަނީ 2009 ވަނަ އަހަރު އިދިކޮޅު ޕާޓީއެއްގެ މެމްބަރަކު މަރާލި މައްސަލައަކާ ގުޅިގެންނެވެ. އެ މައްސަލައާ ގުޅިގެން އޭނާ ހައްޔަރު ކުރަން އަންގާރަ ދުވަހު ކޯޓުން އަމުރެއް ނެރުނު ފަހުން އޭނާ ގެއްލިފައިވާ ކަމަށް ފުލުހުން ބުންޏެވެ.\nކޯޓުން ނެރުނު އަމުރުގައިވާ ގޮތުން ލާލް ސިންހް ކޯޓަށް ހާޒިރު ކުރަން ޖެހެނީ އަންނަ ހަފްތާގެ އަންގާރައިގަ އެވެ. އަދި ފުލުހުން ވަނީ އެހާއިރަށް އޭނާ ހޯދޭނެ ކަމުގެ ޔަގީންކަން ދީފަ އެވެ.\nމަދްޔަ ޕްރަދޭޝް އަކީ އެސްޓޭޓުގެ ރައްޔިތުންގެ އުފާވެރިކަން އިތުރުކުރުމަށް ޓަކައި އެކަމަށް ހާއްސަ ޑިޕާޓްމެންޓެއް ގާއިމު ކުރި އިންޑިއާގެ ފުރަތަމަ ސްޓޭޓެވެ. މިދިޔަ އަހަރުގެ ޖުލައި މަހު އެޑިޕާޓްމެންޓު އިފްތިތާހު ކުރި ފަހުން އުފާވެރިކަމާ ބެހޭ މިނިސްޓަރުގެ ގޮތުގައި ހުންނެވީ ލާލް ސިންހެވެ. (ބީބީސީ)\nއަލްކަހޯލަށް ޕޮސިޓިވްވި ޕައިލެޓަކު ސަސްޕެންޑްކޮށްފި\nއިރުއޮއްސުމުގެ ކުރިން ނިދާ ހެދުން ލާ ނަމަ ޖޫރިމަނާ ކުރަނީ\nއިންޑިއާއިން ސްވިޒަލެންޑަށް ފައިމަގުގައި


Bagaavaathah Maafeh Nukuran, Naainsaafah Insaafu Beynun: Eva - Vaguthu\nބަޣާވާތަށް މާފެއް ނުކުރަން، ނާއިންސާފަށް އިންސާފު ބޭނުން: އީވާ\nރައްޔިތުންގެ މަޖިލިހުގެ ނައިބު ރައީސް އީވާ އަބްދުﷲ މަޖިލިހުގެ ޖަލްސާއެއްގައި ވާހަކަ ދައްކަވަނީ. -- ފޮޓޯ: މަޖިލިސް\nފެބްރުއަރީ ހަތް ވަނަ ދުވަހު ރާއްޖޭގައި "ބަޣާވާތް" ކުރެއްވި ބޭފުޅުންނަށް މާފު ނުކުރައްވާ ކަމަށާއި އެ ދުވަހު ހިނގައިދިޔަ ކަންކަމަށް އިންސާފު ބޭނުންވާ ކަމަށް ރައްޔިތުންގެ މަޖިލިހުގެ ނައިބު ރައީސް، ގަލޮޅު އުތުރު ދާއިރާގެ މެމްބަރު އީވާ އަބްދުﷲ މިއަދު ވިދާޅުވެއްޖެއެވެ.\nކުރީގެ ރައީސް ޑރ. މުހައްމަދު ވަހީދު ހަސަން މަނިކާއި އަނބިކަނބަލުން އިލްހާމް ހުސައިނަށް ހަމަލާދީފައިވާ ކަމަށް ވިދާޅުވެ އިތުރުފުޅު ހެއްދެވި ކަމަށް ބުނާ މައްސަލައިގައި ރައްޔިތުންގެ މަޖިލިހަށް ހުށަހެޅި ކުއްލި މައްސަލައަށް ބަހުސް ކުރައްވައި އީވާ ވިދާޅުވީ ވަހީދު އިސްވެ ހުންނަވައިގެން ކުރެއްވި ބަޣާވާތް އެއްވެސް ހާލަތެއްގައި، ރައްޔިތަކު ހަނދާން ނެތިފައި ނުވާ ކަމަށެވެ.\n"ނަމަވެސް އަޅުގަނޑުމެންގެ ދިރިއުޅުމަށް އެހެން ގޮތެއް ހޯދަން ބޭނުންވީމަ، ކުރިއަށްދާން ބޭނުންވީމަ އަޅުގަނޑުމެން ކުރިއަށް ދިޔައީ. އޭގެ މާނައަކީ އެއްވެސް ހާލަތެއްގައި އަޅުގަނޑުމެން މާފް ކުރީކީ ނޫން،" އީވާ ވިދާޅުވިއެވެ.\nއީވާ ވިދާޅުވީ "އައިޕެޑަކާއި ދެ އޮރެންޖާ ދީފައި" އިންސާފުން މަހްރޫމެއްކޮށްލިއެއް ކަމަކު، އޭގެ މާނައަކީ މާފް ކުރީކީ ނޫން ކަމަށެވެ. އަދި ބޭ އިންސާފަށް އިންސާފު އަދިވެސް ބޭނުންވާ ކަމަށް އީވާ ވިދާޅުވިއެވެ.\nއީވާ ވިދާޅުވި ގޮތުގައި ވަހީދާ ދިމާލަށް "ކާޅޭ" ކިޔަނީ އެމަނިކުފާނު ކަޅުވެގެން ނޫނެވެ. ވަހީދާ ދިމާލަށް ކާޅޭ ކިޔަން ފެށީ ވެރިކަން ޖަހައިގަނެ، ވައްކަން ކުރެއްވީމަ ކަމަށް ވެސް އީވާ ވިދާޅުވިއެވެ.\n"ބައެއްގެ އިންސާފާއި ބައެއްގެ ވޯޓާއި ބައެއްގެ އަސާސީ ހައްގު ޖަހައިގަތީމަ،" އީވާ ވިދާޅުވިއެވެ.\nވަހީދު ކަސްރަތު ކުރައްވަނިކޮށް، އެމަނިކުފާނަށް އެއްޗެހި ގޮވި، ވެރިކަން ކުރާ އެމްޑީޕީގެ އެކްޓިވިސްޓެއް ކަމަށް އިބްރާހީމް ޖައުފަރު (ޖޯރޭ) އަށް މީގެ އަށް އަހަރު ކުރިން އަނިޔާ ކުރިއިރު، އަދިވެސް އޭނާ އަށް އިންސާފު ނުލިބޭ ކަމަށް ވެސް އީވާ ވިދާޅުވިއެވެ.\nއީވާ ވިދާޅުވި ގޮތުގައި، އަވަށްޓެރި ވެރިން ޓެގް ކުރައްވައި ރައީސް ވަހީދު ޓުވީޓު ކުރައްވަނީ "ކުޓުވާން" ވެގެންނެވެ. އަދި އެ ވެރިންނަކީ ބޮޑެތި އިންތިހާބުތައް ކާމިޔާބު ކުރެއްވި ވެރިންކަން ވަހީދަށް އެނގިވަޑައިނުގަންނަވާ ކަމަށް ވެސް އީވާ ވިދާޅުވިއެވެ.\n"މީނަ (ވަހީދު) ގެ މި ކުޓުވުން އަޑު އަހާނެ ފަސް ޕަސަންޓު މީހުން ވެސް ނުވި،" އީވާ ވިދާޅުވިއެވެ.\nވަހީދާއި އަނބިކަނބަލުން އިއްޔެ ހެނދުނު ކަސްރަތަށް ނުކުމެވަޑައިގެން އުޅުއްވަނިކޮށް، އެމްޑީޕީގެ އެކްޓިވިސްޓަކު އެ ދެބޭފުޅުންނާ ދިމާކޮށް، ހުތުރު އެއްޗެހި ކިޔައި ހެދި ކަމަށް ވަހީދުގެ އޮފީހުން ފަހުން ނެރުނު ބަޔާނުގައި ވަނީ ވިދާޅުވެފައެވެ. އެކަމަކު، އެމަނިކުފާނު ފުރަތަމަ ކުރެއްވި ޓުވީޓުގައި ވިދާޅުވީ "ހަމަލަ ދިން" ކަމަށެވެ. ވަހީދުގެ ރާގު ބަދަލު ކުރެއްވުމާ ގުޅިގެން ގިނަ ބައެއްގެ ފާޑު ކިޔުން ވަނީ ވަހީދަށް އަމާޒުވެފައެވެ.\nއީވާ ވިދާޅުވީ އެ މައްސަލަ ފުލުހުން ބަލާ އިރު، ތަހުގީގު ހުއްޓާލަން ވާނީ ކުރީގެ ރައީސް އަދި މިހާރުގެ މަޖިލިހުގެ ރައީސް މުހައްމަދު ނަޝީދުގެ ވެރިކަން ވެސް ބަދަލުވި ގޮތް ތަހުގީގުކޮށްފައި ކަމަށެވެ.\nޖޫން 15, 2020 11:37\nބާޣީ ވަހީދޭ، ޚާޅު ވަހީދޭ ގޮވަންޖެހުނީ ކީއްވެ. އެވެސް ތަހްްީގު ކުރަން ޖެހޭނެ.\nޖޫން 17, 2020 01:13\nސަގަރު ބާޣީ އަށް ދިވެހިން ވީ މާފު ކުރާށޯ! ގުރައިޝުވަންހައިގެ މުޝްރިކުންނާ މިބައިމީހުންނާ ކޮން ތަފާތެއް!\nޖޫން 15, 2020 11:39\nހަޔާތުގެ ކަންފުޅެއްވެސް ނެތް ބަޔަކު މަޖިލީސް މިކިޔާ ބަކަރި ކޮށީގައި ތިބެގެން އަމިއްލައަށް މޮޅުވާހަކަ ދައްކަނީ. ގާނޫން މަތިކޮށްފައިވާ ޒިންމާ އަދާކުރަންވެސް ނޭނގޭ. ޔާﷲ މި އަންނަި ވަބާއިން މިގައުމު ސަލާމަތްކުެރައްވާށީ. މި އަންނިޒަމް ޢާއިލީ ވެރިކަން ނިންމަވާށީ އާމީން\nޖޫން 15, 2020 11:50\nބަޢާވާތެއް ނުކުރާ ކަމަށްވެސް ކިޔާ އަޑުއިވޭ އަދި އެގޮތަށް ރިޕޯރޓެއްވެސް އެކުލަވާލެނު\nޖޫން 15, 2020 11:53\nކަލޭ މާފު ނުކުރިއަސް އަހަރުމެނަށް ކޮންކަމެއް.. ކޮށްދެވުނު ކަމެއް ނެތް.. އަނގަތެޅޭނީ\nޖޫން 15, 2020 11:57\n150 އެއްހާ ކޮމެންޓު. 350 އެއްހާ ތަމްބްސައަޕް. އެވަރުން ހިތް ހަމަޖައްސާލާ. ދެން ލަލަލާ\nޖޫން 15, 2020 12:19\nމޫނުބުރުގާއަށް މަލާމަތްކުރިމީހާ އަނގަމަތީ ކޯއްޗެއް އަޅައިގެން؟؟؟\nއިންސާނެއްގެ ފޫކޮޅުހަ ކޮޅުފައިންޖެހީ އިންސާފުން ދޯ؟ ލަދުހަޔާތްވެސް ނެތް އަންހެނެއް! މި ކެނެރީބައިގަޑަށް ހީވަނީ މިގައުމަކީ މިމީހުންގެ ވާރުތަ މުދަލޭ. އިންސާފަކީ މި މީހުން ހިތުހުރިގޮތަކަށް އުޅުމޭ! ﷲ ސބުހާނަހޫ ވަތަޢާލާ މި ބައިގަޑުގެ ސުންޕައިކަމުން މިގައުމް އަވަހަށް ސަލާމަތްކުރައްވައިފާދޭވެ\nއިންސާފު ހޯދަން އަލުން އަނެއްކާ މީހެއްގެގައިގާ ކޮޅުފައިން ލަޑަންވީނުދޯ މޭމް؟؟\nއީވާ އަންހެނަކަށް ވެހުރެ ކީއްތޯ ވަނީ މިހާރު ރާއްޖޭގައި އަންހެން ކުދިންނަށް މި ކުރަމުން އަންނަ ޖިންސީ ގޯނާ އާ ބެހޭ ގޮތުން މަޖްލީސް ގައި ވާހަކަ ދައްކަން.\nޖޫން 15, 2020 12:35\nޢަރުތެރޭގަ ލީހިތި ރަހަ ހަނދާންވެގެން އުތުރިއަނީދޯ، ތިހެން އުޅެމުން ގޮސް އަނެއްކާވެސް ކަނޑުކޮހެއް ނުހަދާތި\nޖޫން 15, 2020 12:49\nބޮޑުބޭބެ އިސްތިއުފާދިނީ މަސްތުވެހުރެ. އެކަމާ ވަޙީދާ ކީއް؟ މޮޔަފުޅުވީތޯ. ވަރަށް އަސަރެއްކުރޭދޯ އަދިވެސް. ތިހެން ތެޅިތެޅި ތިބެންޖެހޭނީ. ވާނެ އެއްވެސްކަމެއް ނޯންނާނެ. މިއަދުވެސް ކަސްރަތުކުރައްވަން ނިކުންނެވި. އެކަހަލަ ކަނޑުކޮހުންނަކަށް ނުސިހޭނެ.\nޖޫން 15, 2020 13:43\nއީވާ އަކީވެސް ބާގާވާތެއް މިގައުމައް ޖެހިފަހުރި.\nމުޅިރާއްޖޭގައި އެމްޑީޕީ ބައިގަނޑު ނުކުމެ ހުޅުޖެހި މައްސަލަވެސް ބަލަންޖެހޭނެ. އީވާ އަށް ކެއްކުރެވޭނެބާ؟\nހަމަލޮލަށް ފެންނަ ގޮތަށް މީޑިޔާ ކުރިމަތީގަ ނަޝީދު އިސްތިޣުފާދިނީ. އިސްތިޣުފާދީފަ ބަޣާވަތޭކިޔާ އޮޅުވާލުމުން އެމައްސަލަ ބަލަން ނުޖެހޭތަ. އިސްތިޣުފާދިން ދުވަހުގެ ފަހުދުވަހު ގައުމުގަ ހިންގި ހުޅުޖެހުމުގެ ޙާދިސާ އަކީ ފުޅާދާއިރާއެއްގަ ތަޙުގީގު ކުރަންޖެހޭ ކަމެއް. ކީއްވެ އެވާހަކަ ނުދައްކަނީ.\nޖޫން 15, 2020 13:03\nއީވާމެން އިސްވެތިބެ، އެމްޑީޕީން ޗާޖުކޮށްފައި އެދުވަހު ނެރުނު ޖޯރޭމެން ފުލުހުން މައިތިރި ނުކުރިނަމަ މާލެ އޮންނާނީ އަންދާ އަޅިއައް ހަދާލާފައި، އެކަން ރާވާފައި ދަރުބާރުގެއިން ނައްޓާލީ، ފުރަތަމަ ފެށީ އައްޑޫގައި ހުޅުޖަހަން، އެހެންކަމުން ޖޯރޭމެން އެދުވަހު މައިތިރިކުރި ފުލުހުންނަށް ސެލިއުޓްކުރަން\nއޮޅުވާލަން ނޫޅެ! ބަޣާވާތެއްވިއްޔާ ބޭރުގެ މީޑިޔާތަކުން ވަގުތުން އެހެން ގޮވަން ފަށާނެ! ބޭރުގެ އެއްވެސް ޗެނެލަކުން ތިހެން ބުނެފައެއްނުވޭ! ކުޑަމިނުން ޑެންމާކު މީހުންވެސް ނުބުނޭ! ތިހެން ބުނަނީ ހަމައެކަނި ކެނެރީގޭ މީޑިއާއިން އެކަނި! ދެޕީސް ގައި އުޅޭ މީހުންނަށް ބަޣާވާތް ވަކިކުރާކަށްވެސް ނޭގޭނެ!\nޖޫން 15, 2020 14:14\nސަރުކާރުގެ އިމާރާތްތަކުގައި ހުޅުޖެހި މީހުންނަށްވެސް މާފު ނުކުރާނެ ދިވެހި ރައްޔިތުންނެއް.\nޖޫން 15, 2020 14:22\nކޮންބައެއްތަ؟ މިބާއިގަނޑަށް ވޯޓްދިނީ.\nމުޅިގައުމު ހަލާކުވެއްޖެ.ހަލާކުވަމުން މިދަނީ...\nޠާﷲ މިމުސީބާތުން އަޅަމެން ސަލާމަތް ކޮށްދެއްވާފާނދޭވެ....\nޖޫން 15, 2020 14:49\nއިންސާފަ ކީ އިންތިޚާބަ ކާނުލައި އަންނިއަށް ވެރި ކަން ހަވާލު ކުރުންބާ؟\nދެ އޮރެންޖަ ކީ ކަލެއަށް އިންސާފަ ކަށް ވާވަރު އެއޮތީ ކަލެއަށް ލިބިފައެއްނުދޯ؟\nމީނާގެ އާއިލާއިން ކުރި ބަޢާވާތަށް މާފްކުރަނީ ކޮންބައެއްތޯ؟\nޖޫން 15, 2020 15:07\nބަލާ ވެރިކަމެއް ގެނައި ރީނދޫ ބައިގަނޑު ކޮންހާ ވަހަކައެއް؟ ރައީސް ޔާމީން މިގައުމުގެ ރައީސް ކަމަށް އައިއްސަ ކާކުތޯ ބަގާވާތް ކުރީ ކަން ދައްކާލާނެ. ކެއްކޮއްލާތި!\nޖޫން 15, 2020 15:22\nއީވާ މެންނަށް ހައްގު އިންސާފު ﷲ ދެއްވާނެ ކަން ކަށަވަރު. އެދުވަހުން އެނގޭނެ ތިމާމެންގެ ފެންވަރު. ބަގާވާތް ދީނާ ދެކޮޅަށް ކުރަމުން އަމިއްލަ އެދުމާގެން މިތާ އަޑުނަގާ ހަޅޭލަވާ ... އާހިރަތުގާ އިނދަ ޖެހޭނީ ހަމަ ކަލޭމެން.\nޖޫން 15, 2020 16:06\nހުރިހާ ބާރެއް ދިނީމަ ތިގޮތަށް މަގުމަތިން ދިމާކުރުމަކީ ވަރަށް ހުތުރު ގޮތެއް. އިންސާފުގެ ކުރިމައްޗަށް ގޮސް ތިބުނާކަމެއް ސާބިތުކޮށްބަލަ.\nޖޫން 15, 2020 16:07\nބަލަ ކޮންތާކު ކުރި ބަޢާވާތެއްހޭ ؟ ކަލޭގެ އަންނި ބޭބެ އިސްތިއުފާ ދިނީ ވާނުވާގަތޯ؟ ކަލޭގެ އަންނި ބޭބެ އަށް މައާފު ކުރާނެ ކަމެއްބެތް ވަހީދަށް ވެރިކަން ހަވާލުކުރީތީ ބަލަ އމޑޕ މީހުންގެ ލޮލުގެ ފެނުމުގައިވެސް މައްސަލަ އެބައުޅޭ އިމޯޝަނަލް ޗަރޖްވެފަ ތިބޭ ބައެއް އެހެން ނޫނީ ދެން މުޅި ގައުމުގެ ރައްޔިތުން ކުރިމަތީގައި ހިންގާދިޔަ ކަމެއް ބަދަލުކުރަން އމޑޕ މީހުން އުޅުނަސް އެކަމެއް ނުވާނެ\nޖޫން 15, 2020 16:50\nމި އަންހެން އެތި ޖަލުގަ އޮންނާނެ ދުވަހަކަށް މަ އިންތިޒާރު މިކުރަނީ. އރދަ ކުރެއްވީޔާ މާލަސްތަކެއް ނުވެ ބޮޑުމަންޒަރު މަށައް ފެންނާނެ\nޖޫން 15, 2020 17:01\nމިގައުމުގައި ކުރިހުރިހާބަޢާވާަތެއް މުގޫ އޮތީކެނެރީގޭގަ ދެން ކޮންބަޢާވަތެކޭތިކިޔަނީ ކަލޭމެންގެ ކިބައިން މިޤައުމު ސަލާމަތް ކުރަން ރަތްޔަތުން ނިކުންނަންވެއްޖެ ވަރުގަދަ މުސީބާތެއް\nކަލެ އަށް ހޯދޭނެ އިންސާފެށް އޮންނާނެތަ؟ އިންސާފޯ. ޢިސްތަށްޓޭ ކިޔާބަލަ..\nޖޫން 15, 2020 17:46\nމީހުންނާ ދިމާލައް ކަޅޭ ކިޔާ އިރު މީ ވަރަށް ދޮން ބައެއް ވިއްޔަ.... އަންނި އިސްތިއުފާ ދިނީ އަމިއްލަޔަށް....\nޖޫން 16, 2020 12:17\nކަމަނާ އުޅުއްވނީ ކާކު މާފަށް އެދޭނެކަމަށްތޯ ރާއްޖޭގެ ރައްޔިތުންގެ ކުރިމަތީގައި އަމިށްލަޔަށް އިސްތިއުފާ ދެއްވިމީހެއްގެވާހަކަނޫންތޯ ތިދަށކަވަނީ ވެރިކަމަށް ތަސައްރަފުނުފުދޭ ކޮންމެ މީހަކަށްވެސް އަމިއްލަޔަށް އެކަހަލަ ގަޅިޖެހޭނެ.\nޖޫން 17, 2020 01:00\nއިވާ ކޮން އިންސާފެއް ގެ ވާހަކަ... ކަލެއައް ވެރިކަން ދޭންވީ


Raees ge maruhabaa team ah: Miee zamaanaku nulibey varuge ufaaverikameh\nރައީސްގެ މަރުހަބާ ޓީމަށް: މިއީ ޒަމާނަކު ނުލިބޭވަރުގެ އުފާވެރިކަމެއް\nރައީސް، ގައުމީ ޓީމުގެ ކޯޗާ މީގެކުރިން ބައްދަލު ކުރަނީ --\nރައީސް އަބްދުﷲ ޔާމީން އަބްދުލްގައްޔޫމް ގައުމީ ފުޓްބޯޅަ ޓީމަށް މިރޭ މަރުހަބާ ވިދާޅުވެއްޖެ އެވެ.\nސާފް ސުޒީ ކަޕްގެ ފައިނަލްގައި މިރޭ ރާއްޖެއިން ވަނީ އިންޑިއާ ބަލިކޮށްފަ އެވެ. ދެ ލަނޑުން އެއް ލަނޑުން ރާއްޖެ މެޗް ކާމިޔާބުކުރުމާއެކު ގައުމީ ކެޕްޓަން އަކްރަމް އަބްދުލްޣަނީއަށް ފޯނު ރައީސް ގުޅުއްވި އެވެ.\nރައީސް ވިދާޅުވީ، މިރޭ ގައުމީ ޓީމުން ހޯދައިދިން ކާމިޔާބީއަކީ މިއިން ޒަމާނަކު ދިވެހިންނަށް ނުލިބޭ ވަރު އުފާވެރިކަމެއް ކަމަށެވެ. އެކަމަށްޓަކައި ޓީމުގެ ހުރިހާ ކުޅުންތެރިންނަށް ވަރަށް ބޮޑަށް މަރުހަބާ ދަންނަވާ ކަމަށެވެ.\nރައީސް ޔާމީން ވިދާޅުވީ މިރޭ ފެނިގެން ދިޔައީ ކުޅިވަރަށް އައިސްފައިވާ ތަރައްގީ އާއި ކުޅުންތެރިންގެ މޮޅު ހުނަރު ކަމަށެވެ.\nމިރޭގެ މެޗްގައި ދިވެހި ކުޅުންތެރިން ދެއްކީ މޮޅު ކުޅުމެއްކަން ރައީސް ފާހަގަ ކުރެއްވި އެވެ. ނަމަވެސް ފިޓްނަސްގެ މައްސަލަތައް އުޅުންކަން ވެސް ފާހަގަކުރެއްވި އެވެ. އެކަން ރަނގަޅު ކުރާނެ ކަމަށް އަކްރަމް ބުނުމުން ރައީސް ވަނީ އޭގައި ޝައްކެއް ވެސް ނެތް ކަމަށް ވިދާޅުވެފަ އެވެ. އަދި ކުރިއަށް ތަނުގެ އިތުރު ކާމިޔާބީތައް ލިބޭނެ ކަމަށް ވިދާޅުވެފަ އެވެ.\nއަކްރަމް ބުނީ ކާމިޔާބީތައް ހޯދަން މަސައްކަތް ކުރާނެ ކަމަށެވެ. އަދި ރައީސް ގުޅުއްވުމަކީ ވަރަށް އުފާވާ ކަމެއް ކަމަށެވެ.\nރައީސް އަބްދުﷲ ޔާމީން ސާފް ސުޒުކީ ކަޕް އެފްއޭއެމް + ގައުމީ ފުޓްބޯޅް ޓީމް\n"އަޅުގަނޑުގެ ކައްޕި ކަމުގައި ނުދެވޭނެ ހިސާބެއް ނޯންނާނެ"\nއިބޫގެ ސާބަސް ޓީމަށް، ހިތްތައް އުފަލުން ފޮޅިއްޖެ!\nރައީސް ގައުމީ ޓީމަށް: ހަމަލާތައް އުފައްދައިގެން ކުރިޔަށް ކުޅޭ


"Captain Marvel" Ah Bodu Tharuheebeh - Vaguthu\n"ކެޕްޓަން މާވެލް" އަށް ބޮޑު ތަރުހީބެއް\nމި މަހު 8 ދުވަހު ބޮކްސް އޮފީސްގައި ރިލީޒްކުރި "ކެޕްޓަން މާވެލް" އަށް ވަނީ ހަފުތާ ބަންދުގައި އެންމެ ބޮޑު އާމްދަނީއެއް ހޯދި ފިލްމުގެ މަގާމު ހޯދައިފި އެވެ.\nމި ފިލްމު ރިލީޒް ކުރި ހަފުތާ ބަންދުގައި ވަނީ 455 މިލިއަން ޑޮލަރުގެ އާމްދަނީއެއް ދުނިޔޭގެ އެކި ކަންކޮޅުތަކުން ލިބިގެން ގޮސްފަ އެވެ. އަދި އުތުރު އެމެރިކާ އިން ހަފުތާ ބަންދުގައި ފިލްމަށް 153 މިލިއަން ޑޮލަރު ލިބިފައިވާ އިރު، ބޭރުގެ މާކެޓްތަކުން ވަނީ 302 މިލިއަން ޑޮލަރުގެ އާމްދަނީ ލިބިފަ އެވެ.\nމި ފިލްމަކީ ޑިޒްނީ އާއި މާވެލް ގުޅިގެން އަންހެން އެކަޓަރެއް ލީޑް ރޯލުގައި ހިމަނައިގެން މާވެލްގެ ސިނަމެޓިކް ޔުނިވާސް އަށް ގެނެސް ދިން ފުރަތަމަ ސުޕަހީރޯ ފިލްމުވެސް މެއެވެ.\nއަނާ ބޯޑެން އާއި ރަޔަން ފްލެކް ޑައިރެކްޓްކޮށްފައިވާ "ކެޕްޓަން އެމެރިކާ" އަށް ބުދަ ދުވަހާ ހަމަށް ލިބުނު ޖުމްލަ އާމްދަނީ މިހާރު 490 މިލިއަން ޑޮލަރަށް އަރައިފަ އެވެ. މި ފިލްމު ހަދަން ހަރަދުކޮށްފައި ވަނީ 152 މިލިއަން ޑޮލަރެވެ.\nއަންހެން ތަރިން ލީޑް ކުރާ ފިލްމުތަކަކީ މިހާރު ބޮކްސް އޮފީހުގައި އެންމެ ކުރިއެރުން ހޯދަމުން އަންނަ ފިލްމުތަކެއްކަން 2017 ގައި ރިލީޒް ކުރި "ވޮންޑަ ވުމަން" އިން ވެސް ވަނީ ސާބިތުކޮށް ދީފަ އެވެ. އެ ފިލްމުގެ ބޮޑު ކާމިޔާބީއާ އެކު ފިލްމުގެ ދެވަނަ ބައި ވެސް އަންނަ އަހަރު ގެނެސް ދޭ ގޮތަށް ވަނީ ނިންމާފަ އެވެ.


Online Koh Kulli Faruvaa Ah 78 Meeheh Thamreen Kuri: Dr. Mohamed Ali - Vaguthu\nއޮންލައިންކޮށް ކުއްލި ފަރުވާއަށް 78 މީހެއް ތަމްރީން ކުރި: ޑރ. މުހައްމަދު އަލީ\nއައިޖީއެމްއެޗްގެ ޑޮކްޓަރު، ޑރ. މުޙައްމަދު އަލީ - ފޮޓޯ: ރައީސް އޮފީސް\nކޮވިޑް-19 އާއި ގުޅިގެން އޮންލައިންކޮށް ކުއްލި ފަރުވާއަށް 78 މީހެއް ތަމްރީންކޮށްފައިވާ ކަމަށް އައިޖީއެމްއެޗްގެ ޑރ.މުހައްމަދު އަލީ ވިދާޅުވެއްޖެއެވެ.\nނެޝަނަލް އިމަޖެންސީ އޮޕަރޭޝަންސް ސެންޓަރު (އެންއީއޯސީ) ގައި މިއަދު ބޭއްވި ނޫސްވެރިންގެ ބައްދަލުވުމުގައި ޑރ. މުހައްމަދު އަލީ ވިދާޅުވީ އެކި ގޮތްގޮތުން ތަމްރީން ކުރެވުނު މީހުންގެ އަދަދު 600 އަށް އަރާފައިވާ ކަމަށެވެ.\n" ހަނދުމަފުޅު ބަހައްޓަވަން ވާނެ ހަމައެކަނި އޮންލައިންކޮށް ޓްރެއިންކޮށް ގެންގޮސްގެން ފުލް ޓްރެއިނިން އެއް ނުލިބިދާނެ. ނަމަވެސް ކޮންމެވެސް ވަރެއްގެ ކޮންފިޑެންސެއް ޓްރިއިނިންގައި ބައިވެރިވާ މީހުންނަށް ލިބިގެންދާނެ. އޭގެ ކުރިންް ހަތް ދުވަހުގެ މުއްދަތަށް އިން ހައުސް ޓްރެއިނިންއެއް. އެއީ އަތޮޅުތެރޭގެ އެކި ރަށްތަކުން ގާތްގަނޑަކަށް 11 މީހެއް،" ޑރ. މުހައްމަދު އަލީ ވިދާޅުވިއެެވެ.\nއައިޖީއެމްއެޗްގެ ޑރ.މޫސާ ހުސެއިން ވިދާޅުވީ ރާއްޖޭގައި ކްރިޓިކަލް ކެއަ ނުވަތަ ކުއްލި ފަރުވާ ދިނުމަށް ހަރަކާތްތެރިވާ މީހުންނާއި އެ ދާއިރާއިން ލިބެން ހުރި ވަސީލަތްތައް ވެސް މަދު ކަމަށެވެ.\nއަދި ކޮވިޑް-19އަކީ ދުނިޔޭގެ ހުރިހާ ހިސާބަކަށް ވެސް ދިމާވެފައިވާ ކަމަކަށްވާތީ ދުނިޔޭގެ އެހެން ހިސާބަކުން ޚާއްސަ ބަޔަކު ގެނެސްގެން ފަރުވާ ދެވެން ނެތްކަން ޑރ.މޫސަ ފާހަގަކުރެއްވިއެވެ.\n"އަޅުގަނޑުމެންގެ އަމާޒަކަށްވީ އަޅުގަނޑުމެންގެ ޑޮކްޓަރުން ރާއްޖޭގައި ހުރި ޑޮކްޓަރުން މިކަންތަކަށް ޓްރެއިންކުރުން. މިގޮތުން އަޅުގަނޑުމެންގެ ހުރިހާ ފަންތީގެ ޑޮކްޓަރުން އެއީ ނަފްސާނީ ޑޮކްޓަރަކަށް ވިޔަސް، ލޮލުގެ ޑޮކްޓަރަކަށްވިޔަސް، ކަށީގެ ޑޮކްޓަރަކަށް ވިޔަސް މި ހުރިހާ އެންމެން ގެނެސްގެން އަޅުގަނޑުމެން ބެލީ އެ ބޭފުޅުންނަށް ކްރިޓިކަލް ކެއާ ޓްރައިނިންއެއް ހެދޭތޯ،" ޑރ.މޫސަ ވިދާޅުވިއެވެ.\nކޮވިޑް-19 އާ ގުޅިގެން މީހުން ތަމްރީން ކުރާ އިރު އައިޖީއެމްއެޗް ފިޔަވައި އެހެން ތަންތަނުގައި މާލެ ސަރަހައްދުގައި މަސައްކަތް ކުރާ މީހުންނަށް ތަމްރީންދީފައިވެއެވެ. އެ ތަމްރީންތަކުގައި ކޮވިޑް-19 އެމަޖެންސީ ހާލަތެއްގައި އަމަލުކުރާނެ ގޮތް ވަނީ ބުނެދީފައެވެ.\nޖޫން 3, 2020 23:50\nތިޔަ ކުރައްވާ މަސައްކަތް-ޕުޅަށް ވަރަށް ބޮޑަށް ތައުރީފް ހައްޤެވެ.. މާތް ﷲ ބަރަކާތް ލައްވާށިއެވެ !


Mavin ge loabiveriya Lamha ge bandhah ithuru 10 dhuvas | Jazeera\tމާވިންގެ ލޯބިވެރިޔާ ލަމްހާގެ ބަންދަށް އިތުރު 10 ދުވަސް - Jazeera\nޖަވިޔަނި January 16, 2022 191 views0\nހަލީމަތު ލަމްހާ އަބްދުއްރަހްމާން\nމިދިޔަ އޮކްޓޯބަރު 19 ވަނަ ދުވަހު މަރުވެފައި އޮއްވާ ފެނުނު ފިލިޕީންސްއަށް ނިސްބަތްވާ ނަރުސް މޭރީ ގްރޭސް ޕިނެޑާގެ މަރުގެ މައްސަލާގައި ހައްޔަރުކުރި، ޅ. ހިންވަރު، މާފިނި، ހަލީމަތު ލަމްހާ އަބްދުއްރަހުމާން (24) ގެ ބަންދަށް އިތުރު 10 ޖަހައިފިއެވެ.\nމޭރީގެ މަރުގެ މައްސަލައިގައި ލަމްހާ ހައްޔަރުކުރީ މިދިޔަ މަހުގެ 16 ވަނަ ދުވަހުއެވެ. އޭރު މޭރީގެ ފިރިމީހާ އަދި ލަމްހާގެ ލޯބިވެރިޔާކަމަށް ތުހުމަތުވާ މާވިން އެސް.ވައި (29) ހުރީ އެ މައްސަލައިގައި ހައްޔަރުގައެވެ. އޭނާ ހައްޔަރުކުރީ އޮކްޓޯބަރު މަހުގެ 27 ވަނަ ދުވަހުއެވެ.\nއެ މައްސަލައިގައި ލަމްހާގެ މައްޗަށް ތިން ދައުވާއެއް ކުރެއެވެ. އެއީ އެނގިހުރެ މީހަކު މެރުމުގައި ބައިވެރިވުމުގެ ކުށުގެ ދައުވާއާއި، އެހެން މީހެއްގެ މުދަލެއްގެ މައްޗަށް ހުއްދަ ނޫންގޮތެއްގައި ބާރުހިންގުމުގެ ކުށުގެ ދައުވާގެ އިތުރުން ހުއްދަ ނަގައިގެން ކުރަންޖެހޭ ކަމެއް ހުއްދަ ނުނަގާ ކުރުމުގެ ދައުވާއެވެ.\nފަހު ދެ ދައުވާއަކީ ލަމްހާ ދިރިއުޅޭ ގެއިން މަނާ ބޭސްތަކަކާއި އިންޖެކްޝަންތަކެއް ފެނުނު މައްސަލައެއްގައި ކުރާ ދައުވާތަކެކެވެ. އެ ތަކެތި ފެނިފައިވަނީ މޭރީގެ މަރާއި ގުޅިގެން ފުލުހުން ލަމްހާ ދިރިއުޅޭ ގެ ބަލައިފާސްކުރުމުގެ ތެރެއިންނެވެ.\nއެ ތިން ތިން ދައުވާ ސާބިތުވެއްޖެނަމަ ލަމްހާގެ މައްޗަށް ހަ އަހަރާއި ހަތަރު މަސް އަދި 24 ދުވަހުގެ ޖަލު ހުކުމެއް އަންނާނެއެވެ. ލަމްހާގެ ލޯބިވެރިޔާކަމަށް ތުހުމަތުވާ އަދި މޭރީގެ ފިރިމީހާ މާވިންގެ މައްޗަށް އުފުލާފައިވަނީ އެއް ދައުވާއެކެވެ. އެއީ އެނގިހުރެ މީހަކު މެރުމުގެ ދައުވާއެވެ. އެމީހުންގެ މައްޗަށް ދައުވާކުރަން ފޮނުވީ މިދިޔަ މަހުގެ 26 ވަނަ ދުވަހުއެވެ.\nދަންޖެހިގެން މަރުވީކަމަށް ބުނެ އޮކްޓޯބަރު 19 ވަނަ ދުވަހު މޭރީގެ ހަށިގަނޑު އައިޖީއެމްއެޗަށް ގެންދިޔައީ މާވިންއެވެ. މަރުގެ ސަބަބެއްކަމަށް ޕޯސްޓްމޯޓަމް ރިޕޯޓާއި ހަވާލާދީ ފުލުހުން ބުނީ މެރީ މަރުވެފައިވަނީ "ބްލަންޓް ފޯސް ޓްރޯމާ" އެއްގެ ސަބަބުންކަމަށެވެ. އެއީ ހަރު އެއްޗަކުން ޖެހުމުން ލިބޭ އަނިޔާ އެވެ.


Market hoadhaidhee, dhanduverikamuge baavaithah ufadhaidheynan: Wadhoo Council ge raees - Hali News\nމާކެޓު ހޯދައިދީ، ދަނޑުވެރިކަމުގެ ބާވަތްތައް އުފައްދައިދޭނަން\n05 April 2022, 15:11\nގދ. ވާދޫ ދަނޑުވެރިން އުފައްދާ ދަނޑުވެރިކަމުގެ ބާވަތްތައް ދާއިމީކޮށް މާކެޓު ކުރެވޭނޭ ގޮތް ހަމަޖެހިއްޖެ ކަމަށްވާނަމަ ބޭނުންވަރަކަށް އެތަކެތީ ވާދޫ ދަނޑުވެރިން އުފައްދައިދޭނޭ ކަމަށް އެރަށު ކައުންސިލްގެ ރައީސް ޙަސަން ޢަބްދުﷲ ވިދާޅުވެއްޖެއެވެ.\nއޭނާ ވިދާޅުވީ ޒަމާނީ ދަނޑުވެރިކަމަކީ ޚަރަދުބޮޑު ދަނޑުވެރިކަމެއް ކަމަށެވެ. އެހެން ކަމުން ގަންނާނޭ ބަޔަކުނެތިވެ ގިނަ އަދަދެއްގެ ތަކެތި އުފައްދައިފިއްޔާ ލިބޭނީ ލަނޑެއް ކަމަށެވެ. "އެތަކެތި ނުވިކި ދަނޑުވެރިއާ ޖެހޭނީ އުކާލަން. އެހެންވާ ކަމަށްވާނަމަ ކިހިނެއް އުފައްދާނީ. އެންމެ ފުރަތަމަ ދާއިމީ މާކެޓެއް އުފައްދައި ދެއްވާ. އެއަށްފަހު ޑިމާންޑާ އެއްވަރަށް ސަޕްލައި ކޮށްދިނުމުގެ ހިތްވަރު ވާދާ ދަނޑުވެރިންގެ އެބަހުރި،" އޭނާ ވިދާޅުވިއެވެ.\nޙަސަން ޢަބްދުﷲ (ހަމްބެ) ވިދާޅުވީ ވާދުއާ އެންމެ ކައިރީގައި އޮތް އަޔާޑާ ރިސޯޓަށް ބޭނުންވާ ތަރުކާރީފަދަ ތަކެތި ބޭރުން ނުގެނެސް ވާނޭ މިންވަރަށް ވާދޫ ދަނޑުވެރީން ތަކެތި އުފައްދައިދޭނޭ ކަމަށެވެ. "އެމީހުން ބުންނަވީ މިވެނި އެއްޗެއް އެވެނި ވަރަކަށޭ ބޭނުންވަނީ. އަޅުގަނޑުގެ ދަނޑުވެރީން އެތިބި އެވަރަކަށް އެއެއް އުފައްދަން. ވާދޫގައި ބިން އެބައޮތް. ވާދޫގައި ހީވާގި ދަނޑުވެރީން އެބަތިބި. ނެތީ މާކެޓެއް،" އޭނާ ވިދާޅުވިއެވެ.\nވާދޫ ދަނޑުވެރީން އުފައްދާ ދަނޑުވެރިކަމުގެ ބާވަތްތައް މާކެޓު ކުރުމާބެހޭ ގޮތުން ދަނޑުވެރިކަމާ ބެހޭ ވުޒާރާއާއި ސަރުކާރާ ވެސް އެތައް ފަހަރެއްގެ މަތީން މަޝްވަރާ ކުރެވިފައިވާ ކަމަށް އޭނާ ވިދާޅުވިއެވެ. އެހެންނަމަވެސް ކުރެވެނީ މަޝްވަރާ ކަމަށާއި އެއްވެސް ނަތީޖާއެއް ނުނެރެވޭ ކަމަށް އޭނާ ވިދާޅުވިއެވެ.\nމިހިނގާ ރޯދަމަހަށް ވެސް ދަނޑުވެރީން އާންމުގޮތެއްގައި ހެއްދީ ކަރާކަމަށާއި ރޯދަމަސް ނިމެންދެން ކަރާ ލިބެން ހުންނާނޭ ކަމަށް ވެސް އޭނާ ވިދާޅުވިއެވެ. އެހެން އެއްޗެއް ވިޔަފާރި އުސޫލުން ނުހެއްދީ ވެސް މާކެޓު ނެތުމުން ކަމަށް އޭނާވިދާޅުވިއެވެ.\n-ފޮޓޯތައް ވާދޫ ހަމްބެ\nއިތުރު ލިޔުންތައް ދަނޑުވެރިން ގދ. ވާދޫ


Hiken beynun vaa meehun kaan enme rangalhee mi3vatharuge roshi - AO News\nރޮށްޓަކީ އަހަރެމެން ކޮންމެ ދުވަހަކުހެން ކާން ބޭނުން ކުރާ އެއްޗެކެވެ. ބައެއްމީހުންނަކީ ކާ ކޮންމެ އިރަކު ރޮށި ނޫން އެހެން އެއްޗެއް ނުކެވޭ ބަޔަކަށްވާއިރު ކޮންމެ ދުވަހަކު އެއްފަހަރު ނަމަވެސް ރޮށި ނުކައި ނުތިބެވޭ ދިވެހިން އަހަރެމެންގެ ތެރޭގައި ގިނައެވެ. އަހަރެމެން އާންމުކޮށް ރޮށިފިހެން ބޭނުން ކުރަނީ ގޮދަންފުށެވެ. ނަމަވެސް ބައެއްގޭގެ ތަކުގައި އާޓާފުށުން ރޮށިފިހެގެން ކައެވެ.\nހަށިގަނޑު ހިއްކަން ބޭނުންނަމަ ކެލޮރީސްމަދު ކާނާ ބޭނުންކުރުން ވަރަށް މުހިންމެވެ. އަހަަރެމެން ކައިއުޅޭ ގޮދަން ފުށުގެ ރޮށީގައި ގިނައަދަދަކަށް ކެލޮރީސްހުރެއެވެ. އެހެންކަމުން ހިކެންބޭނުންވާ މީހުން އެއްގޮތަކަށްވެސް ގޮދަންފުށުގެ ރޮށި ކެއުން ރަނގަޅެއްނޫނެވެ. ތިރީގައި މިވަނީ ހިކެންބޭނުންވާ މީހުން ކާން އެންމެ ރަނގަޅު ރޮށީގެ މައުލޫމާތެވެ.\n1- ސަނާމުގު ރޮށި\nސްޕައިސީ ސަނާމުގު ރޮށި\nސަނާމުގަކީ ޕްރޮޓީން ވަރަށް ގިނަ، އަދި ބަނޑުހައިނުވެ ގިނައިރު މީހާ ހިފަހައްޓާލަދޭ ކާނާއެކެވެ. އެހެންކަމުން މިއީ ސިއްޙަތަށް ފައިދާހުރި އަދި ހިކެން ބޭނުންވާ ފަރާތްތަކުން ބޭނުންކުރުމުށް ވަރަށް އެކަށީގެންވާ އެއްޗެކެވެ. ސަނާމުގު މިކްސްޗަރުން މުގުރައިގެން ޕައުޑަރ ތައްޔާރުކުރުމަށްފަހު މަލްޓިގްރެއިން ފުށާއި މިކްސް ކޮށްގެން ރޮށިފިގެންކާށެވެ.\n2- އަލްމޮންޑް ރޮށި\nއަލްމަންޑަކީ ނިއުޓްރިޝަން ހައި އެއްޗަކަށްވެފައި ސިކުނޑިއަށް ވަރަށް ފައިދާހުރި ކާނާއެކެވެ. ދިރާސަތަކުން ދައްކާގޮތުގައި ފަލަބައްޔާއި ގުޅިފައިވަނީ މެޓަބޮލިޒަމް ޑިޒޯޑަރގެ ސަބަބުތަކެވެ. ހިކެން ބެނުންވާ މީހުން އަލްމަންޑް ހިމުންކޮށް މުގުރާފައި މަލްޓިގްރެއިން ފުށާއި މިކްސް ކޮށްގެން ރޮށިފިގެންކާށެވެ.\n3- އޯޓްސް ރޮށި\nއޯޓްސް އަކީ ހިކެންބޭނުންވާ މީހުން ކެއުމުގައި ބޭނުން ކުރަން އެންމެ ރަނގަޅު އެއްބާވަތެވެ. އޭގައި ގިނައަދަދަކަށް ނިއުޓްރިއެންޓްސް، ފައިބަރ އަދި ކާރބްސް ހިމެނެއެވެ. އޯޓްސް ހިމުންކޮށް މުގުރާފައި ކުޑަ މަލްޓިގްރެއިން ފުށްކޮޅަކާ އެއްކޮށްފައި އިތުރަށް މީރުކުރަންބޭނުން ނަމަ ފިޔާ ، މިރުސް ، ކޮރިއަންޑާ ފަދަ އެއްޗިހި އެޅުމަށް ފަހު ރޮށި ތައްޔާރުކޮށްގެން ކޮންމެ ދުވަހަކު ކެއުމުގައި ބޭނުން ކުރާށެވެ.\nފަލަ ވެއްޖެހެނަމަ ހިކުމަކީ ފަސޭހަ ކަމެއްނޫނެވެ. އެހެން ނަމަވެސް ހިތްވަރާ އަޒުމަކާ އެއްކޮށް ކެއުމަށް ބަދަލުގެނެސްގެން އަދި ކަސްރަތުކޮށްގެން ހިކުމަކީ މާ އުނދަގޫ ކަމަކަށް ނުވާނެއެވެ. އަވަހަށް ހިކެން ބޭނުން ނަމަ މޭވާގެ ބާވަތްތަކުން ލިބޭ ގުދުރަތީ ހަކުރުގެ މިންވަރު އެކަނި ބޭނުން ކުރުންވެސް ވަރަށް މުހިންމެވެ. ޑައެޓް ކުރަން ފެށުމާއެކު ފޮނިކާ އެއްޗިިއްސާ ދުރުވެ އެއްގޮތަކަށްވެސް ހަކުރު ބޭނުން ނުކުރުމުންވެސް ވަރަށް އަވަހަށް ނަތީޖާ ފެނިގެންދާނެއެވެ. މީގެއިތުރުން އުމުރުން ދުވަސްވާ ވަރަކަށް ކެލޮރީޒް ހަށިގަނޑަށް އިތުރުކުރާ ވަރު މަދުކުރަންޖެހޭނެއެވެ. އޭރުން ހަކުރު ބައްޔާއި ހިތުގެ ބަލިތައް އަދި ކެންސަރު ފަދަ ބަލިތައް އުމުރުން ދުވަސްވާ ވަރަކަށް ޖެހުމުގެ ނުރައްކާ ކުޑަވާނެ އެވެ.\nބަރުދަން ލުއިކޮށްލުމަށް “އެގް ޑްރޮޕް ސޫޕް” ވަރެއްނެތް!\nހިކެން ބޭނުންނަމަ ނިދުމުގެ ކުރިން ބޯންއެންމެ ރަނގަޅު ފަސް ބުއިން!\nހިކެން މަސައްކަތް ކުރީ ފިހާރައެއްގެ “ޗޭންޖިންގ ރޫމް” ގެ ލޯގަނޑުން ހަށިގަނޑު ފެނުމުން\nބަރުދަން ލުއިކުރުމަށް ކާންވީ އޮރެންޖު!


vnews - Coolie No.1 ge2vana filmun Varun aai eku Sarah fenidhaane\nކޫލީ ނަމްބަރު ވަންގެ ދެވަނަ ފިލްމުން ވަރުން އާއެކު ސާރާ ފެނިދާނެ\nދަރިފުޅު ވަރުން ދަވަން ލީޑް ރޯލުގައި ހިމަނައިގެން ޑައިރެކްޓަރު ޑޭވިޑް ދަވަން ނެރުނު ޖުޅްވާ 2ގެ ކާމިޔާބަށްފަހު ދަވަން އާއިލާއިން މިހާރު އަމިއްލަ ޕްރޮޑަކްޝަން ކުންފުންޏެއް ހަދާ އަމިއްލަ ފިލްމުތައް ޕްރޮޑިއުސްކުރަން ތައްޔާރުވެފައިވާއިރު، މި ކުންފުނީގެ ފުރަތަމަ ފިލްމަކަށް ވާނީ ކޫލީ ނަމްބަރު ވަންގެ ދެވަނަ ބައިކަމަށް ވަނީ ޚަބަރުތައް ފެތުރިފަ އެވެ.\n1995 ވަނަ އަހަރު ރިލީޒްކުރި ކޫލީ ނަމްބަރު ވަން އަކީ 1991 ވަނަ އަހަރު ހަމަ އެނަމުގަ ނެރުނު ތެލުގޫ ފިލްމެއްގެ ހިންދީ ރީމޭކެކެވެ. ފިލްމުގެ ލީޑް ރޯލުތައް އަދާކުރީ ގޯވިންދާ އަދި ކަރިޝްމާ ކަޕޫރެވެ.\nކުރީގެ ފިލްމުވެސް ޑައިރެކްޓްކުރީ ޑޭވިޑް ދަވަން އެވެ. އެހެންކަމުން ވަރުން އަކީ ޑޭވިޑްގެ ދަރިފުޅަށް ވެފައި އަދި ގޯވިންދާގެ ބޮޑު ފޭނަކަށް ވުމުން ގޯވިންދާ އަދާކުރި ރޯލުން ފެނިގެންދާނީ ވަރުން ކަމާމެދަކު ޝައްކެއް ނެތެވެ. އެހެންނަމަވެސް ކުރީ ފިލްމުގައި ކަރިޝްމާ އަދާކުރި ރޯލުން ދެން ފެންނާނެ ތަރިއަކާ މެދު އޮތީ ވަރަށް ބޮޑަށް ސުވާލު އުފެދިފަ އެވެ. އެކްޓްރެސް ޖެކުއެލިން ފަނެންޑޭޒް މި ރޯލުން ފެންނާނެ ކަމަށްވެސް ރިޕޯޓްކުރެވުނެވެ. އެކަމަކު އެންމެ ފަހުގެ ޚަބަރުތައް ބުނާގޮތުން މި ރޯލުން މިފަހަރު ފެންނާނީ ސާރާ އަލީ ޚާނެވެ.\nސާރާގެ ފުރަތަމަ ފިލްމް ކެޑަރްނާތް ހިޓްވެ މިހާރު ބޮކްސް އޮފީހުގައި ދައްކަމުންދާ އޭނާގެ ދެވަނަ ފިލްމު ސިމްބާވެސް ވަނީ ސުޕަހިޓަކަށް ވެފަ އެވެ. ތިންވަނަ ފިލްމަކަށް ސާރާ ސޮއެކުރި ކަމެއް އަދި ޔަގީންވެފައެއް ނެތެވެ. އެހެންކަމުން މި ފިލްމުން ސާރާ ފެނުން ހަމަ ވަރަށް ގާތެވެ.\nއަނެއްކޮޅުން ވަރުން މިހާރު ދަނީ ޝްރައްދާ ކަޕޫރާއިއެކު އޭބީސީޑީ 3ގެ މަސައްކަތްކުރަމުންނެވެ. އަދިހަމަ އެއާއެކު އަބިޝޭކް ވަރްމަން ޑައިރެކްޓް ކުރާ ފިލްމު ކަލަންކްގެ މަސައްކަތްވެސް އޭނަ އަންނަނީ ކުރަމުންނެވެ.\nކަލަންކްގައި ވަރުންގެ އިތުރުން މާދުރީ ޑިކްސިޓް، ސޮނާކްޝީ ސިންހާ، އާލިއާ ބަޓް، ކުނާލް ޚޭމޫ، އަދިއްތިޔާ ރޯއި ކަޕޫރް އަދި ސަންޖޭ ދަތްވެސް މުހިއްމު ރޯލުތައް އަދާކުރާނެ އެވެ.


Ajay aai eku discovery show ge shooting Vaavu atholhugai\nއަޖޭއާއި އެކު ޑިސްކަވަރީ ޝޯގެ ޝޫޓިން ވ. އަތޮޅުގައި ކުރިއަށް ގެންދާ ސަރަހައްދު\nބެއާ ގްރިލްސްގެ މަޝްހޫރު ޝޯ "އިން ޓު ދަ ވައިލްޑް"ގެ ދެވަނަ ސީޒަންގެ ޝޫޓިން އަޖޭ ދޭވްގަން އާއި އެކު ކުރިއަށް ގެންދިއުމަށް ހަމަޖެހިފައިވަނީ ވ. އަތޮޅުގަ އެވެ. މިހާރު ވަނީ އެ ޝޯގެ ޝޫޓިން ވ. އަތޮޅުގައި ކުރިއަށް ގެންދިއުމަށް ހުއްދަ ވެސް ލިބިފަ އެވެ.\nވ. އަތޮޅު ކައުންސިލްގެ ރައީސް ޝުޖާއު މިއަދު ކުރެއްވި ޓްވީޓެއްގައި ވިދާޅުވީ އަޖޭ ބައިވެރިވާ ޝޫޓިން ކުރިއަށް ގެންދިއުމުގެ ހުއްދަ ދީފައިވާނެ ކަމަށެވެ. ޝޫޓް ކުރުމަށް ހަމަޖެހިފައިވަނީ ވ. އަތޮޅުގެ މަޝްހޫރު "ޝިޕްރެކް" ސަރަހައްދުގަަ އެވެ.\nޝޫޓިން ކުރިއަށް ގެންދިއުމަށް ހަމަޖެހިފައިވަނީ އަންނަ ހުކުރު ދުވަހު އެވެ.\nޝޯގެ ޝޫޓިންގަށް ބެއާ ގްރިލްސް އަދި އަޖޭގެ އިތުރުން ޕްރޮޑަކްޝަން ކްރޫ މިހާރު ތިބީ ރާއްޖޭގަ އެވެ.\nމިދަތުރުގައި އަޖޭގެ ދަރިފުޅު ޔުގް ދޭވްގަންވެސް އަޖޭއާއި އެކު ރާއްޖެ އައިސްފައިވާއިރު ޔުގްގެ 11 ވަނަ އުފަންދުވަސް ވެސް ފާހަގަކޮށްފައިވަނީ ރައްޖޭގަ އެވެ.\n"އިން ޓް ދަ ވައިލްޑް"ގެ ހޯސްޓާ އެކު ގިނަ ހޮލީވުޑް އަަދި ބޮލީވުޑް ތަރިން އެ ޝޯގައި މެހެމާނުންގެ ގޮތުގައި ބައިވެރިވެ އެވެ. މީގެ ކުރިން ބޮލީވުޑްގެ މަޝްހޫރު ތަރި އަކްޝޭ ކުމާރު އަދި ރަޖްނީކާންތު ވެސް ބެއާ ގްރިލްސްއާ އެކު ބައިވެރިވެފައިވެ އެވެ.\nމި ޝޯއަކީ މީހުން ނޫޅޭ ވަލު ޖަންގަލި ފަދަަ ތަންތަނުގަައި ސަލާމަތް ވުމަށް ކުރެވިދާނެ ކަންކަން ދައްކުވައިދޭ ޝޯއެކެވެ.


Flat libunu 1000 meehaku soi kuraakah nudhey\nސޮއިކުރަން 1000 އަށް ވުރެ ގިނަ މީހުން ފޯމް ނުލާ: އެޗްޑީސީ\nބަޔަކު ހިޔާ އެގްރިމެންޓްގައި ސޮއިކުރަނީ --- ފޮޓޯ: އަވަސް\nމިއަދު ބޭއްވި ނޫސްވެރިންގެ ބައްދަލުވުމުގައި އެޗްޑީސީގެ މެނޭޖިން ޑިރެކްޓަރު ސުހައިލް އަހްމަދު ވިދާޅުވީ ހިޔާ އެއްބަސްވުންތަކުގައި 3200 މީހުންނާއި އެކު ސޮއިކުރެވިފައިވާ ކަމަށެވެ. ނަމަވެސް ފްލެޓް ލިބުނު މީހުންގެ ތެރެއިން އެއްބަސްވުމުގައި ސޮއި ކުރަން 1000 އަށް ވުރެ ގިނަ މީހުން އަދިވެސް ފޯމް ހުށަހަޅާފައި ނުވާ ކަމަށް ވިދާޅުވި އެވެ. އެ ފަރާތްތަކުން އަވަހަށް ފޯމް ހުށަހެޅުމަށް ވެސް ސުހައިލް އެދިވަޑައިގެންނެވި އެވެ.\nހިޔާ ފްލެޓްގެ އެއްބަސްވުމުގައި ސޮއިކުރަން ފަށާފައިވަނީ ޖުލައި މަހުގެ 14 ގައެވެ. އަދި މިމަހުގެ 18 އަށް ސޮއިކުރުމުގެ ކަންކަން ނިންމާލުމަށް އެޗްޑީސީން ދަނީ މަސައްކަތް ކުރަމުންނެވެ.\nސުހެއިލް ވިދާޅުވީ އެއްބަސްވުން ތަކުގެ ފުރަތަމަ ބުރު ނިންމާލުމަށް ފަހުގައި ދެވަނަ ބުރެއްވެސް އޮންނާނެ ކަމަށެވެ. އަދި އެ ބުރުގައި ބާކީ ތިބި މީހުން ސޮއިކޮށް ނިންމާލެވޭނެ ކަމަށް ވެސް ވިދާޅުވި އެވެ.\nއެއްބަސްވުންތައް ފުރިހަމަކަށް ސޮއި ކުރަން އަންނަން އަންގާ މީހުންގެ ތެރެއިން ވެސް ބައެއް މީހުން ސޮއި ކުރަން ނާންނަ ކަމަށް ސުހެއިލް ވިދާޅުވި އެވެ. އެފަދަ މީހުންނަށް ސޮއި ކުރުމުގެ ފުރުސަތު ދެން ލިބޭނީ ދެވަނަ ބުރުގައި ކަމަށް ވިދާޅުވި އެވެ. ނަމަވެސް ވަކި ތާރީހެއް ވިދާޅެއް ނުވެ އެވެ.\nސަބަބެއް ނެތި އެއްބަސްވުމުގައި ސޮއިކުރަން ނާންނަ މީހުންނަށް ފިނިޝިންގެ މަސައްކަތަށް އިތުރު މުއްދަތު ނުދޭނެ ކަމަށް ވެސް ވިދާޅުވި އެވެ. އަދި ފްލެޓްތަކުގެ ފިނިޝިން މަސައްކަތަށް އިތުރު މަހެއް ދީފައިވާ ކަމަށެވެ. އަދި ރަށްޔިތުން އަތުން ކުލި ނަގަން ފަށާނީ އަންނަ އަހަރު ޖެނުއަރީގައި ކަމަށެވެ.\nހިޔާ މަޝްރޫއުގެ ދަށުން ފްލެޓް ލިބުނު މީހުންނާ އެކު އެއްބަސްވުމުގައި ސޮއި ކުރަން ފަށާފައިވަނީ މިދިޔަ މަހުގެ 14 ވަނަ ދުވަހު އެވެ. ސޮއިކުރާ ދުވަހު ފްލެޓްގެ ތަޅުދަނޑި ވެސް ހަވާލުކުރެ އެވެ.\nއެއްބަސްވުންތަކުގައި ސޮއި ކުރުމަށް ވަގުތު ކަނޑައަޅާފައިވަނީ ކޮންމެ ބައިގަޑިއިރަކުން 15 މީހުންނަށް ސޮއިކުރެވޭ ގޮތަށެވެ. ކޮންމެ ދުވަހަކު ވެސް ސޮއިކުރަން ކަނޑައަޅާފައިވާ މީހުންނާއި އެމީހުން ދާންޖެހޭ ވަގުތު ކުރިން އިއުލާނު ކުރެ އެވެ. އެއްބަސްވުންތަކުގައި ސޮއި ކުރަން ހާޒިރުވާ މީހާ ސޮއި ކުރަންދާއިރު ހެކިވެރިޔަކަށް އިތުރު މީހަކު ގެންދަން ޖެހެ އެވެ. ހެކިވެރިއެއްގެ ގޮތުގައި ސޮއިކުރާ ފަރާތުގެ އައިޑީކާޑުގެ ދެފުށް ފެންނަ ސާފުކޮޕީ ވެސް ގެންދަން ޖެހެ އެވެ.\nއެޗްޑީސީ ބޯހިޔާވަހިކަން ހައުސިން ޔުނިޓް + ހައުސިން މިނިސްޓްރީ ހިޔާ މަޝްރޫއު ހިޔާ މަޝްރޫއު އެންމެނަށް ހިޔާ ކަށަވަރު މަޝްރޫއު\n"ދިރިއުޅެން ފަށާއިރު އަސާސީ ހިދުމަތްތައް ލިބޭނެ"